
modernă (2009), Formele fără fond, un brand românesc (2007), C. 
Rădulescu-Motru. Viaţa si faptele sale, vol. I-III (2003-2005), Ge- 
neza modernă a ideii naționale (2001), Sociologie (2004), Educația 
adulților în schimbare (1997), Civilizație modernă si naţiune. Mihail 
Kogălniceanu, Titu Maiorescu, Mihai Eminescu (1996), Tineretul în- 
tre permanenţă si înnoire (1987); Generaţie si cultură (1985), Ado- 
lescentii si cultura (1974), Studentul si societatea (1973). 

A coordonat colecția „Ethnos” a Editurii Albatros. A reeditat 
peste 30 de titluri de lucrări românești - majoritatea pentru prima 
oară de la apariţie, semnate de M. Eminescu, T. Maiorescu, N. Crai- 
nic, O. Goga, M. Ralea, G. Călinescu, A.D. Xenopol, Aurel C. Popo- 
vici, C. Rădulescu-Motru, G. Sofronie, R. Seişanu, D. Stăniloae, Al. 
Claudian, S. Mehedinţi, T. Brăileanu, M. Manoilescu, Marin Ste- 


fănescu, însoţite de ample studii introductive, comentarii şi note. 
A reeditat Operele lui Spiru Haret (vol. I-XII), 2009-2010, studiu 
introductiv, îngrijire de ediţie; note pentru fiecare volum. 

În ultimii ani a publicat studii despre modernitatea tendentia- 
la (e.g. “Tendential Modernity”, Social Science Information vol. 51, 
No.1, March 2012: 22-51), mass media si europenizare. 

Domenii de studiu: sociologia comunicarii, sociologia si antro- 
pologia culturii, sociologia varstelor si generatiilor, modernitate, 
europenizare, gandirea filosofica si sociologica romaneasca. 


Introducere 


Ceea ce se întâmplă astăzi în societatea românească nu este în- 
tâmplător sau o invenţie a actorilor sociali contemporani, nefiind 
greu de remarcat perpetuarea aceloraşi probleme sociale şi econo- 
mice de-a lungul epocii noastre moderne. 

Cartea prezintă oameni, idei şi fapte ale românilor aşa cum au 
fost şi cum sunt dincolo de conotatiile ideologice sau conjunc- 
turale. Textele constituie comentarii asupra unor teme esenţiale 
ale culturii noastre, dar si asupra unor idei fixe sau clișee despre 
identitatea românească. Caut să dovedesc că numai studiul direct 
al realităţii şi cunoaşterea în profunzime a marilor idei româneşti 
sunt profitabile. Noi, ca români avem o istorie şi o moştenire pe 
care ni le asumăm. Se discută despre calităţile şi defectele româ- 
nilor, se compară poporul român cu alte popoare, şi, evident, se 
accentuează pe asa zisul deficit de calități. Eu nu abordez calităţile 
şi defectele românilor fiindcă nu există popoare doar creative şi 
popoare doar imitative, ci în fiecare popor există oameni cu reale 
calități şi oameni cu defecte majore. Scot în relief faptul că oricât 
s-ar nega miturile istoriei nationale şi a pune în discuţie idei si 
opere din cultura românească, românii de ieri si de astăzi au găsit 
un modus vivendi în mediul lor de viata, diferit in multe privin- 
te, de alte zone, şi numai astfel poate fi conturat corect specificul 


naţional. 

Eu sunt de părere că trebuie să privim cu obiectivitate istoria 
trecută si să realizăm analize de evidentiere a ceea este caracteris- 
tic unei personalităţi, însă, înainte de toate, să marcăm aportul ei 
la dezvoltarea unui domeniu al cunoaşterii şi culturii. Din această 
perspectivă, cartea Românii, cum au fost si cum sunt abordează per- 
sonalitati şi idei româneşti şi consecinţele acestora în procesul de 
modernizare. 

Cartea include analize referitoare la modernitatea ideilor lui 
Eminescu, opera sa fiind un document de cunoaștere a mentali- 
tatilor şi comportamentelor din epocă modernă dar şi manual al 
conduitei românului modern. 

Discut despre Maiorescu ca actor social emblematic pentru pe- 
rioada de schimbare socială si naţională radicală, care a dat expre- 
sie conduitei tipului burghez de producător, motor al dezvoltării 
societății moderne, de formator al unei elite promotoare a valorilor 
modernităţii. Disting la conducătorul Junimii comportamentul de 
întreprinzător, activ şi novator, bazat pe concurenţă, risc, inițiativă 
privată. 

Mă opresc la reformele si viziunea lui Spiru Haret despre so- 
cietatea românească, la activitatea lui de legiferarea treburilor 
bisericeşti, nementionata în studiile de istoria Bisericii Ortodo- 
xe Române, cu toate că el a văzut în biserică instituţia integrată 
în procesul de schimbare modernă a României. M-am oprit şi la 
alte două direcţii ale reglementărilor lui Spiru Haret: rolul şcolii în 
formarea comportamentului de consum al cartofului si eradicarea 
analfabetismului. 

Lucrarea pune în evidenţă contribuţia lui Mihail Manoilescu la 
crearea teoriei dependenței şi impactul ei cu strategii de dezvoltare 
economică şi socială internaţionale. Ideile lui au o influență pu- 
ternică în afara țării, dar sunt ignorate sau subestimate în spaţiul 
autohton. Ideile lui Manoilescu au fost considerate de exegezi ca 


ROMÂNII, CUM AU FOST ŞI CUM SUNT | 11 


„Biblie a industriasilor brazilieni”. O apreciere similară nu întâlnim 
în exegeza românească, foarte reticenta, de altfel, fata de accepta- 
rea originalității şi contribuţiei româneşti la dezvoltarea ştiinţei. O 
altă dimensiune a operei lui Mihail Manoilescu este reprezentată 
de ideile lui despre ortodoxie. În cadrul activităţii sale publice tu- 
multoase, savantul a găsit loc pentru afirmarea şi susținerea ideii 
ortodoxe. 

Ca şi alte studii proprii, lucrarea de fata subliniază faptul ca, 
doctrinar, nu au existat şi nu există, în cultura română, proiecte de 
modernizare ci numai interpretări ale modernităţii, prin concepte 
şi viziuni preluate din gândirea occidentală. Cartea cuprinde ana- 
lize ale unor teme relevante pentru modernizarea societăţii roma- 
neşti de astăzi: subdezvoltarea economică, elitele politice şi bunăs- 
tarea socială, subculturile, lupta împotriva alcoolismului, rețelele 
sociale, interacţiune şi socializare, traficul cu diplome de studii, 
universităţile şi criza demografică. 

O temă asupra căreia stărui este ajungerea din urmă de către 
români a ţărilor dezvoltate, acţiune ce presupune dispunerea unui 
fond economic si social intern alocat pentru dezvoltarea accelerată 
prin acumulare de capital de toate tipurile (financiar, social, uman, 
cultural). Condiţia esenţială a recuperării este punerea în aplicare a 
politicilor europene, un proces amplu şi profund de europenizare a 
tuturor structurilor sociale, datorită influenţei directe si indirecte a 
deciziilor şi instituţiilor Uniunii Europene asupra actorilor sociali 
şi instituţiilor interne. 

Procesele de modernizare românești nu au avut ca efect, asa 
cum s-a întâmplat în ţările din Occident, o creştere a bunăstării 
populaţiei ca produs al nevoilor generate de dezvoltarea societati- 
lor industriale. Nivelul scăzut de trai al românilor are rădăcini isto- 
rice profunde, din cauza contextelor geopolitice ale țării. Elitele, cu 
deosebire cele politice, au trebuit să facă fata unui mediu internati- 

onal mereu schimbător în decizii si în acțiuni, ceea ce avea evident 
efect asupra schimbărilor din societate. 

O temă mult dezbătută rămâne standardul de modernitate al 
societăţii. Asupra acestui subiect eu propun o perspectivă având în 
vedere că România are o modernitate tendentiala prefigurată din 
contextele ei specifice derivate din istoria şi cultura proprii, dar şi 
din poziţia sa geopolitică. Accentul în modernizare a fost pe crea- 
rea unui stat naţional coerent şi puternic capabil să realizeze idealul 
national. Modernitatea tendentiala decurge din actele de schimba- 
re din cadrul unui stat naţional şi este măsura gradului în care sta- 
tul naţional produce modernitate. 

De-a lungul evoluţiei sale, statul român a cunoscut o moderni- 
zare a instituţiilor politice si administrative neinsotita de schimba- 
rea mediului economic şi social. Eforturile sale au fost concentrate 
pe întărirea ideii şi a identităţii naţionale şi pe realizarea a două 
mari obiective naţionale: unirea şi independenţa, toate acestea fiind 
condiționate de existența unui organism politico-juridic modern. 

În consecinţă, procesul de modernizare nu a avut impact asupra 
nivelului de trai al populaţiei din cauza derulării lui în contextul 
unei subdezvoltări economice. De altfel, nu a existat o strategie sau 
un program național de susținere a creşterii bunăstării tuturor ca- 
tegoriilor sociale, inclusiv a categoriilor celor mai defavorizate. 

Discrepanta dintre condiţiile interne si formele civilizației 
moderne apare mai pregnant în ţările cu un nivel economic mai 
scăzut. Ea există în orice societate, inclusiv în acelea care au atins 
un înalt grad de civilizaţie, dar în acestea din urmă, instituțiile au 
apărut ca urmare a unei evoluţii fireşti a fondului, iar aici întâlnim 
o puternică forță economică şi intelectuală care atenuează efectele 
negative atunci când nu există o concordanţă între fond şi formă. 
Or, în cazul statului român, dezvoltarea materială precară a dus 
la compromiterea unor instituții moderne de către elemente ale 

fondului intern. Sistemul economic românesc modern a fost unul 
mercantil, stimulat și sprijinit de capitalul strain. 

Esentiala a fost şi este conturarea unei identități nationale în 
contextul geopolitic în care ființează națiunea română. Evoluţia 
noastră modernă a avut loc în perioada extinderii şi acțiunii mode- 
lului apusean de schimbare socială în plan universal. Construirea 
precipitată a unui sistem instituțional identic cu cel din Occident 
s-a făcut în lipsa unui proiect teoretic, aşa cum se întâmplase în ta- 
rile apusene unde demararea modernităţii nu s-a produs ca urmare 
a unui proiect politic de tipul "vrem să ne modernizăm', ci ea a fost 
consecința firească a mutatiilor economice însoţite de o amplă si 
adâncă mișcare spirituală si culturală. 

In ansamblul său, lucrarea argumentează teza că nu există altă 
cale pentru dezvoltarea societăţii româneşti actuale decât pragma- 
tismul insotit de realism în tot ce gândesc și întreprind toți actorii 
sociali, având în vedere statutul României de membră si poziţia de 
graniță a Uniunii Europene. 


xxx 


De-a lungul unui an am trăit experienţa de autor pe blogurile 
adevarul.ro publicând articole pe subiecte din gândirea româneas- 
că dar şi pe teme de actualitate. Publicarea pe blogul unui ziar a 
fost o oportunitate de a pune în circulație idei şi interpretări din 
lucrările mele pentru a le face accesibile publicului larg. 

La sugestia domnului Bogdan Hrib, iniţiatorul acestui experi- 
ment editorial - tipărirea unui volum cu publicaţii apărute în me- 
diul virtual pentru cititorii interesați -, cartea Românii, cum au fost 
si cum sunt include articolele publicate online. 


Actualitatea lui Eminescu 


Eminescu este, în aceeaşi măsură, mare poet şi un gânditor pro- 
fund. S-a scris foarte mult despre opera lui, însă cu toate acestea, nu 
dispunem de o lucrare fundamentală despre gândirea sa, iar difi- 
cultatea vine, probabil, din faptul că poetul a exprimat ideile sale în 
articolul de ziar, considerat efemer, şi nu într-o lucrare sistematică. 
Poetul s-a adaptat condiţiei de existenţă a intelectualului român în 
secolul al XIX-lea, aceea, de afirmare răspicată a unei poziţii pro- 
prii, ca ziarist. 

Fiecare epocă are priorităţile sale, dar este important să le iden- 
tificam pe cele de astăzi şi în idei ale unor personalități din tre- 
cut. Eminescu a trăit şi a creat în epoca de după Unirea celor două 
Principate, dominată de urgenţa realizării imperativului de unifica- 
rea reală, susținută prin toate mijloacele, cu conservarea valorilor 
şi tradiţiilor perene din cele două Principate, într-un context care 
urma să schimbe radical viața românilor, prin accelerarea ritmului 
de reformare a vieții sociale. 

Situaţia României de astăzi are rădăcini adânci în începuturile 


istoriei noastre moderne. Analizele lui Eminescu sunt actuale de- 

oarece temele, dezbătute de el, se regăsesc în spaţiul public. Ceea 
ce se întâmplă în societatea românească nu este întâmplător sau o 
invenţie a actorilor sociali contemporani. Pentru a înțelege multe 
dintre disfunctionalitatile instituţiilor statului putem afla explicaţii 
de la Eminescu. 

Formal, România prezentă este diferită de cea a lui Eminescu, 
însă nu este greu de observat perpetuarea acelorași probleme so- 
ciale şi economice. Corupţia, promovarea pe criterii clientelare de 
partid sau de grup, mediocritizarea în masă, dominarea spaţiului 
public de formatori de opinie mincinosi si partizani, programe po- 
litice nerealiste, lipsa unui proiect de dezvoltare a țării, discrepanta 
dintre bogăţia unui grup foarte restrâns şi sărăcia cronică a majori- 
tatii populaţiei sunt fapte reale, remarcate cu acribie de către Emi- 
nescu, si, la distanță de mai bine de 140 de ani, le întâlnim aidoma 
în timpul nostru. De aceea, avea dreptate G. Călinescu când afirma: 
„Şi pentru asta Eminescu e la ordinea zilei”! 

Parcurgând cele cinci volume de publicistică, rămâi cu impresia 
lecturii unor articole care ar fi apărut în ziarele de astăzi. De pil- 
dă, observaţia lui Eminescu: „Lumea v-a văzut cu mirare transfor- 
mându-vă de azi până mâine în milionari, fără să poată a-şi explica 


misterul acestei extraordinare schimbări? 


este un loc comun în 
toată presa românească postdecembristă. Corupţia este endemică, 
în societatea românească, dintotdeauna, iar politicienii nu fac decât 
să reproducă şi să continue politicianismul, definit de C. Rădules- 
cu-Motru în Cultura română și politicianismul (1904), ca un gen 
de activitate politică prin care câţiva dintre cetăţenii unui stat tind 


să transforme instituţiile şi serviciile publice, din mijloace pentru 


' G. Călinescu, Eminescu. Studii si articole, Ediţie îngrijită , postfață şi 


bibliografie de Maria si Constantin Teodorovici, Iaşi: Editura Junimea, 1978, 
152. 
> M.Eminescu, Opere, XIII, 55 

realizarea binelui public, în mijloace pentru realizarea intereselor 
personale, transformare făcută cu consimțământul celor ce au de 
păgubit, altfel spus, cu sprijinul alegătorilor care-i votează. 

Articolele lui Eminescu lasă să se vadă cum ar trebui să fie un 
analist - o persoană care vadeste aptitudine în cunoașterea unui 
domeniu, efort continuu de documentare, spirit critic argumen- 
tat, evaluarea corectă a faptelor şi evenimentelor. Or, modul cum 
gândesc cei mai multi dintre comentatorii prezenţi în fiecare zi pe 
ecranele televizoarelor este departe de modelul eminescian. 

Ar trebui ca oricine deţine o demnitate publica să citească, in 
mod obligatoriu, pe Eminescu, pentru a avea o idee clară si exactă 
despre evoluţia procesului de modernizare în arealul românesc. Se 
ştie, cu siguranţă, că C.A. Rosetti, una dintre „victimele” gazetaru- 
lui, îşi începea ziua de muncă de preşedinte al Camerei Deputaţilor, 
cu lectura articolului lui Eminescu din ziarul „Timpul. Ar fi imbu- 
curător să ştim despre vreun politician al vremurilor noastre că şi-a 
însuşit ceva din gândirea lui Eminescu. 

Epoca sa a fost una de construire a unei alte realități naţionale 
şi a unui alt mediu românesc, asa cum astăzi este nevoie de edifi- 
carea unui spațiu românesc, parte integrantă a spaţiului european. 
Cum ar trebui să ne raportăm la Europa, pornind de la Eminescu? 
El a întrevăzut poziţia țării în zona geopolitică în care ființa, şi a 
dedus, din evoluţia evenimentelor şi deciziilor internaționale ce au 
urmat războiului de independenţă din 1877, starea de dependen- 
ta a statului român de mediul extern din cauza lipsei de putere a 
acestuia: „Suntem însă, din contra, avizaţi de-a aştepta siguranța 
acestei existente de la pomana împrejurărilor externe, care să pos- 
tuleze ființa statului român ca pe un fel de necesitate internatio- 
nală. Acea necesitate internațională n-are nevoie de-a tine seama 
de sentimentele noastre intime, ci numai de existența unui petec 
de pământ cvasineutru lângă Dunăre. Ce credeţi că ne aşteaptă în 

următorii ani? Vom avea de-acum înainte dominaţia banului in- 
ternational, impusă de străini; libertatea de muncă si tranzactiuni; 
teoria de luptă pe picior în aparenţă egal, în realitate inegal. Si, în 
această luptă învinge cel pentru care orice mijloc de câştig e bun”? 
Merită să medităm asupra afirmației lui Eminescu şi să ne între- 
băm dacă decizia de acceptare a aderării României la Uniunea Eu- 
ropeană a avut ca temei mai mult oportunitatea geopolitică decât 
funcţionalitatea pe care ar fi trebuit să o demonstreze statul român, 
prin instituţii şi economie puternice, organizate după principii şi 
standarde europene. 

Opera eminesciană este un document de cunoaștere a mentali- 
tatilor şi comportamentelor din epoca. Eminescu s-a pronunțat ne- 
echivoc, cu argumente convingătoare, şi în stilul său inconfundabil, 
pentru valorile perene ale unei societăți democratice: proprietate, 
libertate, diversitate, şi a respins orice deviere de la acestea: radi- 
calismul, dogmatismul, discriminarea de orice natură, inclusiv cea 
etnică, dictatura, revolutionarismul, egalitarismul, comunismul, si, 
în genere, orice atingere a libertăţii individuale si nationale. Este o 
eroare asocierea lui Eminescu unor curente ideologice sau natio- 
naliste care isi caută obârşia în ideile sale. Iată de ce este fără sens 
de a vorbi „de extremismul unor articole” fără a se aduce măcar 
un exemplu. Fata de această etichetare nedreaptă, reținem opinia 
nuanţată a lui Boris Marian: „Eminescu. Să-l ierte Cel de Sus, nu 
are nici o vină, că doar nu a îndemnat pe nimeni la pogrom, la de- 
portări, a scris împotriva imigrației evreieşti, cu multă duritate, dar 
la el xenofobia era, credem, un exerciţiu al condeiului de jurnalist, 


avea o cultură prea bine asimilată, care cuprindea şi Biblia, istoria 


M.Eminescu, Opere, X, p. 105 

* Bogdan Creţu, Între privat si public: un alt Eminescu?, „Convorbiri li- 
terare’, ianuarie 2006, (http://convorbiri literare.dntis.ro/BCRETUian6.htm) 
accesat 10 ianuarie 2013 

evreilor, aprecia filologi si folcloristi evrei, ca Moses Gaster, Tiktin, 
Şăineanu, ca să credem că era rasist.” (http://www.fcer.jewishfed. 
ro/public_html). 

Aşa cum am spus în alte lucrări, Civilizație modernă si natiu- 
ne (1996), Formele fără fond, un brand românesc (2007), din opera 
eminesciană se desprinde o gândire paradigmatică, expresie a unei 
viziuni globale asupra lumii. O bună parte a articolelor sale conţine 
elemente de doctrină, iar aproape fiecare articol exprimă o idee sau 
un gând. Din gândirea paradigmatică rezultă concepția sa despre 
creaţie, fie literară, fie ştiinţifică. 

Eminescu este un evoluționist, preocupat de dezvoltarea re- 
alului dintr-un punct originar, asemenea altor gânditori, care au 
conceput lumea în devenirea ei cumulativă, iar cunoaşterea umană 
reflectă continuitatea şi nicidecum „rupturile” sau „salturile, pen- 
tru că ei înşişi sunt continuatori ai unei tradiţii pe care o dezvoltă. 
Dacă până acum Eminescu nu a fost depășit în cultura română, se 
datorează, în primul rând, lipsei acelei gândiri globale la alti cre- 
atori români, sintetizatoare a tot ce este peren si specific in viata 
umană și socială. 

Din opera lui se desprinde un număr de direcții teoretice pe 
care le-a elaborat sau dezvoltat: teoria societăţii organice, teoria go- 
lurilor, teoria formelor fără fond, teoria păturii superpuse, teoria 
compensatiei muncii, toate fiind intrinseci oricărui studiu al so- 
cietatii române moderne. Să luăm doar exemplul teoriei formelor 
fără fond. Din studiul formelor fără fond, Eminescu a conturat un 
model teoretic de explicare a modernizării în cadrul naţional. Jude- 
catile sale asupra formelor fără fond şi-au dovedit perenitatea pana 
în zilele noastre, când, mai mult ca în orice altă perioadă, formele 
fără fond persistă în toate structurile societăţii. 

Îndeobşte, Titu Maiorescu este considerat întemeietor al teoriei 
formelor fără fond, eludându-se faptul că formula formei fără fond 

este destul de rar prezentă în scrierile sale cu referire la literatura 
şi cultură, și în discursurile politice. Din punctul nostru de vedere, 
Eminescu articulează o teorie coerentă, concepând analiza forme- 
lor fără fond ca un principiu de înțelegere a tuturor evenimentelor 
şi faptelor dintr-o societate în tranziţia către modernitate. O obser- 
vatie a lui Eminescu, demnă de a fi luată în discuţia despre formele 
fără fond este cea a decalajului dintre politic, sincronizat la spiritul 
veacului, şi economic, situat la nivelul unei dezvoltări economice 
precare: „Dacă însă din punct de vedere economic un popor e co- 
pil, e tot aşa în privire politică. De când lumea, nu s-a văzut ca un 
popor să stea politiceşte sus şi economiceste jos; amândouă ordi- 
nele de lucruri stau într-o legătură strânsă; civilizația economică e 
muma celei politice” Elitele politice aspirau spre forme moderne 
de guvernare a unui stat cu o economie dominată de o agricultură 
extensivă, cu o productivitate scăzută din cauza slabei dotări tehni- 
ce de exploatare capitalistă, cu efecte ce se resimt si astăzi în mediul 
românesc, evident cu o populaţie rurală mult redusă dar, econo- 
mic, chestiunea agrară apasă greu în balanța eficienței economice. 
Eminescu este viu şi actual încât prezenţa lui covârșitoare în 
spațiul public real si virtual, deranjează pe multi, in special pe acei 
care fac parte, din ceea ce el numea pătura superpusă, şi, în acest 
sens, pot să spun ca opera lui veghează la cele ce se întâmplă astăzi. 
Lucrările sale îndeamnă la critică şi la creaţie, însă pentru ca ideile 
lui să rodească se impune ca o condiţie, ipso facto, cunoaşterea lor. 
Orice etichetă despre omul si scrierile sale este prisos fiindcă 
statura lui Eminescu nu se reduce la poetul naţional, luceafărul 
poeziei românești, cel mai mare gazetar, cel mai mare român etc. 
Când vorbim despre el spunem doar atât: Eminescu. Punctum. 


> M.Eminescu, Opere, XIII, 182. 


Eminescu despre conduita românului modern 


Eminescu vădeşte un interes constant pentru cunoașterea evo- 
lutiei civilizaţiilor, pentru studiul raporturilor dintre civilizaţii pre- 
cum si al afirmării acestora în cadrul national. În viziunea lui Emi- 
nescu, nu există o civilizaţie generală, abstractă, ci fiecare popor 
construieşte un tip specific de civilizație. 

A fi modern înseamnă pentru Eminescu recunoașterea opțiunii 
fiecărui stat national de a avea o civilizaţie proprie, fiindcă adevara- 
ta civilizaţie este cea cu rădăcini adânci în solul naţional, idee care 
nu poate conduce la aprecierea gândirii eminesciene ca tradițională 
sau chiar reacționară (cum au procedat, printre alţii, Ibrăileanu si 
E. Lovinescu). Poziţia poetului fata de căile modernizării Româ- 
niei exprimă concepţia sa organicistă despre dezvoltarea societăţii 
în consens cu specificul istoric național al poporului român. Ca 
argument, el aduce exemple din istoria noastră văzută prin ceea ce 
are peren, viabil şi generator de modernitate. 

El nu se impotriveşte modernizării statului nostru, dar mani- 


festa o exigenta deosebită fata de excesele si deformările ce apăreau 

ca efecte ale aplicării unor modalităţi inadecvate particularitatilor 
evoluţiei țării noastre în timpul său. 

În toată publicistica sa se poate uşor observa accentul pe reliefa- 
rea spiritului modern autentic, asa cum ființa el în tari cu tradiţie în 
dezvoltarea modernă și aşa cum dorea să existe și în statul român, 
ca evoluţie firească din propriile structuri şi forme. Este preocupat 
de fundamentele proceselor de dezvoltare modernă, care în viziu- 
nea sa sunt munca, națiunea, clasele producătoare, tradiţia (trecut 
şi istorie), cultura şi adevărul. 

Eminescu a teoretizat şi dezvoltat teza rolului esenţial al tradi- 
tiei istorice în dezvoltarea oricărei comunități nationale, deoarece 
tradiţiile reale contribuie la orientarea pe căi adecvate a civilizaţiei 
nationale. Este aici si un gest de recuperare a valorilor nationale in 
noul context al modernizării, aceasta fără să însemne inchistare, 
dogmatism, refuz al dialogului cu alte culturi. Eminescu este un 
european pentru că gândeşte lumea în termenii raporturilor com- 
plexe dintre culturi, dintre civilizaţii. 

Argumentând caracterul restrictiv al tezei despre existenţa unei 
civilizaţii moderne unice, difuzată dintr-un anumit loc, Eminescu 
subliniază importanţa punerii în valoare a capacităţii de creativitate 
a fiecărei comunităţi naţionale în procesul edificării civilizației. In 
acest sens, el a criticat, cu foarte multă asprime, copierea de forme 
instituționale din afara cadrului naţional. Condiţia fundamentală 
a fiintarii oricărei naţiuni este producţia proprie. O autentică civi- 
lizatie este, pentru Eminescu, numai cea care stimulează şi susține 
capacitatea de creaţie a unei naţiuni. 

Poetul concepe astfel dezvoltarea modernă în cadrul naţional 
pentru a justifica oportunitatea independenţei naţionale, element 
decisiv în valorificarea potenţialului uman şi a condiţiilor specifice 
în folosul claselor producătoare, care trebuie să devină fermentii 
modernizării, proces stimulat şi realizat de forțele sociale proprii. 

Doctrina eminesciană asupra nationalului exprima astfel o ce- 
rinta esenţială: edificarea civilizației române moderne din interi- 
orul comunității naţionale, cu deschiderea firească spre celelalte 
orizonturi culturale europene. 

Ideile eminesciene asupra fenomenelor şi proceselor sociale, 
economice şi culturale specifice acţiunilor de modernizare sunt o 
contribuţie esenţială la elaborarea unui model teoretic explicativ al 
evoluţiei unei națiuni în curs de prefaceri profunde. 

Modelul teoretic national explică formarea civilizaţiei moderne 
prin afirmarea unor trebuinte, idealuri generate de aspiraţiile pro- 
prii unei comunităţi nationale. Acest model subliniază preeminenta 
nationalului, dar, în același timp, recunoaşte interinfluentele dintre 
naţional şi universal, iar, pe de altă parte, soluţionează, în mod origi- 
nal, raportul dintre mijloace şi scopuri în procesul de modernizare. 

În opera sa un loc aparte ocupă analiza efectelor modernizării. 
Eminescu gândeşte profund modernizarea şi proiectează societatea 
românească modernă ca pe o societate în care evoluţia capitalistă să 
aducă o stare bună pentru toți, fiindcă altfel se manifestă rezistența 
românilor la ofensiva capitalismului, opoziţie continuată până astăzi, 
pentru că o bună parte dintre români nu este convinsă de oportu- 
nitatea acestui sistem social pentru aspiraţiile şi modul lor de viaţă. 

Eminescu nu a pledat nicăieri pentru o modernizare bazată ex- 
clusiv pe dezvoltarea agriculturii, subliniind necesitatea industriali- 
zării: „Neapărat că nu trebuie să rămânem popor agricol, ci trebuie 
să devenim si noi nație industrială măcar pentru trebuintele noas- 
tre; dar vezi că trebuie omul sa-nvete mai întâi carte şi apoi să calce 
a popă; trebuie mai întâi să fie nație industrială si după aceea abia să 


ai legile si instituţiile natiilor industriale“!. Dezvoltarea industriei se 


1 M. Eminescu, Opere X, Publicistica, ediţie critică întemeiată de Per- 


spessicius, coordonator Dimitrie Vatamaniuc, Bucureşti: Editura Academiei 
Române, 1989, p. 21. 

cuvine a fi făcută în contextul concret al unui stat agrar: „Două serii 
de idei sunt chemate a agita adânc opinia publică din tara: 1) orga- 
nizarea muncii agricole; 2) crearea şi apărarea muncii industriale; 
amândouă de-o valoare egală, chemate a asigura existența națională 
a statului nostru în contra primejdiilor politice ce pot veni din nord- 
ostul Europei, a cotropirii economice ce poate veni din Apus”. 

Într-o societate modernă, instituţiile stimulează noi trebuin- 
te, ba chiar le multiplică și le prezintă pe toate ca fiind de interes 
public. Şi în România, unde poporul trăieşte „un adevărat infern“ 
pentru că îi lipsesc condiţiile unui nivel de trai decent, cerințele cla- 
selor superioare sunt cu mult mai numeroase şi greu de satisfăcut 
cu mijloacele pe care le deţine. Este surprinsă contradictia dintre 
poporul român, predominant agricol, şi nevoile locuitorilor de la 
oraşe, care aduc din străinătate o „sumă de trebuinte costisitoare*, 
identice cu cele ale unui popor industrial, precum si ale noii aristo- 
cratii: „Unde mai punem că înlesnirea de a introduce articole stra- 
ine de lux naşte într-o societate primitivă cum e a noastră pofte şi 
trebuinte cu totul disproportionate cu puterea ei [de] producere şi 
că, atunci când această din urmă nu ajunge pentru a acoperi trebu- 
intele nouă, se atacă capitalul strămoșesc, trec moşiile în mâna stră- 
inilor sau se încarcă cu sarcini ipotecare, scăzându-se astfel însuşi 
capitalul fix al poporului“. 

Dar nu mai putin semnificativă rămâne susținerea unui stan- 
dard de viata similar celui din Europa, în lipsa unei activităţi de 
aceeaşi factură: „Lucrul la care aspiră toţi este a se folosi numai de 


avantajele civilizaţiei străine, nu însă a introduce in tara conditii- 


> M.Eminescu, Opere XIII, Publicistică, ediţie critică întemeiată de Per- 


pessicius, coordonator Dimitrie Vatamaniuc, Bucureşti: Editura Academiei 
Române, 1985, p. 33. 

* Ibidem, p. 88. 

+ Tbidem,p. 151. 

le de cultură sub cari asemenea rezultate să se producă de sine™. 
Noile necesități nu pot fi satisfăcute doar prin simpla preluare a 
formelor străine. 

Din opera sa se conturează un profil de actor si agent social real 
al actelor de modernizare. Nu este exagerat să spunem că avem în 
opera eminesciană componentele unui manual al conduitei româ- 
nului modern. 


> Ibidem, p. 200. 


Titu Maiorescu, destinul omului modern 


Ziua de naştere a lui M. Eminescu, 15 ianuarie, este un moment 
de celebrare națională în fiecare an, fiind marcată de numeroase 
evenimente. La distanță de numai o lună, 15 februarie, urmează 
data de naştere a lui T. Maiorescu, moment căruia nu i se acordă, 
în spaţiul public, un interes special unei personalități fondatoare a 
culturii române moderne. 

Maiorescu este emblematic pentru perioada de schimbare so- 
cială şi naţională radicală, aşa cum a fost epoca sa. El a dat expre- 
sie conduitei tipului burghez de producător, motor al dezvoltării 
societății moderne. Mai mult, el a înțeles că numai o elită capabilă 
să impună şi să controleze puterea în noul stat românesc, rezultat 
din Unirea din 1859, va da coerenţă si sens procesului de moder- 
nizare. 

Conducătorul Junimii se distinge printr-un comportament de 
întreprinzător, activ si novator, bazat pe concurență, risc, iniţiativă 
privată şi cultivarea virtuţilor potrivite spiritului modern. Fata de 


alte personalități contemporane lui, Maiorescu a urmărit, constant, 

să se legitimeze prin talent si munca, prin acumulare de capital cul- 
tural si social recunoscut de catre societate. Tot ce a realizat s-a 
datorat numai propriei activitati fara a dispune de avere mostenita. 
Un model in acest sens a fost tatăl sau, loan Maiorescu, foarte sever 
cu fiul, impunându-i să-şi formeze abilităţile şi capacităţile necesa- 
re în integrarea în medii culturale şi sociale diverse. 

Deşi originea familiei sale era țărănească, Maiorescu a afirmat 
statutul său de burghez, de intelectual ce aparține clasei lucrative: 
„eu însumi sunt un fiu ieşit din popor; aparțin si eu acelei clase a 
treia; sunt însumi din aceia care au beneficiat de răsturnarea formei 
celei vechi aristocratice unde nu era decât poporul care plătea im- 
pozite, iar boierii nu plăteau nimic”). 

În acest cadru ne referim la câteva exemple din biografia sa, 
mărturii ale manifestării în chip deosebit a omului modern Maio- 
rescu. 

Încă din şcoală caută să se întrețină singur prin meditarea a 
numeroşi elevi. De pildă, a fost preparator pentru limba franceză 
al celor patru copii ai familiei consilierului jurist Georg Kremnitz, 
între care şi Clara Kremnitz, ce îi va fi soţie. 

Gânditorul român a fost egal cu sine însuși în filosofie, estetică, 
lingvistică, critică literară, sociologie, logică, iar în planul activităţii 
practice a fost membru al Academiei Române, profesor, director 
de şcoală, conducător de reviste, lider necontestat al celei mai im- 
portante societăţi culturale -Junimea -, rector, ambasador, avocat, 
deputat, ministru, prim-ministru. O singură postură nu a ocupat, 
anume pe cea de membru al unor academii sau al universităţi stră- 
ine, aşa cum au fost A.D.Xenopol şi Nicolae Iorga. 

Nici unul dintre oamenii timpului său nu a atins această poziție 


de „om universal”, de personalitate plurivalentă, aşa cum a avut- 


1 “Titu Maiorescu, Discursuri parlamentare, vol. I, Bucureşti: Editura 


Librăriei Socec,1897, p. 430. 

o conducătorul Junimii. În viziunea sa, societatea românească, în 
curs de modernizare, nu mai putea fi guvernată de către oameni 
ce-şi revendicau dreptul de a conduce în temeiul apartenenţei ere- 
ditare la familiile boiereşti. Accentul lui Maiorescu este pus pe indi- 
vidualitatea conducătorului, capabil să gestioneze, prin aptitudinile 
şi efortul său de emancipare, treburile publice. 

Prin recunoaşterea calităţilor sale, Maiorescu se impune ca una 
din figurile remarcabile ale învățământului românesc modern încât 
evoluţia şcolii din a doua jumătate a secolului al XIX-lea este asoci- 
ată direct cu activitatea sa didactică. În acelaşi timp, traiectoria sa în 
şcoală exprimă evoluţia unei personalități de excepţie, cu implicare 
directă în construcția instituţiilor moderne într-o perioadă de tran- 
zitie. Maiorescu a ocupat o diversitate de poziţii didactice. A fost di- 
rector la Colegiul National din Iasi şi la internatul acestuia, apoi pro- 
fesor de istorie universală, filosofie si logică la Facultatea de Istorie a 
Universităţii din Iaşi, fiind titularul cursului Despre istoria republicii 
romane de la introducerea tribunilor plebei până la moartea lui Iuliu 
Cezar. La numai 23 de ani, în 18 septembrie 1863, Maiorescu devine 
rector al Universităşii ieşene, iar la 2 octombrie 1863 este numit la 
direcţia Institutului Vasilian din laşi unde predă pedagogia, gramati- 
ca română, psihologia si compunerea. De asemenea, a fost inspector 
şcolar, calitate în care introduce, pentru prima oară, practica pedago- 
gică a elevilor. Așadar, într-un timp foarte scurt și la o vârstă tânără 
Maiorescu face o carieră didactică excepţională în toate formele de 
învățământ, datorită expertizei sale în didactică şi în managementul 
scolar. El a constientizat că, în lipsa clasei burgheze - adevărata pro- 
motoare a modernizării -, funcţiile acestei clase de mijloc sunt înde- 
plinite, în România, de către literati si profesori, şi el însuși, profesor 
fiind, a acţionat ca un factor de modernizare. 

Cu toate că nu a reuşit să treacă prin Parlament nici unul din 


proiectele sale de lege a învățământului, desi a fost de două ori mi- 

nistru al Instrucțiunii publice şi cultelor, lui Maiorescu i se datorea- 
ză dezvoltarea învățământului la sate prin înfiinţarea de noi şcoli, 
iniţierea de anchete şi statistici asupra învățământului, construirea 
de clădiri şcolare tip, selectarea celor mai bune cărți de studiu al 
limbii române în liceu, proiecte de înființare a Şcolii politehnice, a 
grădinilor botanice, a unei catedre de limba română, trimiterea de 
bursieri la studii în Occident, conservarea patrimoniului naţional, 
sprijinirea şcolilor româneşti din Transilvania. 

În domeniul culturii, Maiorescu a ctitorit instituții şi a fost o 
personalitate a practicii culturale. A înfiinţat şi îndrumat revista 
„Convorbiri literare”, a fost organizator al întâlnirilor Junimii, autor 
de rapoarte academice, sprijinitor al studenţilor eminenti si al tri- 
miterii lor la studii în Occident, şi peste toate acestea, el este ctitor 
al Junimii. 

Într-un mediu social cu norme şi reguli ambigui, Maiorescu im- 
punea, atât cât se putea, respectul pentru lege si pentru autonomia 
instituţiilor, şi, în acest sens, a demisionat, la 27 noiembrie 1897, 
din funcția de rector al Universităţii Bucuresti, cu toate insistențele 
ministrului Instructiei Publice S. Haret de a renunța la acest gest, ca 
urmare a unor agitatii studenţeşti organizate în sălile Universităţii, 
pentru că s-a încălcat astfel principiul depolitizării învățământului 
superior de la care el nu a cedat niciodată. Deşi membru marcant 
al Partidului Conservator, Maiorescu a votat, în martie 1898, legile 
învățământului elaborate de liberalul S. Haret. 

Gânditorul cunoaște, la vârsta deplinei senectuti, o revenire 
spectaculoasă, în prim-planul vieţii politice, în prima jumătate a 
deceniului doi al secolului al XX-lea. Deţine portofoliul de minis- 
tru de externe în perioada 29 decembrie 1910 - 28 martie 1912, 
pentru ca la 28 martie 1912 să fie numit Prim-ministru, demnitate 
în care va sta până la 4 ianuarie 1914. În perioada cât Titu Maio- 
rescu a fost preşedintele Consiliului de Miniştri s-a încheiat Pacea 

de la București în urma celui de al doilea război balcanic. Este, cre- 
dem, singurul conducător român modern care a încheiat un tratat 
de pace în capitala ţării, ca negociator si învingător în acelaşi timp. 

Modernitatea lui Maiorescu sa rezultă și din acțiunea sa direc- 
tă asupra tinerilor, ceea ce astăzi se numeşte mentorat, ghidarea 
lor spre dezvoltare personală, descoperirea potenţialului propriu. 
Exemplul său de formare şi carieră profesională şi socială l-a im- 
primat tuturor colaboratorilor săi. Profesorul Maiorescu a căutat, 
permanent, valoarea în rândul studenţilor, i-a descoperit pe cei va- 
lorosi şi i-a sprijinit în formarea lor. Practic, o generaţie întreagă de 
intelectuali din România de la sfârşitul secolului al XIX-lea îi dato- 
rează, într-o măsură sau alta, ascensiunea profesională si socială. 
C.Rădulescu-Motru, P.P.Negulescu, M. Dragomirescu, Pompiliu 
Eliade, Simion Mehedinţi, I.A. Rădulescu-Pogoneanu au beneficiat 
de generozitatea si girul lui. Ca ministru al Instrucțiunii, Maiores- 
cu a acordat burse de studii la universități europene unor studenți, 
şi menționăm aici pe M. Eminescu şi Spiru Haret. 

După mutarea în Bucureşti, organiza periodic, în locuinţa sa de 
pe strada Mercur, întâlnirile Junimii la care au fost prezenţi, printre 
alții Eminescu, Caragiale si Ion Creangă, dar si tinerii de care am 
pomenit deja. Această casă în care s-au rostit capodopere ale litera- 
turii naţionale a fost dărâmată, în anii regimului communist, pentru 
a se construi blocul „Eva” la începutul anilor ’60 din secolul trecut. 

T. Maiorescu a exercitat profesii liberale şi a avut, în acest sens, 
îndeletniciri juridice. La 2 iunie 1862 a fost numit supleant la Tri- 
bunalul de Ilfov, apoi a fost avansat procuror. O activitate mai putin 
cunoscută şi aproape deloc discutată a lui Maiorescu este cea de 
avocat, profesată încă din perioada când se stabilise la Iaşi, înce- 
pând din luna februarie 1866, mărturie fiind anunţul din ziarul 
„Progresul” din 6 februarie: "Anonciu de avocatura. Subscrisul are 


onoare a anuncia ca a inceput profesiunea de avocat si sta la dispu- 

nerea publicului in locuinta sa la Trei Erarhi in toate zilele dimine- 
ata pana la 11 ore. Titu Maiorescu, licentiat in drept". (http://www. 
dreptonline.ro/personalitati/detaliu_personalitate.php?id_perso- 
nalitate=22). 

De la îndepărtarea sa din învățământ, în 25 noiembrie 1871, 
până în 1884 el a profesat avocatura. În context, amintim că Maio- 
rescu a pledat ca avocat al consortiului Strousberg în acțiunea aces- 
tuia intentată împotriva statului român, o afacere aspru criticată şi 
dezavuată de M. Eminescu în coloanele ziarului „Timpul'. 

Încă de la primele intervenții parlamentare, filosoful se impune 
ca unul dintre marii oratori din Parlamentul României, prezenţa sa 
fiind, timp de aproape patru decenii, un fapt cotidian, distingându- 
se prin arta cu care-şi expunea ideile. 

O dată cu trecerea anilor, iniţiatorul direcţiei noi în cultura ro- 
mână îşi dă seama că traseul său profesional să fie considerat în- 
cheiat, fapt care îl determină, în anul 1895, să publice Discursurile 
parlamentare, aşa cum el însuşi nota: „Pe lângă satisfacerea trebu- 
intei mele de lucru literar, mă face iarăşi să răsar înaintea generaţiei 
tinere, care după cele cele 3 volume Critice, mă credea istovit ca 
scriitor şi exclusiv ocupat cu profesura si advocatura”’. Si la vârsta 
senectutii, el căuta să dovedească, mai ales tinerilor, că este capabil 
de a elabora, în continuare, lucrări de referinţă, o probă în plus a 
efortului său continuu de autodepăşire. 

Cu toate că a impus o conduită modernă rezultată din toleran- 
ta, ironie, cultivarea si primatul valorii, exercitarea spiritului cri- 
tic, Titu Maiorescu a dovedit, nu o dată, rigiditate şi chiar spirit 
de grup, partizanat ideologic şi politic în raporturile cu foştii săi 
studenţi, sanctionand „devierile” unora dintre ei, de pildă, Rădu- 
lescu-Motru şi M. Dragomirescu. 


2 Titu Maiorescu, Jurnal, nr. 17, B.A.R., Fondul de manuscrise, mss. 


3658, f. 92. 

El nu ezita să susţină pentru ocuparea de poziţii în mediul uni- 
versitar a persoanelor agreate de el, desi unele dintre acestea nu 
corespundeau criteriilor de concurs pe post, aşa cum s-a întâm- 
plat cu numirea lui I.A. Radulescu-Pogoneanu ca profesor, evitând 
concursul, datorită influenţei primului-ministru Titu Maiorescu, 
deşi contracandidatii Dumitru Drăghicescu şi D.C. Nădejde se 
dovediseră incomparabili mai bine pregătiți. Ca o replică în timp, 
Drăghicescu publică lucrarea Titu Maiorescu: schiță de biografie 
psicho-sociologică, cu prilejul centenarului naşterii filosofului, în 
1940, în care este zugrăvit un portret, în tuse groase, al celui care 
i-a împiedicat cariera academică. 

Se vorbeşte de așa zisul misoginism al lui Maiorescu pornindu- 
se de la o afirmaţie a sa dintr-o conferință de la Ateneul Român din 
mai 1882, Darwin în progresul intelectual. Să amintim şi consem- 
narea din jurnalul său, la vârsta de numai 16 ani: „Toate femeiele 
merit numele de schwaches Geschlecht; unde sunt 2 femei laolaltă, 
trebuie să fie Krahwinklereien”*. 

Dincolo însă de orice observaţie s-ar face, Maiorescu a creat 
un curent, maiorescianismul, care dacă apare ca depăşit si ele- 
mentar în critica literară, după cum afirma Nicolae Manolescu 
în 20004, cred că această direcţie este încă oportună în studiul 
proceselor de modernizare. Fie să amintesc numai ideea sa des- 
pre forma fără fond, prezentă până în zilele noastre în mediul 
românesc şi este suficient să concedem asupra actualitatii lui 
Maiorescu. Nu mai puţin semnificativă este lupta sa împotriva 
mediocritatilor, împotriva suficientei şi automultumirii din spa- 
tiul public. 


° Titu Maiorescu, Jurnal si epistolar, I (noiembrie 1855- martie 1859), 


studiu introductiv de Liviu Rusu, ediție îngrijită de Georgeta Rădulescu- 
Dulgheru si Domnica Filimon, Bucuresti: Editura Minerva, 1975, p. 25. 
+ Nicolae Manolescu, Maiorescu, astăzi, România literară, nr. 7, 2000. 

Cum bine sublinia profesorul Gheorghiță Geană, Maiorescu 
este un goethean, iar olimpianismul cu care şi-a străbătut epoca este 
„unul constructivist, dar nu într-o viziune strâmtă, individualistă.”>. 
Asertiunea lui Eugen Lovinescu, cel mai important biograf al lui 
Titu Maiorescu: „La răspântiile culturii române veghează, ca si odi- 
nioară, degetul lui de lumină: pe aici e drumul. Autoritatea i s-a 
menţinut şi astăzi, pentru că pleacă din însăşi izvoarele spirituale 
fără moarte ale logicii, bunului-simt, bunului-gust, şi s-a realizat 
într-o forma pura, fără vârstă. '*, este indreptatita pe deplin in spa- 
tiul public actual. Într-un cuvânt, Titu Maiorescu a orientat cultura 
şi societatea românească de la barbarie orientală şi bizantinism că- 


tre civilizația modernă naţională si europeană. 


5 Gheorghiță Geană, „Gheara leului, sau pulpana boierului?”, Studii de 
istorie a filosofiei românești, vol. VII, coordonator: Viorel Cernica, Ediţie în- 
grijită de Mona Mamulea, Bucureşti: Editura Academiei Române, 2011, pp. 
144-159. 

€ Eugen Lovinescu, Titu Maiorescu, Ediţie îngrijită de Maria Simiones- 
cu, Cuvânt înainte de Alexandru George, București: Minerva, 1972, p. 608. 

Centenar Spiru Haret 


În 9 noiembrie 1912 Spiru Haret a susținut comunicarea Henri 
Poincaré la Academia Română. În iulie 1912, matematicianul 
francez, membru de onoare al Academiei Române, a decedat „pe 
neaşteptate”, după cum s-a exprimat academicianul român. Peste 
puţin timp, la 17 decembrie 2012, se stingea, tot pe neaşteptate, 
matematicianul Spiru Haret, în casa lui de pe strada Verde (astăzi 
Gh. Manu) nr.7 din Bucuresti. Să amintim că Poincaré, evaluând 
teza de doctorat a lui Haret, susținută la Sorbona, în 1877, cu titlul 
“Despre invariabilitatea marilor axe ale orbitelor planetelor”, a re- 
cunoscut originalitatea acestuia care „...a provocat o mare uimire"’. 

La comemorarea centenarului morții acestei figuri de Panteon 
National se cade să rememorăm succint idei si acțiunile sale de re- 
formare a societăţii româneşti. 

Spiru Haret este unul din marii creatori de instituții din Româ- 


nia. Ministru al Instructiunii Publice în perioadele : 31 martie 1897 


1 Apud Gh. Adamescu, Notita istorică, în Operele lui Spiru Haret, vol. X, 


Operele științifice, f.a., p.5. 

- 11 aprilie 1899, 14 februarie 1901 - 22 decembrie 1904, 12 martie 
1907 - 29 decembrie 1910, Haret a avut privilegiul de a-şi vedea 
rezultatele aplicării reformei şcolare în creşterea numărului stiuto- 
rilor de carte. Mărturie stau recensămintele epocii. La recensămân- 
tul din 1899 procentul stiutorilor de carte a fost 22% din populaţia 
țării, iar recensământul din 1912 a recenzat aproximativ 40%. Acest 
progres al şcolii în eradicarea analfabetismului l-a facut pe Nicolae 
Iorga să spună la Congresul învăţătorilor din 1907 de la Focşani: 
„Acel care a lucrat atât de mult si de bine pentru ridicarea şi întări- 
rea dumneavostră, a scoalei şi a țărănimii şi căruia îi datoriti in cea 
mai mare măsură puterea pe care o reprezintati în opera de lumina- 
re a poporului, este fostul ministru al şcoalelor Spiru Haret. Şi când 
vă vorbesc despre el, în semn de respect, sculati-va în picioare!”. 
Cu siguranța, schimbarea datorată şcolii în alfabetizarea populaţiei 
nu a fost spectaculoasă, însă, semnificativ rămâne faptul în sine al 
înscrierii acesteia în trendul creşterii numărului de stiutori de car- 
te. Haret a reformat şcoala nu ca politician, ci ca un reformator din 
poziţia de specialist. Haret a elaborat un program de construcție 
instituţională pentru contextul românesc în care cultura si educa- 
tia sunt factori importanţi de modernizare a societăţii româneşti. 
Prin reformele sale, Spiru Haret a urmărit transformarea societății 
românești, predominant agrare si ţărăneşti, într-o societate cu o or- 
ganizare şi administraţie a instituţiilor după model european. 

Însă demnitarul aprecia că orice instituţie să funcţioneze pen- 
tru contextul national, adică să corespundă unei trebuinte reale „să 
se dezvolte de sine, fără să aibă nevoie de nici o încurajare. Cu toa- 
te acestea este necontestat ca institutiunile noi, până să ajungă a fi 


cunoscute si apreciate precum merită, străbat o perioadă critică, 


2 Cf. Lui Spiru C. Haret. Ale tale dintr ale tale. La împlinirea celor 60 de 
ani, Bucuresti: Institutul de Arte Grafice "Carol Göbl", S-sor Ion St. Rasidescu, 
1911, p. 131. 

în care au, cu deosebire, trebuinta a fi susținute”? Haret pornea de 
la ceea ce erau instituţiile româneşti din timpul său, cum ar fi mi- 
nisterele, cele mai multe dintre ele nefiind înfiinţate prin lege „iar 
atributiunile pe care le au sunt moştenite de pe timpuri, aşa cum 
s-a apucat.” * 

Haret a acționat, permanent pentru recunoaşterea demnității 
profesiei de dascăl, mai ales a învățătorului din sate, factor activ al 
modernizării societăţii. În acest sens a avut de luptat cu adversi- 
tatea unor personalități, cum a fost, de pildă, Titu Maiorescu, fata 
de reglementările sale privind activitatea extrascolara a corpului 
didactic, conferindu-i variate şi semnificative misiuni: lupta împo- 
triva alcoolismului, înființarea de bănci populare, organizarea de 
cercuri culturale, întemeierea teatrului sătesc, organizarea şezăto- 
rilor sătești şi a serbărilor şcolare, constituirea şcolilor de adulți, a 
bibliotecilor, editarea revistelor şi a publicaţiilor populare. În acest 
fel, credea Haret, putea creşte prestigiul învățătorului. Haret a vă- 
zut, în învățător, agentul real al modernizării la sate şi de sprijinire 
a țăranilor în actul de emanicipare economică si socială. 

Alături de învăţător preotului îi revenea o misiune importantă 
în actul de culturalizare din sate: „Printre aceştia în prima linie vine 
preotul, a cărui vorbă, oricine ştie, este mai mult ascultată şi decât a 
învățătorului. De aceea lucrarea de înălțare a paturei ţărăneşti va fi 
mult înlesnită, dacă preotul va colabora alături cu învățătorul este 
mai mult ascultată şi decât a învățătorului” De altfel, el a argu- 
mentat, în Criza bisericească, rolul bisericii în ridicarea nivelului 
de cultură al ţăranilor. Haret stăruia pe ridicarea culturală a satelor 
prin cei doi agenți sociali în cadrul cercurilor culturale, activitate 


° Operele lui Spiru C. Haret, vol. IV, prefață de Remus Pricopie, studiu 


introductiv, ediţie îngrijită si note de Constantin Schifirnet, Bucureşti: Editura 
Comunicare.ro, 2009, p. 190. 

1 Ibidem, p. 201. 

5 Operele lui Spiru C. Haret, vol. IL, ed.cit., p.277. 

reglementata de el in ,,Deciziunea, nr. 10825 din 21 februarie 1902 
pentru organizarea cercurilor culturale, urmărindu-se "Ridicarea 
stării morale a sătenilor, prin cultivarea în ei a sentimentelor fru- 
moase, şi a celei materiale, prin îmbogățirea minţii lor cu cunostin- 
te practice? Haret o spune el însuși: „M-am silit ca din învățători 
şi preoţi să creez o forță, pe care s-o îndreptez întreagă contra stării 
de ignoranță si de decădere a ţăranului, sub toate formele ei”. 

Ideile lui Haret despre ridicarea culturală a satului au fost conti- 
nuate de liberalul C. Angelescu şi de şcoala sociologică de la Bucu- 
reşti condusă de D. Gusti. 

O activitate mai puţin cunoscută o reprezintă reglementarea de 
către Haret în domeniul vieţii religioase. Lui i se datorează Legea 
pentru înființarea şi organizarea Casei Sf. Biserici Autocefale Orto- 
doxe Române, promulgată prin decretul regal nr. 255 din 21 ianuarie 
1902. Legea a prevăzut, după modelul legii Casei Şcoalelor, înteme- 
ierea unei instituţii de exercitare a supravegherii gospodăririi averii 
bisericii şi aşezămintelor religioase, precum si administrarea fon- 
durilor prevăzute în bugetul statului pentru biserică. Din acest act le- 
gislativ rezultă limpede asumarea de către stat, prin intermediul unei 
instituții proprii, a controlului necondiţionat asupra patrimoniului 
religios, cu exeptia fondurilor religioase ale marilor eforii si epitropii. 

În același context al contribuţiilor haretiene amintim alte două 
legi: 1. Legea pentru instituirea unei comisii istorice a României, 
din 1910, prevede constituirea unui organism abilitat cu publicarea 
de cronici interne şi externe, documente, inscripții; 2. Lege pentru 
organizarea și administrarea teatrelor, din 1910. 

Haret era conştient de efectele produse de unele dintre actele 


sale, ceea ce îl face să spună în cuvântul ţinut la banchetul organi- 


s Operele lui Spiru C. Haret, vol. II, ed.cit., p. 139. 
7 Operele lui Spiru C. Haret, vol. VI, ed.cit., p. 58. 

zat în onoarea sa în 12 decembrie 1911: „Nimeni nu poate să facă 
binele fără să nu aibă şi suferințe pentru aceasta.“ 

Marele savant şi om de stat a lăsat o valoroasă operă teoretică 
şi a reformat societatea românească, înscrisă pe calea recuperării 
unor decalaje şi a unui timp istoric, pentru a fi sincronizată la spi- 
ritual veacului. 

Haret a fost inclus, în calendarul UNESCO, ca om de ştiinţă, pe 
lista personalităţilor comemorate în 2012 (100 de ani de la moarte), 
alături de alte două personalităţi românești: George Emil Palade şi 
Sergiu Celibidache pentru marcarea centenarului naşterii lor. 

În schimb, în tara nu s-a organizat un program national Cente- 
narul Haret, aşa cum s-a inițiat Centenarul Caragiale. Anul 2012 a 
fost declarat Centenar Caragiale, prilejuit de împlinirea a o sută de 
ani de la decesul lui I.L. Caragiale, moment de promovare a opere- 
lor sale printr-un amplu program de-a lungul întregului an. Iată, de 
pildă, în Capitală au avut loc 100 de manifestări culturale dedicate 
Centenarului Caragiale, pe durata a trei luni. 

In mod firesc se pune întrebarea: de ce Centenarul Haret, omul 
care a reformat societatea românească, nu se bucură de aceeași pro- 
movare mediatică, așa cum se întâmplă cu Centenarul Caragiale? 
Indubitabil, amândoi au o contribuţie decisivă la dezvoltarea și sus- 
ţinerea spiritului modern românesc, şi, de aceea, în aceeaşi măsură, 
ar fi trebuit să fie celebrati în spațiul public. 


8 


Cf. Gheorghe Adamescu, Biografia lui Spiru Haret, în Operele lui Spiru 
C. Haret, volumul I, ed. cit, p. 86. 


O activitate mai putin cunoscută a lui Spiru Haret: 


legiferarea treburilor bisericeşti 


Pregătind notele la Operele lui Spiru Haret (volumele I-XI) 
pentru reeditare la Editura Comunicare.ro, am constatat că, deşi 
Haret a luat numeroase decizii cu privire la reglementarea relatii- 
lor dintre stat si Biserică, referintele biblografice pe acest subiect 
sunt rare. 

Prin urmare, mi-am pus întrebarea de ce se discută atât de pu- 
tin despre această latură a operei haretiene. Să menţionăm că studi- 
ile de istoria Bisericii Ortodoxe Române nu cuprind analize despre 
acţiunile lui Spiru Haret de legiferare în domeniul vieţii religioa- 
se. Intr-un studiu am argumentat cum, în contextul procesului de 
modernizare prin care a trecut societatea românească, Spiru Haret 
a înţeles că biserica nu este separată de stat, ci devine o instituţie 


integrată în procesul de schimbare moderna’. 


' Constantin Schifirnet, „Orthodoxy, Church, State, and National Iden- 
tity in the Context of Tendential Modernity’, Journal for the Study of Religions 
and Ideologies, vol. 12, issue 34 (Spring 2013): 173-208. 

Se discută numai despre reformele haretiene în şcoală, uitându- 
se că Haret a fost conducătorul Ministerului Instrucțiunii si Cul- 
telor, şi, în această poziţie, s-a ocupat de organizarea instituţiilor 
bisericeşti, asociată necondiţionat cu reforma instrucţiunii publice. 
El însuşi o spune: „Oricât as fi fost de vinovat si eu altădată de o 
asemenea ignorare a chestiei, era imposibil ca, după aproape zece 
ani de minister, să nu ajung a-mi da seamă de răspunderea care ar 
fi apăsat asupra mea, dacă nu as fi căutat să fac ceva în folosul bise- 
ricii, în situaţia grea în care se afla”? 

Ministrul Haret a elaborat şi a pus în aplicare 50 de acte normative 
(legi, rapoarte, regulamente, decrete) privind organizarea vieții religi- 
oase în România. Amintim doar câteva dintre ele: Legea de înființare a 
Casei Sfintei Biserici autocefale ortodoxe române din 21 ianuarie 1902, 
Regulamentul pentru punerea în aplicare a legii de înființare a Casei 
Sfintei Biserici din 29 martie 1902, Lege pentru modificarea unor arti- 
cole din legea clerului mirean din 26 martie 1909, Lege pentru modifi- 
carea legii relativă la alegerea Mitropolitilor si Episcopilor, a constituirii 
Sfântului Sinod si pentru înfiinţarea Consistoriului superior bisericesc, 
din 3 aprilie 1909, Regulament pentru alegerea membrilor Consisto- 
riului superior bisericesc, din 3 iunie 1909, Decizia privind conlucra- 
rea preoților cu învățătorii (martie 1910), Regulament pentru Confe- 
rintele pastorale ale preoților şi diaconilor din România (mai 1910). 

Toate aceste acte au fost impuse de urgenţa unor reglementării 
privind instituţiile bisericeşti fiindcă „Din vremea Divanurilor Ad- 
hoc, chestia bisericească nu a mai fost obiectul de preocupare pen- 
tru oamenii noştri de stat, decât pe apucate, în mod întâmplător şi 
trecător, şi atunci când câte o afacere răsunătoare putea da speranţa 


de a se răsturna vreun guvern.” ° 


> Spiru C. Haret, “Criza bisericească”, în Operele lui Spiru C. Haret, vol. 
IX, ed.cit., p. 58. 
> Ibidem, p. 57-58. 

În viziunea sa, biserica este o instituţie a statului român, iar au- 
tonomia Bisericii fata de Stat si sprijinul din partea acestuia deriva 
din coexistenta Statului si a Bisericii. Autocefalia si autonomia Bi- 
sericii în organizarea şi funcționarea propriilor structuri sunt întă- 
rite în relaţia cu statul: „Biserica este un organism de stat, si unul 
din cele mai principale; ea trăieşte împreună cu statul, contribuie 
la viata lui, şi statul la rândul lui este sprijinul bisericii. Asa fiind, 
nu se poate concepe despărţirea absolută a unuia de celalt; aceasta 
s-ar chema separatia bisericii de stat, ceea ce noi nu avem, şi nici nu 
trebuie să avem. Sunt dar împrejurări când biserica trebuie să co- 
laboreze cu statul mână în mână, mai ales la momentele grele”*. Să 
spunem că, deşi în Franța, în data de 9 decembrie 1905, a fost pro- 
clamată separarea Bisericii de stat, Haret a acționat pentru întărirea 
cooperării dintre stat si biserică, refuzând astfel secularismul ca po- 
litică oficială în Regatul României. Haret a insistat că măsurile luate 
de stat au avut menirea de a sprijini biserica, idee care, în realitate, 
este un principiu diriguitor al programului său de modernizare a 
societăţii româneşti, axat, în principal, pe reformarea lumii rurale 
şi ţărăneşti. Referindu-se la adepţii separării bisericii de stat, el cali- 
fica opţiunea acestora ca fiind o „fantezie, o imitație a unui concept 
preluat din alte culturi: „Au auzit vorba asta pe aiurea și s-au crezut 
isteti dacă o repetă şi la noi. Dar isi dau ei seamă de ce ar însemna la 
noi această separație? Ştiu ei cel putin, în mod lămurit, în ce constă 
ea? Pricep ei măcar că biserica noastră, în starea ei de azi, cu mij- 
loacele de care dispune, cu mediul în care se află, daca ar fi părăsită 
în propriile ei puteri şi lipsită de sprijinul statului, ar fi condamnată 
la pieire, sau cel putin la cea mai absolută neputinta?”. 

În contextul societății româneşti de la începutul secolului al 
XX-lea, Haret a realizat că ridicarea nivelului de cultură al tarani- 


1 Ibidem, p. 133. 
° Ibidem, p. 63-64. 

lor o pot face doar actorii sociali implicaţi nemijlocit în actele de 
cultivare a spiritului: „Factorii culturali la tara nu sunt decât doi: 
preotul si învățătorul. Prin urmare, cine voia să întreprindă ridica- 
rea culturală a satelor trebuia neapărat să se adreseze preotului şi 
învățătorului; aceasta iarăşi este evident.” 

Aşa cum am spus deja, ca reformator, Haret a înţeles că, în 
contextul modernizării româneşti cu o masă critică orientată către 
schimbare destul de precară, biserica are un rol esenţial”. În lip- 
sa unei burghezii urbane şi rurale, transformările moderne nu se 
puteau înfăptui decât de către grupuri sociale existente în socie- 
tatea românească, şi, printre ele se numărau învățătorii şi preoții. 
El nu a negat niciodată principiul autonomiei bisericii în materie 
bisericească dar, în același timp, el a sesizat efectele negative ale 
despărțirii bisericii de stat: „dacă nu ar recunoaște marile servicii 
pe care i le-a adus statul în nenumărate împrejurări, și mai ales în 
momentele cele mai grele”. 

În condiţiile particulare ale istoriei şi culturii româneşti nu ar 
putea fi acceptată separarea bisericii de stat: „Există o justă măsură 
care trebuie păzită, şi o limită peste care nu se poate trece; dar cola- 
borarea statului cu biserica este fatală si inevitabilă, pe câtă vreme 
se întâlnesc amândoi pe un teren comun, pe câtă vreme şi statul şi 
biserica au datoria de a lucra asupra poporului și pentru binele lui. 
Colaborarea aceasta trebuie coordonată prin bună înţelegere între 
cei doi factori, şi în aceasta constau raporturile intime care trebuie 


să existe între stat şi biserică. Îndată ce ele nu mai există, vine în 


€ Spiru C. Haret, Invatatorii si politica, în Operele lui Spiru C. Haret, vol. 


IX, ed.cit. p. 30. 

7 Constantin Schifirnet, Spiru Haret reformatorul societăţii românești, 
studiu introductiv la Operele lui Spiru Haret (vol. 1-XI), Bucuresti: Editura Co- 
municare.ro, 2009-2010, pp.13-42. 

3. Spiru C. Haret, Criza bisericească, în Operele lui Spiru C. Haret, vol. 
IX, ed.cit., p. 63. 

locul lor antagonismul, şi este un adevăr istoric că ori de câte ori 
biserica nu a fost alături cu statul, ea a fost contra statului. Nici un 
om cu minte nu poate să dorească aceasta”. 

Haret recunoaște particularitatea proceselor de transformare a 
cadrelor instituționale ale bisericii: „Chiar prin esenţa sa, biserica 
nu se acomodează cu schimbările dese, şi când trebuie a i se aduce 
vreuna, trebuie ca ea să se facă in asa fel ca să nu fie nevoie a se 
reveni prea curând asupra ei. 1° 

O succintă prezentare a celor mai importante legi ale lui Haret 
poate oferi o înţelegere corectă a scopurilor urmărite de el. Lui Ha- 
ret i se datorează Legea pentru înființarea şi organizarea Casei Sf. 
Biserici Autocefale Ortodoxe Române, promulgată prin decretul 
regal nr. 255 din 21 ianuarie 1902. Legea a prevăzut întemeierea 
unei instituţii de exercitare a supravegherii gospodăririi averii bi- 
sericii şi aşezămintelor religioase, precum și administrarea fondu- 
rilor prevăzute în bugetul statului pentru biserică. Prin articolul 11 
se prevede acordarea, de către Casa Bisericii din fondurile sale pro- 
prii, de ajutoare bisericilor sărace, dacă mijloacele lor nu le permit 
să facă fata cheltuielilor cerute pentru întreţinerea lor. 

A existat un interes al politicienilor față de foloasele ce ar fi 
putut fi trase din raporturile cu Biserica, şi astfel s-a ajuns ca Le- 
gea asupra clerului mirean şi seminariilor, elaborată de Take Io- 
nescu şi adoptată în 1893, să fie amendată de şase ori în perioada 
1896-1910, ultima modificare fiind făcută de Spiru Haret. După 
cum spune Haret în „Expunerea de motive la Legea pentru modifi- 
carea mai multor articole din Legea clerului mirean și seminariilor 
de la 29 mai 1893, modificată la 26 februarie 1909”, publicată in 
„Monitorul Oficial”, 27 martie 1909: „Una din cele mai importante 


modificări este acea cuprinsă în art. 5. alin. II, care permite înfiin- 


° Ibidem, p. 64. 
10 Ibidem, p. 65. 

tarea de preoți ajutători la bisericile de cătune mai însemnate. Unul 
din neajunsurile cele mari ale legii din 1893 a fost că a imputinat pe 
preoții săteşti aşa de mult, încât s-au închis o mulțime de biserici, 
aşa că sunt foarte multe sate unde de demult locuitorii sunt lipsiţi 
de orice serviciu religios. Proiectul ce propunem tinde să înfrâneze 
acest rău, fără nicio sarcină pentru stat, permițând unor aseme- 
nea comune să-şi redeschidă bisericile închise, platindu-si ele in- 
seşi preoții necesari, ceea ce după legea actuală nu le este permis a 
face.""' În plus, „S-au prevăzut măsuri aspre contra preoților care 
abuzează de situaţia lor pentru a stoarce de la oameni taxe mai mari 
decât cele legale, precum si contra refuzului de serviciu"”. 
Controverse şi reacții ale ierarhilor BOR şi ale politicienilor au 
declanșat „Legea pentru modificarea mai multor articole din Legea 
alegerii mitropolitilor şi episcopilor eparhioti şi a constituirii Sfan- 
tului Sinod al Sfintei Biserici Autocefale Ortodoxe Române de la 
19 decembrie 1872 şi pentru înființarea Consistoriului Superior”, 
publicată în „Monitorul Oficial” 3 aprilie 1909. În Expunerea de 
motive, ministrul Haret remarca necesitatea unor modificări impu- 
se de contextul social si istoric al BOR: ,,Trebuinta lărgirii cercului 
elementelor constitutive ale Sinodului s-a simţit încă de mult la noi. 
Din toate părțile s-a cerut şi se cere încă cu insistență o modificare 
în acest sens. Credem că această cerere este întru totul indreptatita 
şi că a sosit vremea ca să fie adusă la îndeplinire. Căci e drept ca în 
instanţa care are conducerea supremă a bisericii şi răspunderea îna- 
intea lui Dumnezeu şi a oamenilor de tot ce se face în biserică şi de 
biserică, să fie reprezentate toate elementele ei constitutive. E drept 
şi inteleptesc lucru ca si preoții, care stau in mai de aproape legături 
cu poporul şi care cunosc foarte bine nevoile lui, să aibă şi ei cu- 


vântul în chestiunile bisericeşti de ordin general care se tratează în 


1! Operele lui Spiru C. Haret, vol. VI, ed.cit., p. 156. 
12 Ibidem. 

Sfântul Sinod. O modificare a legii existente în acest sens, pe lângă 
că va satisface cererile care se ridică din toate părţile, ne va apropia 
în acelaşi timp si de spiritul organizatiunii în biserica veche, cum şi 
de practica din cele mai multe biserici ortodoxe autocefale."!5. 

Haret a legiferat înființarea Consistoriul Superior Bisericesc, 
for consultativ al preoților din care urmau să facă parte alături 
de membrii Sfântului Sinod şi reprezentanţi ai clerului de mir şi 
monahal. El precizează că prin înființarea Consistoriului a avut 
în vedere să creeze „un mijloc de apropiere între toate gradele 
clerului românesc în afacerile bisericeşti, să creeze nu numai ra- 
porturi ierarhice între păstori si pastoriti, dar să vină să stea de 
vorbă la un loc despre treburile care interesează toată Biserica, de- 
sigur, cu păstrarea drepturilor care, după canoane, revin exclusiv 
episcopilor”™*. Gh. Adamescu considera că mitropolitul primat 
Atanasie l-ar fi îndemnat pe Haret să înființeze Consistoriul supe- 
rior bisericesc”. 

Legea pentru modificarea legii sinodale, promulgată în martie 
1909, urma să se aplice, dar ea a fost contestată de Gherasim Safh- 
rin, episcop al Romanului, fiindcă o aprecia ca fiind anticanonică 
şi s-a împotrivit Consistoriului Superior Bisericesc, considerând 
că acesta ar restrânge atribuţiile Sfântului Sinod. În 1911, guver- 
nul P.P. Carp modifică legea lui Haret, ca urmare a crizei bisericeşti 
resuscitată de depunerea lui Saftirin din treapta de episcop şi de 
retragerea din scaun, la 28 iunie 1911, a lui Atanasie Mironescu, 


Mitropolit Primat al României. 


13 Ibidem, p. 175. 

14 Ibidem, p. 201. 

15 Gheorghe Adamescu, Introducere, în Operele lui Spiru C. Haret, volu- 
mul IX, ed. cit, p. 8. Despre competența Consistoriului Superior Bisericesc, în 
versiunea propusă de Spiru Haret în 1909 vezi Paul Lucian Brusanowski, Stat 
si biserică în vechea Românie între 1821-1925, Cluj-Napoca, Presa Universitară 
Clujeană, 2010, p. 158. 

În anul 1912, în cartea Criza bisericească Haret revine asupra 
explicatiilor despre iniţiativa sa legislativă, în subcapitolul „Chestia 
legii sinodale”, accentuind necesitatea schimbării poziţiei sociale a 
clerului, conceput ca o forță a modernizării societăţii românești: 
„Aveam însă si putinţa, şi datorinta, de a face să dispară cel putin 
inconvenientele cele mai evidente pe care experienţa le dăduse pe 
fata în Legea din 1872; să cercăm a face din cler o forță socială, vie 
şi activă, pusă în slujba naţiunii; să căutăm să apropiem cât se va 
putea mai mult clerul de sus si cel de jos, pentru a înlesni acţiunea 
lor comună, pentru a mări autoritatea celui dintâi şi încrederea în 
sine a celui de-al doilea”!*. 

În rezumat, consider că s-ar cuveni o dezbatere sine ira et studio 
a consecinţelor acţiunilor si deciziilor lui Spiru Haret în realizarea 
unei comuniuni între înalții ierarhi şi preoțimea mireana. 


yo a 


15 Spiru C. Haret, “Criza bisericească”, in Operele lui Spiru C. Haret, vol. 
IX, ed.cit., p. 62. 

Ideile lui Mihail Manoilescu: 
ignorate in Romania, 
Biblie a industriasilor brazilieni 


Există personalităţi de referință din ştiinţa si cultura romana 
ale caror idei au influenta puternica in afara tarii, dar sunt ignorate 
sau subestimate in spatiul autohton. Un caz tipic, in acest sens, il 
reprezinta savantul Mihail Manoilescu. 

Inginer, economist, sociolog, politolog si istoric, profesor la 
Institutul Politehnic din Bucureşti, catedra „Economie politica 
- Organizare şi Raţionalizare”, Manoilescu este o personalitate 
de excepție. A lăsat o operă impresionantă cu titluri din varia- 
te domenii, şi, din acest punct de vedere, eu l-am comparat cu 
N. Iorga’. Există mărturii ale Nataliei Manoilescu Dinu despre 
talentul său excepţional de pictor. După o evaluare a lui Valeriu 
Dinu, Manoilescu a publicat 128 de titluri, iar despre el s-au 


' Constantin Schifirnet, „Mihail Manoilescu: o viziune monografică 


>» 


despre burghezia română, studiu introductiv la M. Manoilescu, Rostul și des- 
tinul burgheziei românești, Editura Albatros, 2002, pp.V-LIV. 

scris, până în 1993, 88 de lucrări străine şi numai 21 de lucrări 
româneşti?. 

În anul 1929, Manoilescu a publicat lucrarea Théorie du pro- 
tectionism et de léchange international. Paris: Giard. Cartea a fost 
tradusa in limba portugheza in 1931, in limba germana in 1937, 
iar in limba romana abia in anul 1986, in traducerea, din limba 
germana, de Valeriu Dinu, cu titlul Fortele nationale productive si 
comertul exterior. Teoria protectionismului si a schimbului internati- 
onal. Această lucrarea este „prima străpungere românească in gan- 
direa economică universală” după aprecierea lui Costin Murgescu’. 
În anii treizeci şi patruzeci ai secolului trecut lucrările sale au fost 
publicate în Spania, Portugalia, Brazilia si Chile. 

Ideile sale despre economie au fost foarte populare și au fost apli- 
cate in America Latina, si, prin urmare, lucrările sale au fost puncte 
de referinţă obligatorie în cercurile industriale braziliene în anii '20 si 
începutul anilor '30, fapt remarcat apăsat de către Joseph Love, profe- 
sor de istorie la Universitatea Illinois, Urbana-Champaign‘. 

Este recunoscut rolul gândirii sale în stabilirea strategiilor de 
dezvoltare economică, în special în Brazilia, şi, în consecință, după 
cum afirmă B. Fausto: „e cujas idéias foram uma espécie de Biblia 
para boa parte dos industriais brasileiros, (ideile lui au fost un fel 


de Biblie pentru cea mai mare parte a industriaşilor brazilieni)". 


2? Cf. Valeriu Dinu, Schita de portret, în Mihail Manoilescu creator de teorie 


economică, coordonator Vasile C. Nechita, Iasi: Editura Cugetarea, 1993, p. 14. 

* Costin Murgescu, Mersul ideilor economice la români: epoca modernă, 
vol. I, Bucuresti: Ed. Ştiinţifică si Enciclopedică,1987, p. 413. 

* Joseph Love, Theorizing Under development: Latin America and Ro- 
mania,1860-1950, Estudos Avançados 4(8), 1990, pp. 62-95.1990; Joseph Love, 
Crafting the Third World: Theorizing, Underdevelopement in Rumania and Bra- 
zil. Stanford, California: Stanford U. Press, 1996 (tradusa in limba romana, 
Făurirea lumii a treia: teorii şi teoreticieni ai subdezvoltarii in România si Bra- 
zilia, Bucureşti: Editura Univers, 2002). 

> Fausto B, “Estado novo no contexto internacional”. In: Pandolfi D 

O apreciere similară nu întâlnim în exegeza românească, foarte 
reticenta, de altfel, fata de accentuarea originalității şi contribuţiei 
româneşti la dezvoltarea ştiinţei. 

Teoria lui Manoilescu despre decalajul de dezvoltare dintre so- 
cietatile industrializate şi agrare s-a constituit ca răspuns la teoriile 
evoluționiste despre modernizare. Manoilescu a fost recunoscut în 
spațiul iberic şi în Brazilia deoarece doctrina sa economică a oferit 
argumente industriasilor din Brazilia de a recurge la protectionism 
drept cale de dezvoltare a economiei în aceste zone. Se conside- 
ră că ideile sale au stat la baza constituirii organizației Economic 
Commission for Latin America (ECLA). Doctrina lui Manoilescu a 
cunoscut reacții critice din partea unor autori din America Latină, 
dar el a continuat să fie prezent în spaţiul iberic prin publicarea 
lucrărilor sale, de pildă, in Chile€. 

În analiza economică, Manoilescu a plecat de la premisa decala- 
jului de productivitate a muncii din societăţile agrare fata de ţările 
industrializate, încât el susține că productivitatea în industrie este 
superioară celei în agricultură, printr-un raport de patru la unul, 
deoarece valoarea capitalului pe lucrător în industrie este mult mai 
mare a decât celui în agricultură. In acest caz, ţările industriale cu o 
productivitate naţională superioară câştigă în relaţiile comerciale in- 
ternationale pe seama ţărilor agrare din cauza productivității muncii 
lor mai scăzute. De aceea, se impune dezvoltarea industrială a țărilor 
agricole prin o politică de protecție a propriilor materii prime fata 
de comerțul internaţional. Peste decenii, această teză a savantului 
român va fi dezvoltată în scrierile teoreticienilor dependenţei si ai 
subdezvoltării din America de Nord şi din America Latină. 

(ed.) Repesando o Estado Novo. Rio de Janeiro: Ed. Fundação Getulio Vargas, 
1999, p. 18. 


€ "Productividad del trabajo y comercio exterior," Economia, VIII, 22- 
23, Sept., 1947, 50-77. 

Manoilescu a demonstrat, în lucrările sale teoretice referitoare 
la schimbul international, că ştiinţa economică clasică a fost fal- 
să şi tendentioasa, fiindcă preconiza diviziunea muncii şi a pro- 
ductiei care imparte popoarele in industriale şi agricole, având ca 
substrat acţiunea de exploatare a popoarelor agricole. 

Philippe C. Schmitter, după ampla analiză a corporatismului 
din lucrările lui Manoilescu, desprinde concluzia că acesta, aşa 
cum este descris de savantul român, nu este sinonim cu concep- 
tul de „fascism. Manoilescu este considerat „cel mai original si 
stimulativ teoretician corporatist.” Neoliberal în teoria si politica 
economică, Manoilescu a creat o teorie unitară si originală cu pri- 
vire la protectionism si schimburile internationale, recunoscută 
rapid in mediile economice, politice si intelectuale internationale. 
Amintim unele dintre ideile ce au avut un ecou puternic in randul 
specialistilor: lipsa de universalitate a teoriei costurilor absolute 
a lui Adam Smith si David Ricardo, imposibilitatea realizării di- 
viziunii si schimburilor internationale, specializarea tarilor agri- 
cole si participarea lor la schimburile internationale, diviziunea 
interna si internationala pe criteriul beneficiului national, achi- 
zitionarea directa, adică productivă si nu indirectă - comercia- 
la, a bunurilor si serviciilor necesare existentei si progresului lor, 
industrializarea tuturor tarilor lumii derivata din superioritatea 
intrinsecă a industriei fata de agricultură, încurajarea, susținerea 
şi apărarea întreprinderilor şi ramurilor nou create printr-un pro- 


tectionism ştiinţifică. 


7 Philippe C. Schmitter, Reflexions on Mihail Manoilescu and the po- 


litical consequences of delayed - dependent development on the periphery of 
Western Europe, în Social Change in Romania, 1860-1940. A Debate on Devel- 
opment in a European Nation, edited by Kennet Jowitt, Institute of Internatio- 
nal Studies, University of California, Berkeley, 1978. 

8 Vasile C. Nechita, Introducere, în Mihail Manoilescu creator de teorie 
economică, laşi: Editura Cugetarea, 1993. 

Manoilescu a urmărit elaborarea unui program industrial legiti- 
mat de o doctrină. Dintotdeauna el a văzut în stat instituția funda- 
mentală de edificare a unei industrii. Economistul român a sesizat, 
pertinent, dificultăţile întâmpinate de principala clasă socială capa- 
bilă să industrializeze - burghezia -, si de aceea căuta soluţii si nu ve- 
dea decât implicarea statului în înfăptuirea actului de industrializare. 

Jeronimo Moscardo, ambasadorul Braziliei la Bucuresti, declara 
că economia modernă a Braziliei isi datorează fundamentele lucra- 
rilor de specialitate ale lui Mihail Manoilescu: „În privinţa econo- 
mică, se credea că suntem condamnaţi să rămânem o tara agrară, 
ca si România la un moment dat. Dar a dat Dumnezeu să existe un 
mare român, fost ministru de Externe al ţării dumneavoastră şi un 
economist de talie mondială: Mihail Manoilescu. După traducerea, 
în 1932, a lucrării sale geniale, Noua teorie a protectionismului şi 
schimbului internaţional, aceasta a fost până în ziua de azi inspi- 
ratoarea dezvoltării economice a Braziliei. [...] Prin Manoilescu, 
responsabilii brazilieni şi-au clarificat originile inegalitatii, rolul 
proiectelor de dezvoltare industrială, raporturile dintre industrie 
şi agricultură, dintre exporturi (ieftine) şi importuri (scumpe) etc. 
Astăzi, Manoilescu este considerat unul dintre fondatorii Brazili- 
ei moderne.“ (http://www.formula-as.ro/2000/417/spectator-38/ 
spectator-1497-print.) 

Mihail Manoilescu a susținut protectionismul ca modalitate de 
a dezvolta economia de tip industrial în societăţile agrare. După 
marea criză din 1929, în Brazilia cartea lui a reprezentat baza te- 
oretică a justificării protectionismului, in timp ce in România el 
avea de înfruntat ostilitate din partea autorităţilor, fiind în impo- 
sibilitate, chiar în cele câteva luni, în 1931, ca guvernator al Băncii 
Nationale, să aplice propria viziune despre scoaterea ţării din criză. 

Eu explic discordanta dintre receptarea inconsistentă a operei 
lui Manoilescu în România si adoptarea ideilor sale de mari eco- 

nomisti din America Latină sau acreditarea lor de către exegeti 
occidentali prin diferenţa dintre cultura ideologică si cultura prag- 
matică. În cultura română, prioritate a avut criteriul ideologic de 
evaluare a ideilor, asociate necondiționat cu acțiunile autorilor lor 
în spaţiul public. În România nu s-a putut aplica doctrina protec- 
tionismului a lui Manoilescu fiindcă ea nu a fost acceptată in con- 
textul geopolitic de fiintare a statului român, căruia, dupa 1944, i 
s-a impus, din afară, un alt model de dezvoltare. În Brazilia şi în 
alte tari din America Latină elitele politice şi intelectuale au dove- 
dit pragmatism în gândire şi acțiune, încât au avut libertatea de a 
adopta teoria lui Manoilescu ca fundament al strategiilor de dez- 
voltare economică 

Ar fi multe de învăţat din destinul savantului român. Îndem- 
nul ambasadorului Braziliei la București, Jeronimo Moscardo este 
îndreptăţit: "România nu trebuie să fie modestă. România este o 
mare putere culturală". Rămâne ca elitele româneşti să accepte în 


această realitate. 


Mihail Manoilescu, savantul ctitor de biserică 


Celebru pentru originala sa teorie economică, Mihail Manoi- 
lescu este puţin cunoscut pentru ideile sale despre ortodoxie. În 
cadrul activității sale publice tumultoase, savantul a găsit loc pen- 
tru afirmarea şi susținerea ideii ortodoxe. În revista „Lumea Nouă”, 
al cărui fondator şi director a fost, Mihail Manoilescu a publicat 
ma multe articole despre ortodoxie. O spune el însuși în Memorii: 
„Revista Lumea Nouă era atît prin articolele mele, cît si prin acelea 
ale soţiei mele care trezeau polemici pasionate cu unitii, un mic 
monitor al ideologiei ortodoxe”! 

Despre ortodoxie el a vorbit la întâlnirile publice. In 1933 a ti- 
nut conferința „Lupta Ortodoxiei împotriva materialismului!" la 
Fundaţia Dalles, sub preşedinţia patriarhului Bisericii Ortodoxe 
Române, Miron. Prelegerea a fost tipărită în 1933, şi a avut ecou 
în rândul clerului şi credincioşilor ortodocşi. În 1935, Manoiles- 


cu a participat la Sibiu, la Congresul Frăției Ortodoxe Române, de 


1 Mihail Manoilescu, Memorii, vol. II, ediţie Valeriu Dinu, Bucuresti: 


Editura Enciclopedică, 1993, p. 373. 

sub conducerea lui Sextil Puscariu. In ziua de 6 octombrie 1935 a 
prezentat conferința „Românism si ortodoxie”, la Congresul Fratiei 
Ortodoxe Române din Caransebeş. Ideile sale despre religie şi orto- 
doxie sunt citate în publicaţii religioase, de pildă, „Foaia diecezană”, 
22 aprilie 1945. 

Manoilescu a diseminat ideile despre ortodoxie la elitele româ- 
neşti cu scopul de a le determina să acționeze, în contextul statului 
national unitar, pentru edificarea unei spiritualitati ortodoxe, te- 
mei al identităţii naţionale: „Eu am socotit întotdeauna Ortodoxia 
ca dimensiunea cea mai pronunțată a sufletului românesc, fără de 
care nu se poate forma conceptul de român. După mine, spiritul 
de libertate al Ortodoxiei este la originea fermecătoarei și fecun- 
dei lărgimi de spirit a românului „Ortodoxia este credinţa care nu 
tiranizează viata" scriam eu în Lumea Nouă din oct.-nov. 1935 în 
articolul "Ființa neamului românesc şi Ortodoxia." El constată ca 
intelectualii s-au îndepărtat de religia creştină, adoptând indiferen- 
ta religioasă numită ateism iar cauza dezinteresului fata de spiritul 
religios este materialismul secolului al XIX-lea. 

Calauzit de mărturisirea credinţei ortodoxe, împreună cu frate- 
le său Grigore, ca patroni ai minelor ,,Sorecani", a ridicat biserica 
ortodoxă in Colonia minieră a Sorecanilor, judeţul Cluj. El istori- 
seste, în Memorii, cum a fost construită biserica: „Dar cînd a fost 
să-i alegem stilul şi arhitectura, ne-am hotărît la o soluţie originală. 
Pe o coastă înaltă de deal, sub strejaris, am tăiat o platformă cu pe- 
retii consolidati în piatră cioplită, din care se lăsau în jos în cascada 
terase mari pline de flori şi şiruri de trepte late şi impunătoare de 
granit. În acest cadru, ca o cutie luxoasa pregătită să primească un 
giuvaier de pret, am aşezat sus pe platformă o veche bisericuță de 


lemn, adusă dintr-un sat ardelenesc şi reconstituită, birna cu birna 


> Ibidem, p. 373-374. 

şi şindrilă cu şindrilă, cu multă grijă, cu aspră muncă și cu mari 
sacrificii’. Prin reconstruirea acestei biserici, veche de peste trei 
sute de ani a ţinut să aducă „prinosul pretuirii noastre Ardealului 
şi trecutului sau.”* 

În ziarul „Renaşterea”, 6 octombrie 1935, s-a relatat despre sfin- 
tirea bisericii din comuna Ticu-Colonia, înălțată de fraţii Mihail si 
Grigore Manoilescu, săvârşită duminică 29 septembrie 1935: „Se 
cuvine deosebită recunoştinţă fraților Manoilescu, cari au jertfit 
din belşug din mijloacele proprii şi au ridicat acest minunat şi sim- 
bolic locaş de închinare. Ceea ce au înfăptuit aceşti generosi ctitori 
într'un loc uitat de lume, a umplut de profundă admiraţie sufletele 
celor ce-au asistat la frumoasa serbare?” 

Biserica este toată din lemn, cu o vechimea de peste 300 de ani. 
Ea fost cumpărată de la credincioşii din comuna Tămaşa, si trans- 
portată aici aşa cum a fost, punându-se numai acoperișul nou, pic- 
tura veche „de o frumuseţe rară, rămânând neatinsă” I s-a dat hra- 
mul „Sfânta Varvara’, patroana minerilor. La sfințire au participat 
toți intelectualii comunelor din jur: preoţi, învățători, notari etc, în 
număr de peste 500. Printre personalități prezente s-au remarcat 
Sextil Puşcariu, Onisifor Ghibu, Dragos Protopopescu, I. Chinezu, 
Mircea Vulcănescu. 

În cuvântarea sa, Mihail Manoilescu a menționat că el a urmat 
pilda vechilor boieri, ctitori de biserici şi mănăstiri. „N-am zidit o bi- 
serică nouă, ci am adus una veche, drept semnificaţie că noi nu sun- 


tem noi pe aceste plaiuri, ci suntem vechi stapanitori pe aceste vai."® 


> Ibidem, p. 374. 

1 Ibidem, p. 374. 

5 xxx „Sfinţirea bisericii din colonia Tic (la minele ,,Sorecani") judeţul 
Cluj’, în ,,Renasterea’, Anul XIII, 6 octombrie 1935 (http://dspace.bcucluj.ro/ 
bitstream/123456789/26885/1/BCUCLUJ_FP_279724_1935_013_040.pdf) 
accesat la 20 mai 2013. 

€ Ibidem. 

In articolele sale, Mihail Manoilescu considera crestinismul ca 
factor esential in sustinerea revolutiei nationale, iar progresul mo- 
ral este legat de intarirea sentimentului religios la clasele sociale su- 
perioare. În acest sens, el subliniază rolul ortodoxiei în constituirea 
elite naţionale. 

Prin ortodoxie se poate realiza victoria în lupta împotriva mate- 
rialismului, un curent creat in secolul al XIX-lea. Acţiunea ortodo- 
xiei trebuie să se manifeste nu oricum ci ca religie activă şi de către 
o biserica activă în viața socială. La baza oricărei societăți umane 
stau două fundament: religia si familia. 

Asemenea altor exegeti români - C. Rădulescu-Motru, D. 
Drăghicescu, M. Ralea - Manoilescu observă sentimentul religios 
exterior la burghezia românească. Creștinismul nu domină si nici 
măcar nu stăpâneşte viata burghezului român. Religia burgheziei 
româneşti este o religie de dumincă; ea nu-i controlează conduitele 
în celelalte zile ale săptămânii, o dovadă în plus ca burgheziei ro- 
mâneşti îi lipseşte educaţia religioasă. 

Manoilescu vorbeşte despre „un traditionalism ştiinţific” şi sus- 
tine ca ,,traditionalismul vremii noastre se va integra în veac si va 
constitui forma ideologică de reconstrucţie a societăţii româneşti.” 
EI discută despre forţele latente ale tradiției. Prima dintre ele este 
spiritualitatea creştină si ortodoxă, „parte integrantă a însăşi ideii 
de națiune românească. Dar ar fi greşit să se identifice ortodoxia 
cu romanismul’, pentru că ortodoxia a constituit un factor supra- 
national de solidaritate creştină, delimitându-se, astfel, de Nae Io- 
nescu care afirmă: „Suntem ortodocși în același fel în care suntem 


români, în același grad în care suntem”® 


7 Mihail Manoilescu, Rostul și destinul burgheziei românești, Bucuresti: 


Editura Cugetare - Georgescu Delafras, 1942, p. 13. 
3 Nae Ionescu, Teologia. Integrala publicisticii religioase, ediţie, introdu- 
cere şi note de Dora Mezdrea, Sibiu: Deisis, 2003, p. 208. 

Pentru Manoilescu, traditionalismul românesc capătă expresie 
în ortodoxie, românism militant, elită apărătoare şi paternală, anti- 
materialism. Acest traditionalism este o realitate actuală, „o cerință 
şi un proces imperativ al veacului.” 

Ideile lui Mihail Manoilescu despre ortodoxie si biserică expri- 
mă viziunea unui mare savant despre spiritualitatea burgheziei ro- 
mâneşti, căreia i se conferea o identitate proprie fata de burgheziile 
occidentale secularizate. 


Să ne punem cenuşă în cap? 


Am afirmat că în cultura română, prioritate a avut criteriul ide- 
ologic de evaluare a ideilor, asociate necondiționat cu acțiunile au- 
torilor lor în spaţiul public, spre deosebire de alte culturi, orientate, 
în mod pragmatic, către aplicarea modelului de analiză teoretică 
al unui savant în elaborarea strategiilor de dezvoltare economică. 

Cele două articole publicate pe blogurile „Adevarul” - Ideile lui 
Mihail Manoilescu: Biblie a industriaşilor brazilieni şi Mihail Ma- 
noilescu, savantul ctitor de biserică - au pus în relief idei şi acțiuni 
cunoscute în mult mai mică măsură în spaţiul public decât destinul 
său politic. 

Pentru unii comentatori expunerea contribuţiilor unor perso- 
nalitati ale culturii române ar echivala cu apologia lor. Un tânăr 
universitar îmi transmite un mesaj lipsit de orice echivoc: „Sper că 
veţi folosi cu responsabilitate accesul la instituțiile mass-media si 
veți reuși să evitati apologia unui autor care a susținut prin textele 
sale fascismul, nazismul si curentele ideologice inrudite” Este clar 


că a citit superficial cele două articole, o dovadă a necunoasterii 

sensului termenului apologie: „laudă exagerată, apărare servilă şi 
interesată”. 

Pentru tânărul ideolog, nu are nici o relevanţă ecoul interna- 
tional al ideilor lui Manoilescu. Pentru el, esenţial, rămâne să fie 
amintită, obligatoriu, orientarea politică a savantului român, iar ci- 
titorii ar trebui să afle, în primul rând, că Manoilescu ar fi fost ata- 
şat unei doctrine politice. Vigilentului critic nu-i spun nimic studi- 
ile despre Manoilescu ale unor reputați autori din SUA şi America 
Latină. Philippe C. Schmitter, profesor în cadrul Departamentului 
de Ştiinte Politice de la Universitatea din Chicago şi la Universi- 
tatea Stanford, doctor honoris causa al Școlii Naţionale de Studii 
Politice şi Administrative (SNSPA), după ampla analiză a corpo- 
ratismului din lucrările lui Manoilescu, desprinde concluzia că 
acesta, așa cum este descris de savantul român, nu este sinonim cu 
conceptul de „fascism” sau „represiv? Manoilescu este considerat, 
de profesorul american, „cel mai original şi stimulativ teoretician 
corporatist.”'. Această caracterizare acceptată de cercetători străini 
este refuzată de unii ideologizanti români cărora le este indiferentă 
memoria culturală a unui popor. 

În același mod ca Philippe C. Schmitter gândeşte Joseph L. 
Love. Ambii autori au diseminat ideile lui Manoilescu studenti- 
lor de la universităţile din SUA, prin accentuarea contribuţiei sale 
fundamentale la constituirea teoriei subdezvoltarii si a teoriei de- 
pendentei. Ei au făcut ştiinţă si nu ideologie, cum se întâmplă în 
România. 

Tot după canonul impus de apărătorii ideologici, la afirmatia 
lui B. Fausto: „Ideile lui (Manoilescu) au fost un fel de Biblie pentru 


a 


Philippe C. Schmitter, „Reflexions on Mihail Manoilescu and the po- 
litical consequences of delayed - dependent development on the periphery of 
Western Europe’, in Social Change in Romania, 1860-1940. A Debate on Deve- 
lopment in a European Nation, edited by Kennet Jowitt, Institute of Internatio- 
nal Studies, University of California, Berkeley, 1978. 

cea mai mare parte a industriasilor brazilieni”, ar fi trebuit să amen- 
dez spusele autorului brazilian și să spun răspicat: da, dar nu pot fi 
acceptate ideile politologului Manoilescu! 

Am crezut că asemenea atitudini au dispărut în perioada post- 
decembristă, dar trebuie să spun că ele nu diferă cu nimic de im- 
punerea, în anii de dinainte de 1989, a amendării, ori de câte ori se 
scria despre un autor, - fie el Platon, Descartes, Hegel, Titu Maio- 
rescu, Octavian Goga etc.,- a concepţiei politice şi ideologice, indi- 
ferent de subiectul tratat. 

Aduc ca exemplu traseul editării unei lucrări proprii. Cartea 
mea Generaţie si cultură (1985) a stat, în redacţia editurii, peste doi 
ani, din cauză că referentul oficial căuta sa afle care au fost actiu- 
nile şi ideile politice ale lui Mircea Vulcănescu, autor discutat de 
mine în carte, cu teza sa despre generaţie. În acest fel se credea, în 
perioada comunistă, că ar putea fi blocată orice abatere de la linia 
ideologică a partidului, fiindcă factorul politic stabilise ce anume 
era corect în evaluarea operei unui autor. 

Eu sunt de părere că trebuie să privim cu obiectivitate istoria 
trecută şi să realizăm analize lucide, evidențiind toată gama de as- 
pecte specifice unei personalități. Viaţa fiecăreia este presărată cu 
multe sinuozitati si paradoxuri. Însă, aşa cum afirma profesorul 
Gheorghiță Geană despre Traian Herseni, se ştie deja că omenirea 
merge înainte prin faptele bune ale unei personalitati’. 

Oare nu este suficient că Mihail Manoilescu a avut un destin 
tragic încât nu se cunoaşte nici data exactă a decesului său, iar fa- 
milia a primit vestea morții abia în 1958? 

Şi atunci de ce să ne punem, permanent, cenușă în cap? 

Fie numai exemplul operei lui Manoilescu pentru a înțelege că 
nu există altă cale pentru dezvoltarea societății româneşti actuale 


2? Gheorghiță Geană, „Exemplaritatea unui destin”, Revista Română de 
Sociologie, anul VIII, nr. 1-2, 1997, pp. 31-35. 

decât pragmatismul insotit de realism în tot ce gândesc si intre- 
prind toţi actorii sociali. 


9 


Suprematia intelectualilor 


Astăzi, tot mai multi intelectuali tind către o prezenţă activă în 
sfera publică, motivaţi fiind de necesitatea implicării în proiecte de 
dezvoltare socială. În perioade de criză sau de schimbări sociale 
radicale, intelectualii caută să dea sens noilor direcţii de evoluţie 
a societăţii şi a instituţiilor, pentru a restabili ordinea si echilibrul 
social. În societăţile în tranziţie, intelectualii se prezintă ca actori 
principali ai proceselor de modernizare. Intelectualii ar fi un facto- 
tum, de fapt un substitut al unor categorii profesionale cu compe- 
tente în domenii specializate. 

În același mod, ei sunt investiti astăzi ca un potential factor de 
europenizare. Despre rolul intelectualilor în europenizare nu tre- 
buie discutat ca despre o forță omnipotentă, aşa cum există tendin- 
ta, în spaţiul est-european, de a-i supraîncărca cu misiuni si roluri 
multiple!. Încă de acum 70 de ani, C. Rădulescu-Motru sublinia 


1 În cele trei texte despre intelectuali reiau unele idei si fragmente din 


studiul meu, The Intellectual’s State in the Context of the Romanian Society’s 
Europeanization, Management Dynamics in the Knowledge Economy, Volume 
1 (2013) no. 2, pp. 293-315. 

ca termenul intelectual in spatiul romanesc are un inteles ,,destul 
de înalt”, iar in Rusia este si mai înalt. In schimb, in Occident inte- 
lectualii sunt considerați muncitori calificaţi, fără a li se acorda un 
rang deosebit sau chiar un monopol al lor asupra opiniei publice. 
În societăţile unde ocupatiile intelectuale „sunt relativ de data re- 
centă, ei sunt supraestimati” De ce se întâmplă această diferenţă in 
ce priveşte perceperea statusului intelectualului? În țările din Ră- 
săritul Europei, contextele istorice au determinat acordarea unui 
rol special intelectualilor: „Popoarele din această parte a Europei 
au fost constrânse, prin dezvoltarea lor istorică, să împrumute, din 
Apus, idei şi instituţii, necesare organizării lor, în State moderne. 
Din cauza acestei constrângeri, muncitorii intelectuali, la aceste 
popoare, au primit o menire pe care n-au avut-o colegii lor din 
Apus: menirea de a transplanta ideile şi instituţiile străine in tara 
lor. Pe când, în Apus, muncitorii intelectuali continuau tradiţiile 
profesionale începute de veacuri şi numai prin excepţie transplan- 
tau, la ei acasă, idei şi instituţii străine, în Orientul Europei situația 
este inversată. Aici, dacă nu cantitativ, în orice caz calitativ, se ce- 
rea intelectualului o producție după modelul strainatatii”’Asadar, 
intelectualii din Europa de Est se bucurau de un prestigiu dispro- 
portionat, pentru că ei imitau sau preluau idei din alte culturi inac- 
cesibile spaţiului public, pe când în Occident, ei erau calificați de a 
răspunde la provocări ale realitatilor de aici. Teza lui C. Rădulescu- 
Motru ar putea fi un punct de pornire în studiul intelectualitatii 
europene. O scrutare asupra spaţiului public românesc devoalează 
persistenta aceleiaşi viziuni despre rolul intelectualului român în 
societatea românească integrată în UE. Se solicită intelectualilor să 
„nu mai stea pe margine, să nu se mai mulțumească doar cu sta- 


tutul de comentatori, ci „să dea soluţii” şi să se implice în acţiuni 


> C. Rădulescu-Motru, Intelectualii, Timpul, anul V, 1323, 13 ianuarie 


1941, p. 1. 

de cultivare a poporului, ceea ce trimite la programul iluminist de 
educare a maselor. 

Dacă în spaţiul occidental fiintarea naţiunii tine de reglementă- 
rile prin lege şi de societatea civilă, în spațiul răsăritean cultura ver- 
naculară, în special limba si obiceiurile, este esenţială în descrierea 
naţiunii. În acest fel se explică rolul proeminent jucat de lexico- 
grafi, filologi si folcloristi în afirmarea ideilor nationale, după cum 
susține Anthony Smith. Teza se verifică cel puţin parţial în istoria 
modernă românească, înscrisă în trendul cunoscut de Europa de 
sud-est, unde modernitatea s-a realizat printr-o ruptură de tradiţie, 
produsă de intelectuali, întrucât aceştia aspirau să devină egali cu 
elita politică. Modernizarea a fost gândită de sus în jos, iar înnoirea 
instituțională a început cu intelectualii si cu funcțiile lor sociale si 
culturale noi. În burghezia românească au intrat intelectualii, cu 
pecetea lor, deci diferiţi de cei din alte spaţii geopolitice. 

Orice discuţie despre conduita şi concepţia intelectualitatii 
postcomuniste trebuie să aibă în vedere statutul avut în perioada 
comunistă. Ce le lipsea intelectualilor în comunism? Fără a stărui 
aici asupra unui răspuns amplu, amintim câteva dintre atributele 
care nu au putut fi exercitate deloc sau numai în măsură insufi- 
cientă: autonomie profesională şi socială față de puterea politică, 
exprimarea spiritului critic, toleranță fata de ideile altora, libera cir- 
culatie în lumea academică europeană si universală, acces la orice 
sursă de informare, dialogul neîngrădit între specialişti, existența 
unui spațiu public al dezbaterii ştiinţifice si culturale, implicarea in 
societatea civilă. Trebuie recunoscut că Occidentul a fost prezent în 
spațiul românesc prin cultura sa, chiar şi în timpul comunismului. 
Oricât ar părea de straniu, sub diferite forme, cultura si civiliza- 
tia occidentală au pătruns în societatea românească comunistă. O 
parte din elitele comuniste dependente formal de spaţiul sovietic 
îşi îndreptau atenţia spre Occident. În timpul regimului comunist 

au existat elite si intelectuali, dar, din cauza contextului ideologic 
intern, acestea au fost lipsite de mijloacele necesare si, astfel, s-au 
integrat in mică măsură în rețeaua internațională de cercetare şi de 
învățământ. 

In România, elitele economice si financiare nu posedă putere 
politică si din această cauză ele nu pot să impună propriile pro- 
grame de dezvoltare economică. Îmbogăţirea unor grupuri nu s-a 
făcut prin obţinerea de profit din activităţi economice, ci prin mij- 
loace politice sau fiscale obţinute prin deținerea unei funcţii publi- 
ce. Puterea politică este calea principală prin care se poate câştiga 
putere economică, în timp ce în țările cu modernitate structurată 
puterea economică luptă pentru a avea putere politică. 

Intelectualii nu au reușit să transmită un mesaj clar către eli- 
tele politice româneşti, confruntate cu provocări ale modelelor de 
dezvoltare, dar ele au tins mereu spre modelul occidental. S-a înce- 
tatenit, în mentalul colectiv, expresia „a ajunge din urmă’, asociată 
necondiționat cu modernizarea. Tara rămasă în urmă este aidoma 
unui alergător prins într-o cursă infernală, ca şi cum modernitatea 
ar fi o cale de a depăși pe alţii sau pe tine însuţi, într-o competiţie 
invizibilă. Mai mult, nu rezultă cu multă claritate pentru ce proiect 
de societate pledează intelectualii în spaţiul public, fiindcă tendința 
lor generală este referirea la un model abstract al societăţii dintr-o 
anumită tara europeană occidentală sau la societatea românească 
interbelică. 

Spaţiul de manifestare si exprimare al intelectualului este, prac- 
tic, în orice zonă a societăţii, inclusiv în sferele politice şi guverna- 
mentale. Între statusul de intelectual și de cel de demnitar se poate 
naşte o tensiune generată de rolurile diferite exercitate în fiecare 
din cele două poziţii. Intelectualul aplică principiul neutralității 
afective fata de evenimente si acțiuni sociale, dar ajuns demnitar 


sau funcționar public el se concentrează pe strategii si soluţii la 

problemele comunităţii. Intelectualii aspiră să fie în centrul deciziei 
politice, fără a constientiza riscurile din exercitarea de funcţii pu- 
blice. Nu este mai puţin adevărat că, din cauza condiţiilor de viaţă, 
unii intelectuali cedează de la principii ale vieţii intelectuale pentru 
a-şi asigura un nivel de trai mai ridicat. 

Performanţele intelectualului român sunt comparate cu cele ale 
intelectualilor din Europa fără a se ţine seama de dificultăţile cu 
care se confruntă. De pildă, universitarilor li se cere să fie profe- 
sori, ca la Universitatea Harvard, într-un context economic precar. 
Profesorul american dispune de toate condiţiile de a câștiga recu- 
noasteri internationale, iar profesorul român este obligat să supra- 
vietuiasca, deşi multi profesori din universităţile româneşti reușesc 
să pregătească studenții la nivelul standardelor europene. 


10 


Intelectualii, atasati valorilor europene dar şi nu 
europenizării societății româneşti 


Europenizarea societăţii româneşti se înscrie ca o direcţie fun- 
damentală de dezvoltare din perioada postaderare, ceea ce repre- 
zinta un consens national pentru toate grupurile sociale. Întrebarea 
este cum se construieşte acest proiect? Evoluţia evenimentelor in- 
terne de după 2007 evidenţiază lipsa unei viziuni proprii asupra eu- 
ropenizării şi, ca o consecinţă, politicile de dezvoltare au la bază re- 
comandări şi principii ale instituţiilor internaţionale, acestea având 
foarte putin de a face cu particularitatile istorice ale românilor. 

O societate agrară, transformată, industrial, rapid în perioada 
comunistă, dar care a cunoscut un puternic proces de dezindustri- 
alizare în perioada postcomunistă, a revenit la structuri sociale şi 
economice în care sectorul agrar si mediul rural deţin o pondere 
foarte ridicată. 

Despre dezvoltarea modernă românească s-a discutat mai mult 
de către elita literară şi artistică, orientată spre valorile modernităţii. 


Aceeaşi elită este astăzi purtătoarea mesajelor europene, însă nu si 

a europenizarii. Exista un hiatus intre clamarea europenismului, ca 
standard al intelectualilor si europenizare ca proces de transformare 
structurală a societății româneşti integrată in UE. În noul context al 
României, postaderare, susținerea europenismului fără o profundă 
europenizare este superfluă. Trebuie să menţionăm că nu s-a elabo- 
rat o teorie propriu-zisă a dezvoltării României, şi aceasta se explică 
prin faptul că nu se iau în seamă particularitatile de dezvoltare eco- 
nomică şi socială profundă, sistematică şi continuă. S-au înființat 
nenumărate instituţii, institute, agenţii europene de consultanță, 
fundaţii morale si religioase, însă acestea acordă o atenţie scăzută 
strategiilor de dezvoltare socială şi economică în noul context al Ro- 
mâniei, acela de membru al Uniunii Europene. Orice teorie sau ana- 
liză porneşte de la realităţile sociale şi economice dintr-o societate. 

Este clar că europenizarea înseamnă şi costuri. Cine le suportă? 
Dacă modernizarea de dinainte de aderare la UE s-a facut cu cos- 
turi susținute de țărănime, astăzi europenizarea se realizează prin 
efortul populaţiei întregi, dar mai ales al grupurilor cu un nivel 
mediu sau superior de trai. Europenizarea societăţii româneşti ar 
trebui să diminueze distanţele dintre intelectuali si celelalte catego- 
rii sociale, care sunt, astăzi, mai mari ca oricând. În noul context al 
postaderării, instituţiile europene să înțeleagă că europenizarea so- 
cietatii româneşti poate fi benefică atât pentru romani, cât şi pentru 
toţi europenii, numai în măsura în care răspunde trebuintelor reale 
ale românilor. În europenizare, un rol important îl au companiile 
multinaționale, care au devenit proprietare ale industriei şi ale re- 
surselor naturale din România. 

Europenizarea nu este produsă sau realizată numai de intelec- 
tuali, ci şi de grupurile de lucrători care muncesc în tari din Uni- 
unea Europeană. Recentele controverse despre repatrierea romilor 
au declanșat dezbateri despre orice, dar numai despre europenizare 
nu. Intelectualii publici nu au încă în vedere că orice discuţie despre 

evenimente din tara si din Europa trebuie să fie abordate prin crite- 
rii şi elemente ale europenizării. În ceea ce priveşte problema romi- 
lor, este necesară o clarificare a proceselor privind europenizarea. 
Deciziile unor guverne europene fata de prezenţa romilor exprimă 
limpede refuzul europenizării. Nu se înțelege sau nu se acceptă că 
europenizarea cuprinde întregul spaţiu al Uniunii Europene, nu 
doar pe societăţile din țările recent intrate în Uniunea Europeană. 
Un aspect neglijat de intelectualii români îl constituie schimbarea 
atitudinii la nivel politic, dar şi al opiniei publice, despre identitatea 
europeană, care nu poate fi indiscutabil una occidentală. Europeni- 
zarea nu se reduce la o dimensiune occidentalo-centristă. 

În plus, Occidentul se confruntă, pentru prima oară în istoria sa, 
cu chestiunea punerii în discuţie a suveranităţii. Esticii au fost ne- 
voiţi să-şi afirme identitatea şi suveranitatea, ceea ce nu se întâmpla 
în Vest, fiindcă aici nu era contestată suveranitatea națională. Prin 
europenizare se va ajunge la o societate europeană, care să evolueze 
conform unor legi generale, încât ar trebui să nu se mai discute des- 
pre societate din Europa Centrală, din Europa Occidentală sau din 
Europa de Est. Pentru atingerea unui asemenea obiectiv, întregul 
cadru institutional din fiecare stat va funcţiona la fel ca în orice altă 
zonă a UE. Dimensiunea naţională va continua să modeleze cultu- 
ra, limba, tradiţiile şi tot ceea ce tine de specificul local. 

Europenizarea nu este în mod necesar o alternativă la modele 
locale şi naţionale de organizare a societății. Dimpotrivă, ea poate 
pune în relief virtuţi moderne şi eficiente în transformările ce au loc 
în perioada postaderare la UE. Vorbind de europenizarea societăţii 
românești, se cuvine a avea în vedere statutul ei de margine a Uniunii 
Europene. Reprezentarea si evoluţia culturală şi politică a României 
este marcată de asumarea statutului de graniță a Uniunii Europene. 
Să spunem că această graniță este supusă permanent presiunilor ve- 
nite din afara spaţiului unional, cu precădere la Est de Prut. 

O temă relevantă este aceea că, prin integrarea în UE, România 
are, pentru prima dată în istoria ei, mijloacele adecvate de a atinge 
standardele modelului european de dezvoltare, factor esenţial în 
depăşirea sentimentului românilor ca nu sunt europeni de catego- 
ria a doua, datorită frustrărilor, complexelor și handicapurilor din 
trecut. În acelaşi timp, se poate observa o predilecție pentru dezba- 
terea despre statul ca actor principal în modernizare, dar mai puţin 
se accentuează rolul important al intelectualilor în funcţionarea 
eficientă a statului. 

Obsesiile intelectualilor nu sunt problemele locale românești, ci 
aspiraţia lor de a fi recunoscuţi în plan european şi universal. Eu- 
ropenizarea nu îi interesează prea mult pe intelectuali, atașați doar 
unor teorii şi instituţii occidentale. 

Odată cu aderarea la UE ar fi fost de așteptat ca procesul de 
europenizare să fie susținut de intelectuali, în primul rând de către 
noile generaţii de intelectuali. În realitate, resursele intelectuale ale 
societăţii româneşti s-au îndreptat către spaţii europene dezvoltate, 
unde pot avea un nivel de viata ridicat şi mai ales condiţii de exer- 
citare a profesiei. Principalii beneficiari ai aderării țării la Uniunea 
Europeană sunt tinerii din toate categoriile sociale şi profesiona- 
le, însă cu efecte profunde asupra echilibrului social si demografic 
al societăţii româneşti, dar cu consecinţe pozitive pentru țările de 
primire, cu deosebire în rezolvarea problemelor de îmbătrânire. 
Câştigate sunt, deci, statele fondatoare ale Uniunii Europene şi mai 
puţin noile state membre, ceea ce duce la diminuarea masei criti- 
ce necesare de actori sociali implicaţi în schimbarea societăţii din 
România. 


1 


Cati intelectuali romani 
isi asuma identitatea europeana? 


O data cu aderarea României la Uniunea Europeană, misiunea 
socială a intelectualilor se schimbă radical, ea fiind axată pe euro- 
penizarea societăţii şi integrarea europeană. 

Eu consider că intelectualitatea este îndrituită să se europeni- 
zeze mai repede decât alte categorii sociale dată fiind disponibi- 
litatea ei pentru valorile europene. În acest context se profilează 
rolul intelectualilor români în europenizarea societăţii româneşti, 
în promovarea intereselor cetățenilor români. 

Se constată însă, în cei peste cinci ani de la aderare, o anumi- 
tă indiferență a intelectualilor români față de Uniunea Europeană, 
noul centru de putere pentru toate categoriile sociale interne. In- 
trarea României în structurile europene ar fi trebuit să declanșeze 
o amplă mișcare intelectuală de evaluare a europenizării societăţii 
româneşti în contextul perioadei postcomuniste. 

Intelectualul român se percepe ca actor social într-o tara care ar 


fi situată la periferia Europei, el însuși caracterizându-se diferit de 

intelectualii din celelalte tari europene. În realitate, nu este nimic 
programat ca intelectualul român să aibă un statut periferic, dar 
mediul său de existență influenţează, uneori decisiv, statutul său. 
De aceea, intelectualii isi asumă în mică măsură europenitatea ca 
identitate proprie, profesional şi social. Europenismul se regăseşte 
rar în discursul identitar, deşi el este acceptat formal. 

Europenizarea este deplină numai din momentul în care soci- 
etatea românească depăşeşte ea însăşi mentalitatea de periferie a 
Europei. Uniunea Europeană nu este un ansamblu mecanic de sta- 
te, ci o nouă comunitate rezultată din europenizarea tuturor socie- 
tatilor europene si din conștiința europenitatii încât orice cetățean 
să înțeleagă că este suveran pe teritoriul de la Prut la Atlantic, că are 
aceleași drepturi şi obligaţii ca orice alt european. 

Ca membri ai UE, românii sunt obligaţi să se alinieze la tren- 
dul dezvoltării europene, fiindcă o altă opţiune, în acest context, 
nu mai este posibilă. Europenizarea se concretizează în adaptarea 
cadrului institutional politico-juridic şi administrativ la norme eu- 
ropene, iar nu într-o preluare a unor forme din una sau mai multe 
dintre țările occidentale, asa cum se întâmpla în secolul al XIX-lea. 
Astăzi, cu siguranță, elitele, inclusiv intelectualii, reprezintă intere- 
sele societății românești şi, implicit, interesele UE. 

Datorită propriei experienţe cu Comunitatea Europeană, după 
1990 România ar fi trebuit să aibă un alt traseu în relaţia cu UE decât 
celelalte state excomuniste, fiindcă ea a fost singura tara din spaţiul 
comunist care a avut relații comerciale şi diplomatice cu Piaţa Co- 
mună. Statul român dispunea, în acel moment, de un corp profe- 
sional calificat în problemele Comunităţii Europene, de diplomaţi 
şi specialişti din diverse sectoare conexe cu organizația europeană. 

Modernizarea a oferit calea spre progres dar şi riscul pierde- 
rii identităţii. De-a lungul timpului, elitele româneşti au cheltuit 
aproape toate rezervele de energie în dovedirea continuității etnice 


ROMÂNII, CUM AU FOST ŞI CUM SUNT | 77 


şi naționale, pentru afirmarea națiunii şi a statului naţional. Din- 
colo de eventualele limite sau insatisfactii fata de statul român nu 
se poate contesta un fapt indubitabil: datorită existenţei acestui stat 
şi a poporului român cu o identitate indubitabilă, România a fost 
acceptată în UE. Să ne imaginăm situaţia în care România ar fi fost 
republică în cadrul URSS şi dificultățile ce ar fi decurs, din această 
poziţie geopolitică, în aderarea la UE, asa cum se poate constata 
astăzi cu fostele republici ex-sovietice. 

Intelectualii au fost cei care au elaborat primul proiect al isto- 
riei unei naţiuni. Construcţia națională a fost realizată de intelec- 
tuali, în special de către cei din domeniile umaniste. Menţionăm 
pe lexicografi, filologi si folclorişti, care au adus argumente despre 
continuitatea istorică şi națională a românilor prin tradiţie, limbă, 
religie şi cultura țărănească şi populară, ca dimensiuni incontesta- 
bile ale identități naționale. Aşa se explică de ce Academia Română, 
la începuturile ei, a avut doar secţii de filologie si istorie. Aceşti 
specialiști au reușit să cristalizeze şi să întărească ideea de națiune 
la majoritatea membrilor unei societăți. Așadar, legături comune 
străvechi, participare populară, limbi vernaculare, obiceiuri şi tra- 
ditii sunt elemente ale concepţiei etnice despre naţiune, după cum 
argumentează Anthony D. Smith. De-a lungul istoriei noastre, în- 
treaga energie a intelectualilor a fost folosită pentru argumentarea 
existenţei națiunii române, fiindcă aceasta era contestată şi în Est şi 
in Vest. Elitele intelectuale au susținut suveranitatea si independen- 
ta țării puse continuu în pericol. 

Credem că după aderarea la UE nu se justifică accentul pus de 
o bună parte a spaţiului public pe dezbateri despre identitatea na- 
tionala si mai putin despre identitatea europeană a românilor. Prin 
aderarea României la Uniunea Europeană, misiunea intelectuali- 
tatii de a justifica existenţa şi continuitatea naţională s-a încheiat. 
Oricine ar încerca astăzi să pună în discuţie legitimitatea istorică a 

poporului roman intra in conflict cu principii ale Uniunii Europe- 
ne. Este limpede că în UE nu a intrat o ficţiune, ci un popor cu o 
istorie si cultură distincte. 

În acest moment, al postaderării, nu avem o dezbatere publi- 
că despre europenizare, similară disputei din perioada interbeli- 
că, între adepţii „occidentalizării”, cu privire la forțele motrice ale 
modernizării societăţii româneşti. În în pofida multor constrângeri 
ideologice din perioada de dinainte de 1989, recursul la Europa era 
mai vizibil decât este în prezent în agenda publică a intelectualului 
român. În schimb astăzi, spaţiul public este dominat de discuţii des- 
pre fonduri europene, spaţiul Schengen sau conduita unor cetățeni 
români în tari din Uniunea Europeană, si destul de palid sunt abor- 
date problemele referitoare la conștiința şi identitatea europene. 

Unul din paradoxurile intelectualitatii româneşti de astăzi este 
acela al integrării europene prin americanizare. Modelul cultural si 
de dezvoltare nu este prioritar Europa, ci SUA. Spaţiul public au- 
tohton este dominat de dezbateri orientate către valori şi idei din 
cultura americană, cultura europeană fiind mai mult premisa de la 
care se discută despre lumea de astăzi. Preluarea de idei şi experien- 
te din SUA nu înseamnă americanizarea societăţii româneşti, dupa 
cum aplicarea normelor europene nu înseamnă occidentalizarea 
acesteia, iar impunerea unor tradiții românești în spaţiul european 
nu înseamnă orientalizarea sau balcanizarea Europei. 

Aşa cum în trecut legâturile cu Occidentul nu s-au făcut în 
detrimentul pierderii identității nationale la fel şi astăzi, decizii si 
principii ale Uniunii Europene se adaptează şi devin elemente in- 
trinseci ale dezvoltării societăţii românești. 


12 


Modernitatea tendentiala, 
0 modernitate fara oameni moderni 


O tema mult dezbatuta, controversata si de interes pentru ori- 
ce român rămâne standardul de modernitate al societăţii. Asupra 
acestui subiect eu propun o perspectivă având în vedere că Româ- 
nia are o modernitate prefigurată din contextele ei specifice deri- 
vate din istoria şi cultura proprie, dar şi din poziţia sa geopolitică!. 
Calea dezvoltării, prin modernitate, a statului național român, ca 
stat independent, construit în jurul ideii de conștiință naţională si 
o istorie și cultură comune reflectă aspiraţia istorică a românilor 
de a se delimita de balcanism, de influenţa rusă sau de cea orienta- 
la. Modernitatea a motivat şi a obligat actorii interni să acţioneze 
pentru constituirea statului român cu instituţii şi cadre legislative 
moderne, prin adoptarea modelului francez, un sistem centralizat 


E Reiau idei din articolele mele: „Modernitatea tendenţială”, Socio- 


logie românească, nr. 4, 2009, pp. 80-97; „Iendential modernity: A Type of 
Modernity without a Dominant Form’, Europolis, Journal of Political Science 
And Theory, issue: 5(1), 2011, pp: 41-67; „Iendential modernity’, Social Science 
Information, March 2012, vol. 51, no. 1, pp. 22-51. 

politic şi administrativ, iar în ce priveşte unirea tuturor românilor 
într-un singur stat s-a avut în vedere modelul german care concepe 
națiunea pe baza principiului etnic, a culturii si tradiţiilor. Ambele 
modele au fost adaptate la contextele istorice şi geopolitice în care 
funcţionează societatea românească. 

Ilustrative pentru teza că modernitatea românească a depins 
de cele două obiective fundamentale - unirea tuturor români- 
lor în cadrul unui stat şi câştigarea şi conservarea independenţei 
- sunt trendurile diferite pe care aceasta le-a cunoscut. Un prim 
pas decisiv spre schimbarea modernă a fost Unirea Principatelor 
din 1859, act urmat de un program amplu de reforme structurale 
care au fondat statul român modern. Însă rămânea, în continuare 
de rezolvat chestiunea națională, desăvârşită prin Marea Unire în 
1918. Odată cu constituirea României Mari, modernitatea are ca 
obiectiv schimbări majore ale unei națiuni cu un stat propriu bine 
identificat. Perioada interbelică a cunoscut o nouă modernizare - 
înfăptuirea omogenizării instituționale prin crearea cadrului insti- 
tutional politic şi juridic unitar în toate cele patru provincii istorice 
româneşti reunite în Regatul român. 

Instaurarea regimului comunist în anul 1948 a întrerupt evolu- 
tia modernă de tip european a statului român, care, însă, nu atinse- 
se standardele unei țări dezvoltate. 

În perioada postcomunistă s-au căutat diferite modele, de la cel 
suedez pană la cel românesc interbelic, iar odată cu aderarea țării la 
Uniunea Europeană, direcţia de dezvoltare este prefigurată în tra- 
tatele europene. 

Se poate uşor observa din succesiunea etapelor modernității 
româneşti locul acordat, de decidentii sociali, independenţei sta- 
tale si unirii tuturor românilor într-un stat propriu, două urgente 
importante de a căror soluționare imediată era legată întărirea şi 
legitimitatea statului național român. Construirea acestui stat este 

configurată de principii şi instituţii ale modernității împrumutate 
din alte tari europene, de exemplu sistemul legislativ, parlamentul, 
constituția etc. în contexte sociale şi economice interne incompa- 
tibile cu norme si principii ale modernităţii, şi amintim aici nivelul 
economic scăzut si preponderența sectorului agrar cu o populaţia 
majoritar rurală. 

Procesul de modernizare românească a trebuit să facă fata unui 
mediu international mereu schimbător în decizii si în acțiuni, ceea 
ce a avut, evident, efect direct asupra profunzimii şi durabilitatii 
modernității. 

Societatea românească cunoaște o modernitate proprie pe care 
eu o denumesc modernitatea tendentiala. Aceasta se referă la fap- 
tul că modernitatea românească este inconsistenta si lentă fiindă 
acțiunile şi ideile despre modernitate derulate în societatea româ- 
nească rămân parțiale şi nefinalizate, iar modernitatea este mai 
mult o aspirație, un tel de atins dar niciodată pe deplin realizat. 
Din cauza insuficientei sau inexistentei resurselor de modernizare 
(ideologice, economice, administrative, financiare etc.) moder- 
nitatea este o formă asimptotică de schimbare, care niciodată nu 
atinge specificaţiile schimbărilor profunde, oricât de mult ar părea 
că se apropie. 

Modernitatea tendentiala derivă din actele de modernizare din 
cadrul unui stat national si este măsura gradului in care statul na- 
tional produce modernitate. Statul român a acordat prioritate con- 
structiei nationale, iar problemele legate de dezvoltarea economică 
şi socială au fost amânate sau subordonate chestiunii naționale. 
Esentiala a fost si este conturarea unei identități nationale în con- 
textul geopolitic în care fiinteaza națiunea română. 

Evoluţia noastră modernă a avut loc în contextul extinderii şi 
acțiunii modelului apusean de schimbare socială în plan univer- 
sal. Construirea precipitată a unui sistem instituţional identic cu 

cel din Occident s-a făcut în lipsa unui proiect teoretic, aşa cum se 
întâmplase în țările apusene unde demararea modernităţii nu s-a 
produs ca urmare a unui proiect politic de tipul "vrem să ne moder- 
nizăm , ci ea a fost consecința firească a mutatiilor economice inso- 
tite de o amplă şi adâncă mișcare spirituală şi culturală. Doctrinar, 
nu au existat şi nu există, în cultura română, proiecte de moderni- 
zare ci numai interpretări ale modernităţii, prin concepte şi viziuni 
preluate din gândirea occidentală. Nici unul din marile momente 
ale istoriei româneşti moderne, inclusiv revoluţia din decembrie 
1989, nu s-a produs în temeiul unui proiect teoretic. De reținut că, 
în loc să fie oferită o alternativă doctrinară pentru modernizarea 
țării, în perioada postcomunistă s-a teoretizat necesitatea reluării 
programului pasoptistilor. 

Modernitatea tendentiala derivă si din lipsa de continuitate in 
construcția instituțională, şi de aceea asistăm, cu fiecare epocă sau 
regim politic noi, la afirmarea vocației începutului, ca şi cum tot ce 
a fost până atunci nu a contat, însă în mică măsură sau deloc s-a 
ajuns la finalizarea schimbării produse înainte, reluându-se totul, 
de la momentul initial. Din acest motiv, modernitatea are o finali- 
tate ambiguă. 

Modernitatea răzbate greu şi lent prin complicata reţea de struc- 
turi socio-institutionale din societatea românească tradițională şi 
patriarhală. Ea este o modernitate mozaicată, nestructurată sub 
o formă dominantă clară. Societatea românească nu se confruntă 
doar cu un proces de trecere de la o modernitate la alta, ci mai are 
încă de parcurs trecerea de la premodern la modern în paralel cu 
trecerea de la industrial la postindustrial. 

Modernitatea tendentiala derivă din faptul că modernizarea so- 
cială nu a avut ca bază o societate civilă. Dacă în Occident revoluţia 
economică în cursul Evului Mediu european târziu, după cum 
spune Habermas a dus la apariţia societăţii civile, element cheie în 

susținerea libertăţilor sociale si individuale, în spaţiul românesc a 
lipsit acest factor fundamental al modernităţii.? 

Cultura română este modernă prin modul cum exprimă as- 
pectele nemoderne dintr-o societate în curs de modernizare. Din 
corpusul culturii române a lipsit cultura spiritului antrepreno- 
rial fiindcă sistemul de producţie al economiei de piață nu este 
funcţional. Cultura română modernă este predominant ostilă ca- 
pitalismului. 

Modernitatea a fost creată pe căi birocratice, dar nu de o biro- 
cratie derivate din sistemul institutional burghez ci de o birocratie 
care a impus reformarea societatii romanesti de sus in jos de ca- 
tre elite situate in pozitii de varf in administratie, dar fara suportul 
economic necesar. 

Desi s-a creat un cadru institutional politic si juridic, bazat in 
buna parte pe legislatie si norme moderne, trebuie spus ca funda- 
mentele de dezvoltare moderna si democratica sunt precare in so- 
cietatea românească de astăzi. Una din cauzele acestei situaţii stă in 
faptul că nu există o masă critică de reformatori în societate pentru 
a canaliza efortul continuu în direcţia construirii unei modernitati. 
Clasa politică si elitele intelectuale au un discurs orientat către mo- 
dernitate si reformă dar nu reușesc să coaguleze un proiect coerent 
de dezvoltare şi modernizare. Organizarea societăţii pe principiile 
pieţei libere şi a statului de drept nu a adus, de la sine, o organizare 
socială de tip modern, cu o guvernare transparentă şi impartiala, o 
administrație publică impersonală şi orientată spre binele comun, 
o societate civilă consistentă, un spaţiu public dominat de un dia- 
log direct intre principalii actori sociali. A rezultat un sistem social 
care nu este comunism, dar nici capitalism cu economie de piață. 
A avut loc doar o înlocuire a monopolurilor de stat din perioada 


? Jürgen Habermas, Sfera publică si transformarea ei structurală, tradu- 
cere de Janina Ianoși, București: Editura comunicare.ro, 2005 

comunistă cu cele private, care nu sunt diferite de primele în planul 
raporturilor economice şi sociale. 

Societatea românească cunoaște astăzi efecte ale modernizării: 
urbanizarea, industrializarea, alfabetizarea, creşterea nivelului de 
educaţie, democratizarea relațiilor dintre oameni, flexibilitatea ra- 
porturilor dintre grupurile sociale, şi, prin urmare, nu modernita- 
tea românească poate fi pusă la îndoială ci capacitatea de a contura 
mai precis nivelul de modernitate regăsit în conduite si mentalități 
moderne. Deşi avem modernitate nu avem omul modern decât 
într-o anumită pondere din populaţia urbană cu studii superioare. 
Modernitatea nu a pătruns până în profunzimea tuturor structuri- 
lor societăţii, nu a devenit un modus vivendi pentru fiecare individ 
şi fiecare instituţie sau grup social. Ea este mai mult o tendință. 
Prin urmare, modernitatea marchează schimbări numai în anumi- 
te straturi ale societăţii, fiind susținută şi promovată de acele gru- 
puri preocupate numai de condiţia lor socială şi economică, intere- 
sate în schimbare socială cu profit real pentru ele. 

O nouă modernitate ar trebui să se contureze dintr-un proiect 
bine articulat al evoluţiei României ca stat al Uniunii Europene, 
pornindu-se de la premisa că aplicarea, ca atare, a normelor euro- 
pene este o cale sigură de modernizare numai în măsura în care se 
ia în seamă faptul că societatea românească nu este încă, structural, 
asemănătoare cu societăţile din alte zone ale spaţiului european. În 
fapt, doar într-o societate europeană pot fi împlinite aşteptările şi 
speranţele foarte mari din partea tuturor grupurilor sociale în ceea 
ce priveşte atingerea standardelor de viata identice celor din ţările 
dezvoltate. 


13 


Despre romani, fara calitatile si defectele lor 


Se discuta de catre toata lumea despre calitatile si defectele ro- 
mânilor, se compară poporul român cu alte popoare, si, evident, se 
accentueaza pe asa zisul deficit de calitati. In viziunea unora, roma- 
nii au calitati indubitabile: inteligenta nativa, echilibrul, capacitatea 
de adaptare sau, cum afirma Mihail Ralea, adaptabilitatea!, omenia, 
spiritul deschis şi comunicativ, toleranța fata de alte etnii, umorul, 
ospitalitatea, s.a.m.d., ca si cum aceste calități nu ar fi decelate si 
la alte popoare. Însă, în mai mare măsură, sunt clamate defecte- 
le românilor, ceea ce i-ar distinge, necondiționat, de alte neamuri: 
leneşi, hoţi, corupți, naționaliști, mincinosi, pasivi, invidiosi, re- 
semnaţi în fata destinului, neloiali etc. Se vorbeşte chiar de bolile 
psihologiei poporului român. 

Ca argument pentru susținerea convingerilor despre defectele 
românilor, este des citată, dar mai puţin studiată, lucrarea lui Du- 


mitru Drăghicescu, Din psichologia poporului român (1907) despre 


1 Mihail Ralea, Fenomenul românesc, studiu introductiv, îngrijire de 


ediţie şi note de Constantin Schifirnet, Bucureşti: Editura Albatros, 1997, p.74. 

care însuşi autorul afirma că este neîncheiată. În acelaşi sens se ape- 
lează la două lucrări ale lui C. Rădulescu Motru: Sufletul neamu- 
lui meu: calități bune şi defecte (1910), Psihologia poporului român 
(1937), eludându-se momentul când au fost elaborate, dominat 
de curentul psihologiei popoarelor. Mai mult, se trece cu ușurință 
peste ceea ce spune filosoful român în Psihologia poporului român: 
„Insușirile sufleteşti ale unei populaţii sunt condiționate de trei fac- 
tori principali: de fondul biologic ereditar al populaţiei, de mediul 
geografic şi de caracterele instituționale dobândite de populaţie în 
timpul evoluţiei sale istorice”’, acestea din urmă cuprinzând ma- 
nifestări tipice de natură spirituală care, prin tradiţii, se repetă în 
mod constant: vorbirea, obiceiuri morale şi juridice, concepţii des- 
pre viata, trăsături nationale. Românul nu este mai leneş decât al- 
tii, numai că „El este neperseverent fiindcă instituţiile statului l-au 
obligat la improvizații". 

Se aminteşte deseori de afirmaţia, falsă, a lui Emil Cioran: „De- 
ficientele actuale ale poporului român nu sunt produsul istoriei 
sale, ci istoria aceasta este produsul unor deficiențe psihologice 
structurale.” În spiritul adevărului, să spunem că Cioran, devenit 
între timp scriitor şi gânditor francez, a judecat astfel textul cărții 
sale din tinereţe: „poate cel mai pasionat si în același timp îmi este 
cel mai străin” 

Prin urmare, românii şi-au descoperit calitățile şi defectele în 
contactul direct cu țările occidentale, al căror nivel de civilizaţie a 
fost pus pe seama unor calități excepționale ale popoarelor de aici, 
şi, în consecință, ipso facto, s-au descoperit defecte ale românilor, 


? C. Rădulescu Motru, Psihologia poporului român, studiu introductiv, 


antologie, îngrijire de ediţie si note de Constantin Schifirnet, Bucuresti: Editu- 
ra Albatros, 1999, p.93. 

> Ibidem, p.100. 

* Emil Cioran, Schimbarea la fata a României, Bucuresti: Editura Vre- 
mea, 1936, p. 63. 

din cauza cărora s-ar afla la un nivel inferior de dezvoltare. Pusă 
în acest fel chestiunea, decurge limpede teza despre decalajul eco- 
nomic şi de modernitate între România şi Occident. Nu din acest 
unghi vom atinge gradul de prosperitate al țărilor dezvoltate. Cu 
toate acestea în spaţiul public şi in disertatii academice se aduc in 
prim plan asa zisele calităţi şi defecte ale românilor sau ale popo- 
rului român. 

Din punctul meu de vedere, un popor nu are calităţi şi defecte 
fiindcă el este alcătuit dintr-o diversitate de grupuri cu viziuni şi 
conduite proprii. Un popor nu este un agregat mecanic de persoa- 
ne şi de comunităţi. De pildă, un român se naşte într-un anumit 
mediu, cel românesc, şi se află în poziţia de român prin atribuirea, 
la naștere, a acestui status, şi evoluează de-a lungul vieții cu acest 
status, căpătând conştiinţa apartenenţei la un grup etnic distinct 
prin educaţie, învățare şi socializare. Anumite trăsături proprii, 
dacă ele există la unele grupuri, se datorează contextului istoric şi 
geopolitic şi mediului de existenţă ale unui popor. Este dificil de a 
discuta despre însuşiri sufleteşti ale poporului român, atât timp cât 
el este alcătuit din persoane cu o psihologie proprie diferită de a 
altor persoane de aceeași etnie. Este firesc ca o parte dintre români 
să se diferentieze de ceilati români, dar să se identifice, afectiv si 
spiritual cu persoane din alte spaţii naţionale. 

Mai mult, globalizarea modifică raporturile dintre unele cate- 
gorii sociale, de pildă elitele din cadrul unui popor. După cum re- 
marca Manuel Castells, elitele societăţii de astăzi adoptă un mod de 
viata din ce în ce mai omogen care transcede frontierele culturale 
ale societăților: frecventarea cu regularitate a unor locaţii, joggin- 
gul, un anumit tip de dietă obligatorie (somon fript şi salată verde), 
omniprezentul laptop cu acces la internet, stil vestimentar unisex. 
Toate acestea sunt simbolul unei culturi internaționale a cărei iden- 
titate nu este legată de nici o societate particulară, dar atestă aparte- 

nenta elitelor la cercurile decizionale ale economiei informationale 
globalizate. In plus, Castells susţine că elitele sunt cosmopolite, iar 
popoarele sunt locale datorită experienţei proprii de viata inradaci- 
nată în culturile si în istoria lor’. Ideea lui Castells este amendatată 
de migrarea unor mari grupuri de oameni din propria tara în alte 
tari odată cu crearea Uniunii Europene. O bună parte dintre roma- 
nii, locuitori ai satelor, trăieşte şi munceşte în tari occidentale, fiind 
apreciaţi în activitatea lor. 

Dificil de descifrat ştiinţific, poporul este considerat ca un dat 
al chestiunii nationale. El există prin moştenirea legată de istoria, 
cultura şi tradiţiile sale. Orice popor are un ideal, pentru că fără el 
nu poate ființa ca grup de sine stătător, iar pentru realizarea acelui 
ideal apelează la mijloace si proiecte în a îşi afirma si susține iden- 
titatea în raporturile sale cu alte popoare. În interacțiunea dintre 
popoare se manifestă identitatea naţională rezultată din constien- 
tizarea diferenţei unui popor fata de alt popor. Nu se poate discu- 
ta despre un popor decât ca entitate în cadrul raporturilor sale cu 
alte popoare. Iar deosebirile nationale sunt determinate de fondul 
cultural al fiecărui popor şi nicidecum de presupusele sale calități 
sau defecte. A compara calitățile unor români cu calitățile unor oc- 
cidentali este inutil fiindcă popoarele între ele nu se pot compara 
după o schemă prestabilită in alte spaţii culturale. 

Nu există doar popoare creative şi popoare doar imitative, după 
cum nu există popoare harnice si popoare lenese ci în fiecare popor 
există oameni cu reale calități şi oameni cu defecte majore, numai 
că punerea în mișcare a oamenilor creativi şi blocarea mediocritati- 
lor depind, în mod categoric, de modul de organizare şi guvernare, 


încât, aşa cum spunea Peter Drucker: „Ihe rapid rise of very poor 


> Manuel Castells, The Information Age: Economy, Society and Culture, I, 
The rise of the network society, Oxford; Malden, Mass.: Blackwell Publishers, 
2010, p. 446. 

countries in Southeast Asia - but also the rapid turn-around of La- 
tin America countries and poor countries anymore. The are only 
well-managed countries and bad-managed countries.”® 


€ Peter E Drucker and Isao Nakauchi, Drucker on Asia: a dialogue be- 


tween Peter Drucker and Isao Nakauchi, New York: Routledge, 2011, p. 175. 


14 


O cursă sisifică: ajungerea din urmă 
a țărilor dezvoltate 


În toate componentele spaţiului public ne întâmpină sintagma 
„ajungerea din urmă” de către România a ţărilor dezvoltate. În plus, 
frecvent, oricare eveniment, decizie, fapt social sau conduită co- 
tidiană sunt comparate cu standarde din tari occidentale sau din 
America de Nord. Rareori, se fac trimiteri la țările vecine nouă, 
iar când sunt, ele le indică, de obicei, ca modele de neurmat. Se fac 
referiri la tot felul de clasamente în care România apare, inevitabil, 
pe ultimele locuri. 

Există convingerea că România trebuie să atingă statutul de tara 
dezvoltată continuându-și drumul în direcţie opusă subdezvoltarii 
pentru ca măcar generaţiile viitoare să trăiască într-o tara cu o eco- 
nomie performantă. De multe ori apare intrebarea: de ce România, 
tara europeană nu reuşeşte să ajungă din urmă ţările occidentale, 
luate ca reper de civilizatie si dezvoltare economică? 

Românii au avut de luptat, timp de sute de ani, cu subdez- 


voltarea. Decalajele economice s-au acumulat încă din secolul al 

XVI-lea, după cum demonstrează, argumentat, istoricul Bogdan 
Murgescu.! Decalajele economice s-au mărit, țările dezvoltate au 
devenit mai bogate, iar tara noastră s-a străduit, permanent, să le 
recupereze, însă fără succes. 

Există o mentalitate si o conduită ale celui dintr-o tara apre- 
ciată ca fiind mai puţin dezvoltată, anume aspiraţia de a ajunge la 
nivelul celor din urmă, de a trăi ca în Occident sau ca în America. 
Adeseori, cei dominați de comparatia cu standarde europene sau 
americane uită sau neglijează faptul că, într-un interval de numai 
95 de ani, românii au trecut prin evenimente cu efecte directe asu- 
pra dezvoltării: participarea la primul război mondial, Unirea din 
1918, raptul teritorial din 1940, participarea țării la cel de al doilea 
război mondial, schimbarea formei de guvernamânt prin abolirea 
monarhiei şi adoptarea, fără consultarea populară, a regimului 
republican, instaurarea comunismului si revoluţia din decembrie 
1989, intrarea în NATO şi aderarea la Uniunea Europeană. La orice 
nouă schimbare de paradigmă de dezvoltare, România a pornit cu 
marele handicap al unei economii insuficient dezvoltate şi cu o ase- 
menea economie s-a realizat statul român modern. 

Cunoscând atâtea schimbări radicale si violente ale structuri- 
lor sociale, economice si politice, într-un timp atât de scurt, poate 
societatea românească să-şi propună ajungerea din urmă a ţărilor 
occidentale? Un răspuns amplu este dificil de formulat în acest ca- 
dru. Încercăm succint câteva explicaţii, prin reliefarea succintă, a 
succesiuni istorice a poziţiei românilor fata de țările dezvoltate. 

În secolul al XIX-lea elitele priveau spre Franţa, aceasta fiind 
modelul de societate, ce ar fi fost oportun pentru români. Iată, de 
pildă, Ion C. Brătianu considera Franţa pentru români „sora lor 


mai mare“, „protectoarea lor naturală“, cel mai bun exemplu de 


! Bogdan Murgescu, România si Europa. Acumularea decalajelor econo- 


mice (1500-2010), Iasi: Editura Polirom, 2010. 

realizare a scopurilor sale politice şi ideologice, asa cum scrie in 
Memoriu asupra Românilor dat împăratului Napoleon al III-lea din 
18537. Modelul francez era adoptat fără constrângeri, prin proce- 
sul de aculturatie, deci prin transformări culturale consimtite de 
grupuri sociale româneşti datorită influenţei civilizaţie şi culturii 
franceze. Legăturile elitelor cu Europa Occidentală s-a realizat prin 
intermediul limbii franceze astfel încât aceasta a devenit limbă de 
comunicare cotidiană între anumite grupuri româneşti, ceea ce a 
trezit reacții, cum a fost acea a lui N. Iorga afirmată, la 13 martie 
1906, în conferința pentru apărarea limbii române, iar urmarea fost 
boicotarea unui spectacol la Teatrul National din Bucuresti, cu o 
piesă jucată în întregime în limba franceză. 

În secolul al XIX-lea şi în prima jumătate a secolului al XX-lea 
o bună parte a elitelor intelectuale şi politice s-a format în Franţa 
încât stilul de viata franțuzesc este dominant în marile oraşe, iar 
Bucureștiul era numit Micul Paris, contranstant însă cu modul pa- 
triarhal si rural al majorităţii populaţiei. 

Deşi în perioada interbelică a continuat să se exercite interesul 
pentru Franţa trebuie spus că au existat intelectuali, cum a fost Pe- 
tru Comarnescu, care s-a pronunţat pentru America drept reper 
de referință’. 

După al doilea război mondial, românii au fost forțați să renunţe 
la aspiraţiile şi convingerile lor despre Occident si să accepte marea 
putere din Est-Uniunea Sovietică, drept model de imitat în toate 
privintele, iar ținta de atins, necondiţionat, era ajungerea din urmă 
a acestei tari. Propaganda oficială cerea insistent, pe toate canalele 
de comunicare, să fie exprimată direct dragostea şi devotamentul 


pentru Uniunea Sovietică. Într-un timp foarte scurt s-a făcut brusc 


> Ion C. Brătianu, Acte și cuvântări, publicate de G. Marinescu, C. Gre- 


cescu, Bucureşti: Cartea românească, 1938, pp. 31-32. 
3 Petru Comarnescu, Homo americanus, Bucuresti: Editura Vremea, 1933. 

trecerea de la europenizare şi occidentalizare la sovietizarea țării, 
desăvârşită de către consilierii sovietici, prezenţi în toate structurile 
statale româneşti. S-a ajuns cu sovietizarea până la schimbarea de- 
numirii unor instituţii şi localităţi, şi amintesc numai ca exemplu, 
in acest sens, hotărârea Consiliului de Miniştri şi al C.C. al PM.R 
ca oraşul Braşov să poarte numele de Stalin “satisfăcând dorința 
exprimată de cetăţenii orașului Braşov”. 

Cum socialismul a fost instaurat în tari mai putin dezvoltate, 
regimurile comuniste au creat speranţa, din motive ideologice, a 
depasirii de către acestea a țările dezvoltate. La începutul anului 
1960, N.S. Hrușciov, conducătorul URSS a lansat ideea că în între- 
cerea pașnică dintre capitalism si socialism, URSS urma să depă- 
şească SUA din punct de vedere economic, până în anul 1980. Deja 
Hruşciov menţiona ca în 1975 americanii vor fi ajunşi din urmă la 
producţia pe locuitor la carne, unt si lapte, eludându-se mecanis- 
mele economice. 

Şi Nicolae Ceauşescu a mizat, ideologic, pe ideea ajungerii din 
urmă a țărilor dezvoltate, înfăptuită prin alocarea unei rate ridicate 
a acumulării de cel puţin de 30% din venitul naţional pentru dezvol- 
tare, şi, astfel România ar fi devenit un stat modern, puternic indus- 
trializat, decizie, evident, nerealistă în contextul economic românesc 
precar. Mai mult, România a fost obligată, în anii'50 să răscumpere 
participatia sovietică din sovromuri, si, în plus, pentru a relua si in- 
tensifica schimburile economice cu tarile vestice statul roman a tre- 
buit sa plateasca datoriile dupa nationalizarea din 1948. 

În realitate, în perioada comunistă, cei mai multi romani gân- 
deau că dezvoltarea economică şi socială nu putea avea alt prototip 
decât tari occidentale si SUA, de unde si aşteptarea americanilor, 
timp de patru decenii, sa elibereze tara de sub dominatia sovietica. 

România a fost în toată perioada de modernizare o economie 


periferică în raport cu marile economii europene, iar toate crizele 

economice si financiare internationale au condus la creşterea de- 
calajelor dintre economia românească subdezvoltată şi economiile 
avansate. Aşadar, nu putem eluda contextul cultural si istoric de 
care am discutat mai sus, cu efect în conduita fata de alte tari expri- 
mată în sentimentul de inferioritate şi neputinţă. 

După cum subliniază academicianul Aurel Iancu, reducerea 
decalajelor de dezvoltare nu poate fi realizată exclusiv prin forte- 
le pieţei, deoarece acestea au tendința de a provoca mai degrabă 
divergență şi polarizare între tari şi regiuni tot mai bogate si tari si 
regiuni care cunosc stagnare si declin economic.“ 

Paradoxul dezvoltării noastre moderne constă în faptul că de- 
calajele economice fata de alte tari s-au mărit în loc să scadă, si eu 
văd o explicaţie a acestui fapt în spaţiul geopolitic în care suntem, 
cel al Europei Răsăritene, până acum dovedit a fi nepotrivit unei 
dezvoltării economice performante. Se aduce mereu exemplul Ger- 
maniei, care in mai putin de 15 ani a reuşit să ajungă dintr-o tara 
distrusă de război în cea mai mare putere europeană, fără a se lua 
în seamă că Germania, deşi învinsă, aparţinea de un alt spațiu geo- 
politic de dezvoltare, elocventă fiind asistența prin planul Marshal, 
sprijin pe care tara noastră nu l-a primit niciodată. Dimpotrivă, 
România nu a reușit să recupereze măcar datoriile unor state din 
Asia şi Africa pentru lucrări efectuate în perioada comunistă. 

Decalajele economice dintre ţările Uniunii Europene nu vor 
dispare, probabil se vor diminua, asa cum in România judeţele cu 
un nivel mai scăzut de dezvoltare economică nu vor depăşi nivelul 
judeţelor mai dezvoltate. Cu toate acestea, România are potenţial 
în a recupera decalajele în alte domenii precum administraţie, sis- 
temul sanitar, infrastructură, agricultură, informatizare, educaţie şi 


cercetare etc. Ajungerea din urmă a altor tari presupune dispunerea 


+ Aurel Iancu, „Convergenţa reală și integrarea”, Revista OEconomica, 


2007, pp.19-39. 

unui fond economic si social intern care să permită o dezvoltare 
accelerată prin acumulare de capital de toate tipurile (financiar, so- 
cial, uman, cultural). Schimbarea se cuvine a fi în beneficiul tuturor 
şi nu numai al unor grupuri restrânse. Condiţia esenţială a recu- 
perării în sectoarele amintite este punerea în aplicare a politicilor 
europene, un proces amplu si profund de europenizare a tuturor 
structurilor sociale, datorită influenţei directe şi indirecte a deci- 
ziilor şi instituţiilor Uniunii Europene asupra actorilor sociali si 


instituţiilor interne. 

Ratarea bunastarii economice, 
esecul elitelor politice romanesti dintotdeauna 


Nivelul scăzut de trai al românilor are rădăcini istorice profun- 
de, din cauza contextelor geopolitice ale țării. Elitele, cu deosebire 
cele politice, au trebuit să facă fata unui mediu international mereu 
schimbător în decizii şi în acţiuni, ceea ce avea evident efect asupra 
schimbărilor din societate. Procesele de modernizare româneşti nu 
au avut ca efect, aşa cum s-a întâmplat în țările din Occident, o 
creştere a bunăstării populaţiei ca produs al nevoilor generate de 
dezvoltarea societăților industriale. 

Evoluţia modernă a românilor este străbătută de acțiunea de 
castigare a independenţei statale şi unirea tuturor românilor intr- 
un stat propriu, două urgente importante de a căror soluționare 
imediată era legată întărirea şi legitimitatea statului naţional ro- 
mân. Construirea acestui stat este configurată de instituţii ale mo- 
dernitatii împrumutate din alte tari europene, - sistemul legislativ, 
parlamentul, constituţia -, dar funcționarea lor are loc într-o socie- 


tate cu mari decalaje economice fata de țările dezvoltate. 

În lucrările mele am subliniat că elitele româneşti au acționat, 
constant, ca statul să fie factorul fundamental de modernizare a 
societăţii. Din cauza succesiunii rapide de tranzitii, elitele politice 
româneşti au fost nevoite, permanent, să creeze alternative la ve- 
chile ideologii şi regimuri politice. În loc să construiască preluând 
direcții viabile din epocile precedente, ele au criticat si au demolat 
tot ce a fost înaintea lor, cheltuind multă energie în acest sens. Ele 
nu au reuşit să coaguleze "dominanta modernizării" şi, de aceea, 
societatea românească este alcătuită din prea multe centre, fără un 
concept strategic de la care să plece şi la care să se întoarcă toate 
proiectele modernizării. În acest sens discut despre un tip de mo- 
dernitate specific românesc: modernitatea tendentiala, care răzbate 
greu si lent prin complicata reţea de structuri socio-institutionale 
din societatea românească tradițională şi patriarhală. Ea este o mo- 
dernitate mozaicată, nestructurată sub o formă dominantă clară. 

Modernizarea a motivat şi a obligat elitele politice să acţioneze 
pentru constituirea statului român modern, cu instituţii si cadre 
legislative moderne, prin adoptarea modelului francez, un sistem 
centralizat politic şi administrativ, iar în ce priveşte unirea tuturor 
românilor într-un singur stat s-a avut în vedere modelul german 
care concepe națiunea pe baza principiului etnic, a culturii şi tradi- 
tiilor. Ambele modele au fost adaptate la contextele istorice şi geo- 
politice în care funcționează societatea românească. 

Rezultă că modernizarea României a fost înainte de toate una 
politică, din cauză că problema prioritară era una națională, iar 
chestiunea dezvoltării economice - esenţială in orice stat pe deplin 
modernizat — era inevitabil subsumata chestiunilor nationale. 

Datorită dezvoltării economice precare instituţiile moderne au 
fost folosite pentru satisfacerea unor interese ale unor grupuri in- 
terne, ceea ce a avut și are consecințe asupra nivelului de trai al 


populaţiei. 

Este deja un lucru comun că modernizarea unei societăți nu 
este posibilă fără elitele modernizatoare. Am spus că spațiul ge- 
opolitic în care suntem, cel al Europei Răsăritene, până acum 
dovedit a fi nepotrivit unei dezvoltării economice performante. 
Actorii politici ai societăţii românești nu au dat prioritate îm- 
bunatatirii standardului de viata ale categoriilor mai defavori- 
zate, pornindu-se de la premisa că modernizarea societăţii este 
posibilă fără o dezvoltarea economică accelerată. Elitele politice 
româneşti au dat prioritate independenţei statale şi conservării 
identităţii naţionale. Statul român a acordat întâietate construc- 
tiei nationale, iar problemele legate de dezvoltarea economică şi 
socială, generatoare de bunăstare economică, au fost amânate sau 
subordonate chestiunii naționale fiindcă esenţială a fost şi este 
conturarea unei identități naţionale în contextul geopolitic în 
care ființează națiunea română. 

Accentul în modernizare a fost pe crearea unui stat național 
coerent şi puternic capabil să realizeze idealul naţional, cel al 
unirii românilor. În programele de guvernare antebelice chesti- 
unile economice nu ocupau un loc principal, iar România avea 
cel mai scăzut produs intern brut pe locuitor în epoca interbe- 
lică. 

Întrebarea care se pune este dacă elitele, şi în special cele poli- 
tice, au avut acces la resurse financiare şi mijloace materiale sufi- 
ciente pentru a eradica sărăcia. La acestea se adaugă si conduitele 
elitelor noastre politice axate pe consum si nu pe investirea profi- 
tului, şi din acest motiv nu trebuie pus totul pe seama factorului 
extern, fiindcă românii insisi şi-au transferat o bună parte din averi 
în Occident, prin studii, călătorii, şederi temporare, viata monde- 
nă în marile oraşe occidentale, toate cu cheltuieli exorbitante, iar 
consecinţa a fost „o îndelungată criză de resurse financiare pentru 
dezvoltarea acestor tari (române - n.n.), perpetuată aproape două 

secole“!. Din acest motiv nu a existat o acumulare de capital de că- 
tre grupuri sociale interne care să-l investească în dezvoltare eco- 
nomică modernă (industrie și servicii). 

Ceea ce s-a reproșat reformatorilor nu este preluarea de forme 
moderne, ci nefolosirea lor pentru lichidarea subdezvoltarii, în ar- 
monizarea progresului din planul politic cu cel din planul social şi 
din cel economic. Oricum, trebuie spus că nu a existat, cu excepţia 
perioadei comuniste, o strategie de partid sau un program național 
de susținere a creşterii bunăstării tuturor categoriilor sociale, inclu- 
siv a categoriilor celor mai defavorizate. 

Elitele politice au cunoscut, în cei două sute de ani de moder- 
nitate, schimbări profunde în structura lor, de la grupul boierilor 
care au înfăptuit Unirea din 1859 la elitele politice comuniste. Dacă 
elitele politice antebelice s-au primenit în procesul de evoluţie or- 
ganică, elitele politice comuniste au apărut prin decimarea vechii 
elite politice şi instaurarea dictaturii partidului unic. 

Comunismul a fost instaurat ca sistem social opus sistemului 
capitalist modern. Pe acest principiu s-a acționat pentru distruge- 
rea instituţiilor si a elitelor, a agenţilor modernităţii. Elitele politice 
comuniste şi-au subordonat toate sectoarele societăţii, inclusiv eco- 
nomia, care a fost restructurată radical pe baza modelului sovietic. 
În perioada comunistă, până în anii’60 ai secolului trecut, nu a exis- 
tat o elita politică reală, construită pe meritocratie. Activul Partidu- 
lui Comunist Român includea în proporție covârșitoare persoane 
cu un bagaj precar de cunoștințe şi cu o insuficientă experienţă in 
activitatea politică. 

Depasirea stadiului de tara în curs de dezvoltare a fost un 


obiectiv al conducerii comuniste româneşti, dar rata înaltă de 


1 Victor Axenciuc, Introducere în istoria economică a României: Epo- 


ca modernă şi contemporană, Partea I, Bucureşti: Ed. Fundaţiei "România de 
Mâine 1999, p. 34. 

acumulare, pentru a susține industrializarea accelerată, a diminu- 
at mult nivelul de trai. Deşi unul din principiile programatice ale 
ideologiei regimului comunist a fost creşterea nivelului de trai, în 
acea perioadă mare parte din populaţie era nemulțumită de nive- 
lul de bunăstare. Şi în perioada comunistă, elitele politice au fost 
obligate să continue aceeaşi linie urmată de vechile elite politice, 
anume independenţa naţională şi afirmarea identităţii naţionale 
în noul context geopolitic - comunitatea statelor socialiste aflate 
sub dominație sovietică. Nu trebuie neglijat faptul că, in ani 50, 
o parte însemnată din venitul naţional era transferată în Uniunea 
Sovietică prin intermediul sovromurilor, concomitent cu plata da- 
toriilor de război celorlalte puteri învingătoare în cel de al doilea 
război mondial, context care a dus la un nivel precar de viata a 
românilor. 

După revoluţia română din 1989 una din direcţiile de acţiune a 
fost revenirea societăţii româneşti la modernitate prin moderniza- 
rea tuturor sectoarelor ei şi creşterea nivelului de trai. Imediat după 
căderea regimului comunist, noile autorități au făcut importuri 
masive de alimente care au lipsit în anii'80. 

S-a spus deja că perioada postcomunistă în România a dus 
la apariţia a două categorii de elite: o elită a puterii şi o elită a 
banilor. 

Dintotdeauna, în România, puterea politică a aparţinut unui 
grup restrâns care nu doreşte să împartă beneficiile cu restul so- 
cietatii, preocupat să exploateze în beneficiul propriu resursele 
naţionale. Elita suferă de incapacitatea de a oferi repere practice, 
administrative realitatilor locale. 

Astazi tinta elitelor politice este reformarea statului fara a fi ori- 
entata de un program de reforme economice, drept baza pentru 
cresterea bunastarii generale si in diminuarea decalajelor dintre 
categoriile sociale. 

Majoritatea populaţiei continuă să trăiască după alte standarde 
decât acele norme moderne si pro-moderne ale elitelor, afirmate de 
multe ori doar declarativ, fiindcă în practică elitele însele actionea- 
ză după principii non-moderne în deciziile şi acțiunile lor. 

O bună parte din români a revenit, astăzi, la moduri de viață 
antebelice şi a ajuns la un nivel de viață mai scăzut decât cel din 
perioada comunistă. Modernizarea economică şi instituțională, vi- 
zibilă în conduita şi mentalitatea unor reprezentanţi ai elitelor, nu 
s-a repercutat profund în structurile societăţii, predominant rurale, 
rămasă în continuare sub semnul sărăciei, al sistemului de relații de 
status, al conduitei de supravieţuire şi nu al performanţei, riscului 
şi competiţiei capitaliste. 

Elitele politice de astăzi ar trebui să aibă ca prioritate elaborarea 
de politici privind dezvoltarea economică şi socială, generatoare de 
bunăstare economică pentru toate categoriile sociale. 

Subcultura şi incultura 


În mass media, în dezbateri publice si, mai ales, în mediul virtu- 
al, întâlnim destul de des aprecieri asupra nivelului scăzut de cultu- 
ră exprimat prin termenul de subcultură. Altfel spus, subcultura ar 
fi incultură, lipsă de educaţie, negarea unor valori autentice, kitsch. 

S-a afirmat fără echivoc: „trăim într-o epocă a subculturii” 
(http://www.egophobia.ro/5/filosofie.htm). Există reacţii puterni- 
ce fata de subcultură, declarându-se război acestui fenomen (vezi 
http://www.observatorcultural.ro/In-razboi-cu-subcultura.-Inter- 
viu-cu-Dan-PURIC*articleID_3800-articles_details.html). Sub- 
cultura este vinovată pentru ignoranță, degradare morală, confu- 
zionism axiologic, analfabetism şi alte asemenea situaţii regăsite în 
societatea românească. 

Acestea sunt doar câteva motive pentru care ne propunem să 
oferim o explicaţie sociologică termenului de subcultură. 

Aşa cum am scris încă din 1981, în cadrul unei societăți există 
culturi specifice fiecărei categorii sociale!. Orice individ se află într- 


' Constantin Schifirnet, „Subcultura si dinamica socială”, Viitorul social, 

o situaţie culturală complexă: pe de o parte, el aparține unui sistem 
cultural al societăţii şi acceptă valorile acestuia, pe de altă parte, 
cunoaşte, ca membru al diverselor grupuri, stiluri de viata, nor- 
me, tradiţii diferite de cele de la nivelul culturii globale a societăţii. 
Aşadar, concomitent cu o cultură a tuturor membrilor societăţii 
fiinteaza culturi specifice grupurilor - subculturile. Ele derivă din 
contextele particulare de manifestare a modului de viata caracte- 
ristic unor structuri sociale, profesionale sau etnice. Subcultura se 
referă la un sistem de valori si norme ale unui grup sau categorie 
socială, diferit de cel al societăţii. 

În consecință, sunt subculturi etnice, religioase, de vârstă, 
ocupaţionale, teritoriale etc. Există o varietate foarte mare de 
subculturi, şi amintim unele dintre ele: subcultura adolescenților, 
subcultura violenţei sau subcultura delincventă, subcultura de pe- 
nitenciar, subcultura muncitorească, subcultura mahalalei, subcul- 
tura tineretului, subcultura punk, subcultura Generației X, subcul- 
tura studențească etc. 

Aşadar, subcultura ființează oriunde se manifestă sau se ex- 
primă diferenţele între oameni, între grupuri, între societăţi, între 
culturi într-un cadru construit şi dominat de o cultură globală. Nu 
orice context al deosebirilor între oameni susţine afirmarea subcul- 
turilor. În familie există diferente între copii si părinți, însă aici nu 
este posibilă subcultura deoarece si părinţii şi copiii sunt orientati 
de aceleași valori şi norme în viata acestei comunități. 

Nu este lipsit de interes dacă subliniez faptul că în perioada de 
dinainte de 1989, termenul ,,subcultura" nu era acceptat nici măcar 
în spaţiul acdemic, fiindcă acest concept nu ar fi fost util în studiul 
societăţii socialiste orientată spre omogenizare socială, ceea ce nu 
ar fi făcut posibile culturi diferite fata de cultura socialistă. 


nr. 5, 1981, pp. 926-931. Despre subcultură am discutat și în cartea Sociologie, 
ediția a III, Bucuresti: Editura Comunicare.ro, 2004. 

Subcultura constituie şi cadrul referential ce permite individu- 
lui sau unui grup de indivizi să reevalueze imaginea despre ei înșiși, 
într-un context social mai larg, să propună noi stiluri, moduri şi 
comportamente de viață care pot să concorde cu cele ale vieţii soci- 
ale sau să intre în conflict cu acestea. 

Prin subcultură anumite simboluri nesemnificative pentru ca- 
drul social pot să capete semnificaţii, constituind, în același timp, 
baza pentru construcţia de noi simboluri şi deci, crearea unei cul- 
turi tipice unui grup. 

În plus, subcultura se poate constitui ca un cadru ce conservă 
valori şi norme, altă dată viabile şi funcționale în societatea globală, 
însă repudiate de aceeaşi societate din cauza evoluţiei ei. 

Subcultura trebuie pusă în strânsă legătură cu schimbarea soci- 
ală. Orice modificare în structurile sociale poate duce la subcultu- 
ră. Schimbarea produsă poate fi văzută ca o subcultură atunci când 
ea se referă la un grup interesat de acea schimbare, sau în accepta- 
rea acelei schimbări în al cărei sens el acționează. 

Este adevărat că subculturile există, mai ales, în anumite medii 
sociale si culturale. În aceste spaţii sociale oamenii trăiesc un mod 
de viaţă diferit de cel standard la nivelul societăţii globale. Limba- 
jul lor este diferit de cel al societăţii, - cuvinte vehiculate numai 
de aceste grupuri sociale, cu atitudini specifice, valori şi abilități 
derivate din poziţia si activităţile lor în societate. S-a demonstrat 
că fiecare grup social are un set de abilităţi, convingeri, aspirații, 
interese, limbaj şi valori proprii. Subculturile sunt generate de ete- 
rogenitatea socială, şi, de aceea, ele au o anumită influență asupra 
comportamentelor unui grup social. 

De obicei, constatăm utilizarea conceptului de subcultură pen- 
tru a desemna anumite fenomene sociale, iar prin studierea subcul- 
turilor facilităm descifrarea proceselor de schimbare care au loc în 
componentele unei societăți. 

In orice societate subcultura raspunde unor functii clare: inte- 
grarea, comunicarea, adaptarea, socializarea, inovarea, conserva- 
rea, crearea de noi valori si norme. 

In rezumat, subcultura este cultura unui grup (social, de varsta, 
cultural, etnic) in cadrul culturii globale a societății. Subcultura 
apare ca urmare a diversităţii de valori, atitudini şi comportamente 


în contexte sociale diferite. 


1/ 


Nu există rețele de socializare! 


Una dintre expresiile des vehiculate, în toate mediile, este ,,rete- 
le de socializare”, un exemplu tipic de preluare mecanică a unei for- 
mulări despre o modalitate de comunicare cu foarte mare impact 
în societatea contemporană. 

Fenomenul a luat o amploare deosebită în spaţiul virtual româ- 
nesc şi nu este de mirare circulaţia de referate cu titlul „Reţele de 
Socializare” postate pe un site, adresat tinerilor din şcoli si facultăți. 
Numărul paginilor „Rețelele de socializare, stocate în bazele de 
date ale motorului de căutare Google, este foarte mare. Avem de-a 
face cu o traducere greşită a conceptului „social networks’, care, 
în realitate, înseamnă reţele sociale, bazate pe interacțiunea dintre 
„prietenii” aleşi pe anumite site-uri. Termenul de „prietenie” este 
înşelător, deoarece interacţiunea virtuală, acceptată de utilizatori, 
nu are ca premisă prietenia reală. 

Ce este socializarea? Este procesul fundamental de transmitere 
a culturii şi organizării sociale la generaţiile tinere prin diferite mo- 


dalitati - învăţarea limbii materne, deprinderea de a scrie, însuşirea 

normelor si valorilor sociale, preluarea tradiţiilor comune şi credin- 
telor. In acest fel, toți membrii societăţii acceptă aceleași valori fun- 
damentale, folosesc aceleaşi reguli în stabilirea relaţiilor interperso- 
nale sau sociale. Prin urmare, socializarea este actul de pregătire a 
individului pentru participarea la viata de grup si la viata socială co- 
mună. Oamenii sunt formaţi pentru a deveni membri ai grupurilor 
de apartenență - familie, scoala, loc de muncă, grup de prieteni etc., 
dar şi pentru cunoaşterea și înțelegerea altor grupuri în care nu vor 
fi niciodată membri, însă sunt obligați să comunice cu ele - bănci, 
spitale, secţii de poliție, firme etc. Socializarea are loc, în mod obli- 
gatoriu, în cadrul interacțiunii sociale, în relaţii directe între oameni. 
Dacă privarea de relaţii interumane este prelungită şi extinsă, evolu- 
tia unei persoane ar putea fi încetinită pentru totdeauna. 

Un alt termen, întâlnit în analiza rețelelor sociale este „social 
networking’, care, însă, nu poate avea înţeles de rețea de „sociali- 
zare" deoarece "social networking" se referă la scopul interactiu- 
nii prin reţelele sociale, şi anume, acela de a dezvolta relații si cu- 
nostinte noi, în rândul persoanelor care, de exemplu, împărtăşesc 
aceleași interese sau idei, participă la aceleaşi activități din mediul 
offline. Să luăm, ca exemplu, rețea socială Facebook. Faptul că ea 
oferă posibilitatea de a crea un profil, de a accesa paginile prieteni- 
lor nu înseamnă socializare. Altfel spus, nu toţi utilizatorii site-ului 
acceptă aceleaşi valori fundamentale, folosesc aceleaşi reguli în sta- 
bilirea relaţiilor interpersonale sau sociale. Facebook și Twitter au 
efecte negative fundamentale în modul cum oamenii se raportea- 
ză la prietenie. În acest sens, rămâne de meditat asupra întrebării 
puse, într-un studiu, anume „Cel mai popular site web Facebook a 
făcut din Mark Zuckerberg, un foarte om bogat, dar cu ce costuri 


pentru relaţiile umane?”!. 


' David Derbyshire, “Social websites harm children's brains: Chilling 


warning to parents from top neuroscientist’, 2009, http://www.kidsafecyber- 

Cercetători în domeniu au afirmat clar că reţelele sociale reduc 
capacitatea oamenilor de a cunoaşte si trăi procesul complex de 
identificare cu personalitatea şi problemele celorlati, şi de a con- 
ştientiza consecinţele pe care acţiunile lor le au în lumea reală. În 
sprijinul argumentului despre rețelele sociale, ca modalități de co- 
municare şi nu de socializare, aduc opinia lui Roger Scruton, care a 
semnalat că site-urile sociale, precum Facebook si Twitter au efecte 
negative fundamentale în modul cum oamenii se raportează la pri- 
etenie?. Dimpotrivă, ele parazitează relaţiile umane si sociale reale, 
dificil de modificat în mediul online. Mare parte dintre utilizatori 
devin voyeuri ai postărilor altor utilizatori. Prietenia adevărată se 
manifestă în acțiune şi afecţiune. Un prieten este cel care sare în 
ajutor în interacțiunea fata-in-fata, imposibil de realizat în mediul 
virtual, un spaţiu al informaţiei si nu al acțiunii. Oportunitatea de a 
cunoaşte cât mai multe persoane din cele mai diverse sfere ale vieții 
sociale nu este socializare. 

Rețelele sociale, prin ele însele, nu pot fi numite rețele de soci- 
alizare, însă ele, ca orice grupare de oameni, sunt un agent al soci- 
alizării numai dacă scopul interacțiunii devine cel de a deprinde 
norme şi comportamente ale unui grup, act necesar pentru individ 
în integrarea sa în comunități online profesionale sau non-profesi- 
onale. Asumandu-si aceste reguli si obligații, utilizatorul rețelelor 
sociale este determinat, prin procesul de socializare, să adopte con- 
duita socială adecvată în mediul online şi în cel offline. 


space.com/wp-content/uploads/2009/07/Social-websites-harm-childrens- 
brains-2-24-09.pdf accesat la data de 2 octombrie 2013 


2 Roger Scruton, "Hiding Behind the Screen", The New Atlantis, Num- 
ber 28, Summer 2010, pp. 48-60. 

Interactionez, nu socializez 


Termenul de socializare a căpătat, în ultimul timp, semnifica- 
tii contrare sensului său real. În mediul politic, monden şi media 
circulă frecvent expresiile: „am socializat’, „mă socializez”, „ne-am 
socializat”. 

Adolescenti si tineri afirmă că petrec, dansează şi se socializea- 
ză la discotecă sau în alte locuri. A sta la un pahar de vorbă sau a 
merge la bere cu prieteni ar fi socializare. Despre un demnitar s-a 
scris ca a socializat cu omologii săi. Până şi un bloger isi pune pro- 
blema dacă frecventarea bisericii este „o adunare de socializare” 
(http://adevarul.ro/news/societate/de-atata-incrancenare-fata-de- 
biserica-ortodoxa-romanar- 1_51745235053c7dd83f319e10/index. 
html). $i despre copiii se spune ca se socializeaza la joaca sau la 
grădiniţă. Ba mai mult, s-a spus că socializarea este primul pas in 
creşterea corespunzătoare a câinilor! 

Nu am încă o explicație cum s-a ajuns la circulaţia expresiei „a 
se socializa” în spaţiul public românesc. Probabil, avem, şi în acest 


caz, o traducere greșită a unei exprimări în limba engleză, cu sens 

de "relationare" sau "distracție". Am explicat deja de ce este incorect 
termenul de socializare în cazul rețelelor sociale. 

Nu este greu de observat, în vehicularea formulei „m-am soci- 
alizat”, confuzia între interacțiune şi socializare. În întâlnirile lor, 
cu diferite prilejuri, oamenii nu se socializează ci interacționează. 
Există în firea ființei umane, cu excepţiile cunoscute, dorința de a 
fi împreună cu alţii şi de a face parte din grupuri variate. Cele mai 
multe activităţi ale omului pot fi făcute de unul singur, însă el pre- 
feră să le exercite în grupuri. Omul este o ființă sociabilă datorită 
nevoii sale de afiliere la un grup. A fi împreună, în diferite momen- 
te, este o trăsătură întâlnită la cei mai multi dintre indivizi. 

Se confundă formarea pentru a fi sociabil cu socializarea. Socia- 
bilitatea se referă la disponibilitatea individului să trăiască în relaţii 
permanente cu semenii săi. Când un individ interacționează cu alte 
persoane la un eveniment, fie social, fie monden el nu socializează 
ci se comportă într-un anumit mod ca urmare a socializării prin 
care a trecut în familie, şcoală, mass media, mediul de viata, bi- 
serică, grupul de prieteni. În realitate, fiecare dintre aceşti factori 
reprezintă grupul în care individul este socializat prin normele şi 
principiile ce se cer respectate pentru că numai astfel el este accep- 
tat de societate. Altfel spus, conduita fiecărei persoane, manifestată 
în diverse împrejurări, este ceea ce ea şi-a însușit ca reguli sociale 
fiind învățată să fie sociabila şi nu să socializeze. 

Semnificativ rămâne, în caraterizarea conduitei publice a unei 
persoane, modul în care ea îşi stabileşte comportamentul în raport 
de regulile si valorile comunităţii. 

În cadrul procesului de socializare, omul este format şi ca agent 
(actor) social. Insusirea normelor şi valorilor grupului si ale socie- 
tatii este o cale fundamentală de pregătire a omului pentru exer- 
sarea statusurilor şi rolurilor în acţiuni sociale. Orice om este apt 
să desfăşoare activități de modificare a comportamentului celui cu 

care intră într-o relație umană sau socială. Unul dintre scopurile 
esenţiale ale procesului de socializare îl reprezintă iniţierea indivi- 
dului în mecanismele acțiunii. 

Societăţile supraviețuiesc numai dacă fiecărui membru al său 
îi sunt impuse reguli comportamentale minime, insusite în proce- 
sul de socializare, procesul fundamental de transmitere a culturii 
şi organizării sociale la generaţiile următoare asigurându-se, astfel, 
continuitatea şi stabilitatea socială. 

Universitățile şi criza demografică 


De câţiva ani, târgurile educaţionale au devenit o prezenţă 
aproape obișnuită în spaţiul public românesc. Ele se bucură de o 
bună mediatizare şi prezentate ca evenimente importante. lată, în 
primăvara anului 2013, reprezentanți ai peste 100 de universități 
din Europa (inclusiv din România) şi SUA participă la Romani- 
an International University Fair - RIUE, cel mai mare eveniment 
educational din România si Estul Europei (cf. riuf.ro), cadrul oferit 
elevilor şi studenţilor români de a discuta despre studiile în străi- 
nătate. 

Marile universităţi din lume isi fac publicitate, uneori destul 
de incisivă, cu accent pe avantajele, considerate certe, ale absolvi- 
rii facultăţilor lor. Cele mai multe oferte de studiu pentru liceenii 
români vin de la universităţi din Marea Britanie (18), Olanda (12), 
Germania (18). 

După cum se poate observa, asistăm la recrutarea, de către 
universități străine, a elitei unei promoţii de absolvenţi ai liceului 


din România, mai exact ai unor prestigioase colegii naționale. Am 

spune ca, inca de la inscrierea intr-un colegiu national, multi din- 
tre elevi plănuiesc să urmeze o facultate în străinătate, ceea ce este 
firesc în contextul mobilităţii studenţilor din spaţiul european şi 
internațional. Cunosc, din relatarea unei studente românce, de la 
o universitate din Marea Britanie, că toţi colegii ei de clasă, de la 
un cunoscut colegiu naţional, sunt înscriși la universități străine. 
Neîndoielnic, admiterea tinerilor români la şcoli occidentale este o 
dovadă clară a calităţii învățământului liceal românesc din marile 
colegii naționale. 

În legătură cu acest proces se pune întrebarea despre cauzele 
interesului universităților din Occident în stimularea absolventi- 
lor de liceu din România, prin acțiuni diverse, de a le frecventa. O 
asemenea chestiune ar merita o analiză amplă, ceea ce nu se poate 
face aici. 

O să mă refer succint numai la una dintre cauzele esenţiale, 
anume criza demografică, o bombă cu ceas pentru întreg spațiul 
european. Rata scăzută a natalității se asociază cu o creştere a po- 
pulatiei vârstnice in multe din țările dezvoltate. În consecință, aces- 
te fenomene demografice au determinat adoptarea de strategii şi 
proiecte, în țările occidentale, de a asigura funcționarea propriilor 
universităţi. În pofida unor bariere, cum este, de exemplu, inaccep- 
tarea României în spaţiul Schengen, țările occidentale dezvoltate 
din Uniunea Europeană continuă politica de imigrare, prioritar 
pentru specialiști de înaltă calificare, ele având o experienţă înde- 
lungata în integrarea emigranților. O parte dintre absolvenţii ro- 
mâni ai universităţilor occidentale nu se mai întoarce în România 
şi munceşte în țările europene. 

Pentru universităţile europene, cu un standard didactic si sti- 
intific mai scăzut, asigurarea numărului de studenţi este vitală, fi- 
indcă altfel ar risca multe consecinţe nedorite. Nu este întâmplător 
faptul că o bună parte a studenţilor din aceste universități provine 

din spaţiul nonoccidental. Rezultă o concluzie clară: universităţile 
occidentale atrag cât mai multi studenţi din toată lumea, prin acti- 
uni bine elaborate si puternic susținute. 

Şi România cunoaște un proces acut de scădere a ratei natali- 
tatii, după cum o dovedesc studiile profesorilor Traian Rotariu şi 
Vasile Ghetau', iar efectele ei se răsfrâng asupra tuturor compo- 
nentelor societăţii. Sistemul de învățământ este puternic influen- 
tat deoarece scăderea ratei natalității a condus deja la concluzia că 
universităţile vor pierde 30% din bazinul demografic de recrutare 
a studenților. 

După informaţiile oferite de mass media, rezultă că peste 10.000 
de tineri străini studiază în facultățile româneşti, cu precădere în 
cele de medicină, ştiinţe tehnice şi ştiinte economice, cifră insu- 
ficientă pentru acoperirea acelei treimi, pierdută din cauza crizei 
demografice. Tocmai din acest motiv, universitățile româneşti nu 
au altă cale decât implicarea lor directă în acţiuni de promovare a 
propriilor programe de studii şi organizarea unui sistem coerent de 
recrutare a studenţilor din toate zonele lumii. 


' Traian Rotariu, Romania and the Second Demographic Transition: 


The Traditional Value System and Low Fertility Rates, International Journal of 
Sociology, Volume 36, Number 1 / Spring 2006, pp. 10 - 27; 

Ghetau Vasile, Declinul demografic si viitorul populaţiei României, Buzău: 
Editura Alpha MDN, 2007. 

Traficul cu diplome, un pericol social 


În ultimii ani s-au multiplicat ştirile despre săvârşirea unor in- 
fracțiuni de luare de mită, dare de mită si trafic de influenţă privind 
eliberarea unor diplome false. Frauda intelectuală nu este întâlnită 
doar în România, asa cum a demonstrat profesorul Septimiu Chel- 
cea şi echipa sa într-o amplă cercetare Rusinea si vinovăția în spa- 
tiul public', dar întinderea lui în tara noastră pare a fi îngrijorător 
de mare, ajungându-se la reţele organizate de vindere de diplome 
de bacalaureat, de absolvire a facultăţii şi de aranjare a examenelor 
de licență. 

Fără a discuta aici despre cazurile concrete, încerc să ofer ex- 
plicatii ale impactului negativ al actelor de fraudă intelectuală in 
mediul românesc. 

Mai întâi este potrivit să subliniez că statul si instituţiile sale nu 
pot funcţiona fără oameni cu competenţe în exercitarea profesi- 


ei. Pe măsura evoluţiei societăţii şi a diviziunii muncii, activitatea 


1 Septimiu Chelcea (coord.) - Rusinea si vinovăția în spațiul public. Pen- 


tru o sociologie a emoţiilor, Bucureşti: Editura Humanitas, 2008. 

umană s-a profesionalizat. Societatea modernă a impus profesia, 
ca activitate recunoscută social. Aceasta este ansamblul de cunos- 
tinte teoretice şi deprinderi practice dobândite de o persoană prin 
pregătire sistematică, şi se exercită prin meserie sau/şi specialita- 
tea însuşite într-un cadru instituțional acreditat. Rezultă că pro- 
fesia este o activitate socială practicată în temeiul unei pregătiri 
şi calificări profesionale, concretizată într-un document (diplomă 
sau certificat). Constituirea profesiei a avut loc prin profesionali- 
zarea muncii, obținută printr-un program de formare sau curri- 
culum conceput în acord cu obiective profesionale specifice unei 
anumite meserii sau specializări. Formarea profesională şi compe- 
tentele profesionale se realizează în cadrul sistemului national de 
învățământ, în concordanță cu necesităţile şi oportunităţile epocii 
actuale. 

Pentru mult timp s-a perpetuat distincţia, transformată în dis- 
criminare, între activităţile fizice şi cele intelectuale, acestea din 
urmă fiind considerate ca profesii, deoarece ele se impuneau prin 
dispunerea de cunoştinţe de specialitate. În societatea contempo- 
rană profesionalizarea muncii este o direcţie dominantă. Aproape 
toate ocupațiile cer şi se exercită pe baza unei calificări, care în- 
seamnă drepturi dar şi respectarea obligaţiilor ce decurg din sta- 
tusul şi rolurile ocupaţionale. S-a ajuns ca pentru orice muncă să 
se prezinte un certificat de absolvire a unei şcoli, cum a fost de pil- 
dă, la un târg al locurilor de muncă, pentru măturători şi gunoieri. 
Fără o diplomă şcolară, integrarea socială si profesională devine 
foarte dificilă (dacă nu chiar imposibilă). 

Trebuie spus limpede, interesul pentru o diplomă universitară 
porneşte de la motivarea multor tineri în a putea solicita un salariu 
mai mare, şi urmată de dorinţa de a obţine un statut social mult 
mai atractiv. Mai trebuie spus că posesorii de diplomă universitară 
au mai multe șanse de a accede la poziţii sociale mai înalte, inclusiv 

în posturi în posturi de conducere. Putem recunoaşte uşor inte- 
resul mai accentuat al unui număr de tineri, din toate formele de 
învățământ pentru obţinerea unei diplome, fără să-i preocupe de 
întinderea si calitatea cunostintelor insusite în scoala. 

La fel de gravă este eliberarea de diplome de studii de către in- 
stitutii neautorizate de către Agenţia Română de Asigurare a Cali- 
tatii în Învăţământul Superior (ARACIS). Studiile efectuate în orice 
unitate de învățământ acreditată în România sunt echivalate în in- 
stitutii similare din statele membre ale Uniunii Europene. 

Fenomenul obținerii unei diplome pe cale ilicita este putin 
discutat în spaţiul public si nu are ecoul scontat în opinia publi- 
că, nici măcar în rândul angajatorilor, edificatoare fiind reacția 
insignifiantă fata de cazurile semnalate in mass media. În ace- 
laşi timp, constat că nu sunt studii pe tema traficului de diplome, 
deși cam în toate structurile sociale subiectul este unul cotidian. 
Aceste situații dovedesc fie o încredere neclintită în sistemul de 
învățământ, fie incapacitatea de înţelegere a efectelor deosebit de 
grave ale traficului de diplome asupra societăţii şi asupra fiecărui 
individ în parte. 

Orice persoană, absolventă de studii prin fraudă, nu dispune de 
competențele necesare exercitării specializării înscrisă in diploma 
de absolvire, şi, în consecinţă, nu are capacităţile de a oferi soluţii 
cognitive, tehnice şi sociale la standardele înscrise în fişa postului. 
Absolvenţii cu o diplomă falsificată nu cunosc elementele de bază 
ale profesiei, nu au exerciţiul efortului pentru asimilarea de cunoş- 
tinte şi deprinderi, pentru absolvirea cu succes a şcolii, dar merg pe 
principiul că pot să ocupe un loc de muncă mimând competențele 
de specialitate. Un asemenea absolvent este un pericol real, şi, de 
aceea, traficul de diplome şcolare devine un factor dizolvant şi un 
blocaj în funcţionarea societăţii, cu efecte incalculabile asupra să- 
natatii mediului social. 

Unul din principalele efecte este creşterea neincrederii în scoa- 
la. Astfel se poate ajunge la înrădăcinarea mentalitatii despre sis- 
temul de învățământ ca mecanism de anti-selectie a valorilor prin 
mijloace ilicite de absolvire a studiilor, principalii responsabili fiind 
cei care conditioneza actul educativ de foloase necuvenite. In plus, 
şcoala ar apare ca fiind în imposibilitatea de a integra, în procesul 
de învățământ, a acelor elevi care nu au capacitatea de a învăţa. 
Lipsa de motivaţie şi de interes pentru activitatea şcolară din partea 
unor tineri este și expresia convingerii lor că diploma şcolii frec- 
ventate nu reprezintă ceva valoros pentru traseul lor profesional 
sau nu este importantă, în mod necesar, pentru integrarea lor în 
societate. 

Cu siguranţă, ar putea fi invocate multele cauze care determină 
manifestarea acestor fapte antisociale, - salariile mici, lipsa contro- 
lului comunităţii şi a instituţiilor de profil, creşterea numărului de 
instituţii şcolare, şi, implicit a ofertei educaţionale etc., însă nimic 
nu justifică acordarea ilicită a unui examen sau a unei diplome, date 
fiind efectele dăunătoare pe termen lung. Mă întreb în ce măsură 
cei implicaţi în deturnarea scopului formării profesionale sunt con- 
stienti de efectele dezastruoase, incalculabile în timp. Se uită esen- 
tialul, orice tip de scoala este un factor fundamental de proiectare 
a societăţii viitoare şi evoluţia oricărei națiuni depinde astăzi de 
calitatea învățământului numai în măsura în care societatea, prin 
toate componentele ei, sprijină efectiv toate actele de înfăptuire a 
funcţiilor şcolii. 

Chestiunea traficului cu diplome şcolare nu ţine exclusiv de 
şcoală sau de autorităţile statului, ci de fiecare inidivid deoare- 
ce orice distorsiune în pregătirea şi calificarea profesională se 
răsfrânge direct asupra sa. Mai mult, frauda şcolară proiectează, 
pe nedrept, imaginea unei Românii unde selecţia şi recrutarea 
profesională nu se fac pe criterii de performanţă, si, în acest fel, 

este eclipsata meritocratia atât de necesară astăzi într-o tara eu- 
ropeană. 

Pe scurt, nu este exagerat a afirma că traficul de diplome este un 
atentat la securitatea națională şi europeană. 


2! 


Şcoala şi cartoful 


Se discută, în spaţiul public, despre adaptarea şcolii la cerințele 
reale ale comunității si societăţii, punându-se, de multe ori, la îndo- 
ială capacitatea acesteia de a tine pasul cu evoluţia mediului în care 
funcţionează. Dar nu despre dificultăţile şcolii actuale vom vorbi 
aici, ci ne întoarcem în timp, pentru a vedea cum, acum mai bine 
de o sută de ani, reformatorul societății româneşti, Spiru Haret a 
orientat şcoala în variate direcţii de modernizare, inclusiv în ceea 
ce priveşte introducerea în alimentaţia populaţiei a noi legume, 
cum este, de pildă, cartoful. 

Pare hilar să amintesti despre stimularea consumului de 
cartofi de către şcoală, ştiut fiind, apetitul românilor de astăzi 
pentru această legumă, fiindcă, în realitate, lipsa ei este de ne- 
conceput din meniul oricărui om obişnuit. Cartofii prajiti sunt 
unul dintre cele mai banale preparate în orice familie sau în ori- 
ce restaurant. 

Dar nu aceeași situație era la începutul secolului al XX-lea. Aşa 


cum spune Matei Berindei, sursele de informaţie cu privire la în- 

ceputurile culturii cartofului în România sunt foarte reduse!. Car- 
toful a fost introdus în arealul românesc la începutul secolului al 
XIX-lea, dar destul de târziu a devenit aliment de bază al popula- 
tiei. Studiile despre alimentaţia românilor nu amintesc de această 
legumă. 

Așadar, au fost necesare programe pentru încurajarea şi susti- 
nerea producţiei de cartofi şi a consumului acestuia, în condiţiile 
hrănirii excesive cu produse din porumb, în dauna altor alimente, 
ceea ce a generat pelagra — o boală tipică categoriilor sărace. 

Haret constată starea deplorabilă a alimentaţiei majorităţii ro- 
mânilor: „Spre exemplu, cu toţii suntem intristati şi ingrijati, văzând 
cum țăranul nu se hrăneşte decât cu ceva ierburi, cu o ceapă sau cu 
mere padurete fierte in apa.” şi recunoaşte că va trece mult timp ca 
acesta să se nutrească cu carne, peşte, ouă şi lapte. În schimb, cartoful, 
cu o valoare nutritivă mult mai mare decât a şteviei şi a merelor pă- 
durete, se cuvine să fie consumat de către țărani, cu atât mai oportun 
deoarece cultivarea lui este foarte ușoară si nu cere cunoştinţe tehnice 
deosebite. Cauza pentru care cartoful era încă o legumă de lux pen- 
tru țăran era comercializarea lui la un pret ridicat în pieţe urbane, 
iar „țăranul crede că lui nu i se cuvine să consume asemenea lucruri 
scumpe”? Haret vede soluţia în creşterea suprafeţelor de cultură a 
cartofului, iar țăranul nu va mai crede că lui îi este interzis să consu- 
me cartofi. Mai mult, Haret se gândea si la înființarea unei societăți 
pentru introducerea cartofului în alimentaţia zilnică a săteanului. 

Nici in alte tari, de pildă Franţa, cartoful nu a fost acceptat ca 
aliment decât după ce farmacistul Antoine Augustin Parmentier 
(1737-1813) a acţionat pentru promovarea consumului de cartofi 


1 Matei Berindei, „File din istoria cartofului în România”, Cartoful în 


România, vol. 12, nr. 4 octombrie - decembrie 2002, p. 5. 

> Spiru Haret, „Societatea corpului didactic primar şi Liga invataman- 
tului“, Convorbiri didactice, nr. 7-8, august- septembrie 1900, în Operele lui 
Spiru C. Haret, vol. VII, ed.cit., p. 266. 

în alimentaţia umană si a reușit ca această legumă să intre în hrana 
obişnuită a ţăranului francez. Pornind de la acest exemplu, Haret 
vede în învăţători, agenţii sociali de popularizare a cartofului prin- 
tre tarani şi „de nu vor fi făcut decât atâta, încă vor fi adus o imensă 
binefacere ţării lor” 

În România începutului de secol XX, exista şi o altă situație 
stânjenitoare, anume cultura cartofului era monopolul aproape 
exclusiv al grădinarilor bulgari, care astfel aveau o productivitate 
mai mare cu grădinăritul decât avea țăranul român din cultivarea 
pământului cu cereale. 

În acest context, Spiru Haret a gândit programe „de instructiu- 
ne dar si de educatiune a tinerimii”, între ele numărându-se acţiuni 
şi decizii privind includerea şcolii între căile de formarea deprin- 
derilor de cultivare a cartofilor. El a argumentat că învățământul 
practic agricol poate contribui la îmbunătăţirea hranei ţăranului, 
prin introducerea, în alimentarea lui, a nouă elemente nutritive, şi 
în special a cartofului. 

În consecinţă, în Circulară către revizori, nr. 1127 din 5 februa- 
rie 1902 pentru învățământul rural care trebuie să fie practic, minis- 
trul Instrucțiunii precizează: „Obiectul învățământului, se înțelege, 
va varia după localităţi, trebuie însă să fie exclusiv practic, adică să 
constea în lucrări făcute pe teren, iar nicidecum în învățământul 
teoretic făcut în clasă. Mai trebuie încă, în mod absolut, ca acest 
învățământ să nu aibă pretenţii mari. E destul ca fiecare învățător 
să-şi pună în vedere un scop, două sau trei, potrivite împrejurărilor 
locale, şi să caute să le urmărească cu stăruință. Dacă un învățător 
va reuşi, spre exemplu, să popularizeze cartoful şi să deprindă pe 
țărani cu rotatiunea anuală a culturilor, acesta deja va fi un mare 


serviciu ce le va fi facut”’. 


° Operele lui Spiru C. Haret, vol. II, ed.cit., p. 132. 

Concretizarea acestei misiuni a scolii a fost actul semnat de S. 
Haret, Deciziunea, nr. 5036 din aprilie 1902 pentru cultura carto- 
fului, prin care se instituie trei premii anuale pentru invatatori si 
preotii rurali, cu rezultate in propagarea culturii cartofului si pen- 
tru introducerea lui in alimentatia curenta a satenilor. Se face pre- 
cizarea clara ca la concursul de premiere vor fi admisi numai acei 
invatatori si preoti care vor dovedi, nu numai ca i-au invatat pe un 
număr cât mai mare de săteni cum să cultive cartofi, dar si că i-au 
convins să-i includă în meniul lor zilnic. În același document, este 
menţionat cuantumul celor trei premii: 1.000 lei, 500 lei şi 250 lei, 
ceea ce, pentru acel timp, erau sume consistente“. 

Dacă ar fi să cerem şcolii de astăzi ce ar trebui să facă, atunci ea 
ar putea organiza, printre altele, acțiuni de educaţie pentru o ali- 
mentatie echilibrată cu scopul vădit de a înlătura, de pildă, excesul 
de consum de cartofi prajiti de la fast-food. 


Ibidem, p. 149. 

Lupta impotriva alcoolismului. 
Experiente din trecut 


Se stie destul de putin despre initiative si actiuni, pentru lupta 
impotriva alcoolismului, viciu prezent mai ales in satele romanesti 
de la sfârşitul secolului al XIX-lea, ale unor personalități româneşti. 
Ne referim, în primul rând, la A.D. Xenopol şi la Spiru Haret. 

Istoricul ieşean s-a implicat activ în orice acțiune de combatere 
a alcoolismului. În 14 martie 1897 el este ales preşedinte al Ligii 
antialcoolice, calitate în care lansează un apel către membrii Ligii şi 
redactează statutele acesteia. În Introducere, la Carte contra betiei, 
Xenopol scrie: „Fugiţi oameni buni, de beţie, ca de ciumă ! [...] 
Mai bine decât un paharut de rachiu dimineaţa, cercati să beti un 
pahar de lapte cald cu o bucată de pâine să vedeţi ce bine are sa vă 
întărească...”!. El recomandă „câte un pahar de vin, rod lăsat de 
Dumnezeu pentru desfătarea noastră, dar rachiul respingeti-l din 


toate puterile, căci el este otravă, el este moarte !. Cartea cuprin- 


' A.D. Xenopol, „Introducere, Carte contra betiei, culegere întocmită 
de Gh. Thiron si Christu Negoescu, Bucuresti, 1900, p. 4. 

de două articole semnate de Ion Gavanescul şi A.C.Cuza, secretar 
general al Ligii Române, în contra alcoolismului. Restul articolelor 
semnalează efectele negative ale betiei, sunt ironizate conduite ba- 
hice, se fac prezentări despre alcool ca dușman al omului. 

Să amintim şi alte două lucrări apărute în perioada de la sfârşi- 
tul secolului al XIX-lea si începutul secolului al XX-lea: A.C.Cuza, 
Lupta în contra alcoolismului în România, 1897 şi Miron Cristea, 
Cuventare contra betiei, 1902. 

Spiru Haret, ministru al Instructiunii publice in trei guverne, a 
sprijinit propaganda antialcoolica desfăşurată de revista ,, Albina", 
fondata de el in 1897, dar si campania contra alcoolismului dusa de 
Liga antialcoolica de la Iasi. Din pozitia de demnitar, el a solicitat, 
prin trei documente, corpului didactic din sate, unde alcoolismul 
luase proporţii alarmante, să intervină pentru stoparea acestuia. 
Întâi, a transmis Circulara din august 1898 către revizorii şcolari ca 
să îndemne pe învățători a ținea conferințe contra alcoolismului, în 
care spune limpede: „Pentru combaterea viciului betiei, ale cărui 
consecinţe funeste sunt îndeobşte cunoscute, ministerul, între alte 
măsuri ce a luat, crede nimerit să vă atragă atentiunea si d-voastră 
ca să îndemnați pe învățători să facă sătenilor conferințe în contra 
alcoolismului, la ocaziuni favorabile. Ei vor spune starea degrada- 
toare în care ajung cei care abuzează de alcool, povatuind pe săteni 
ca să se ferească de acest viciu. Vor putea consulta asupra materiei, 
până se va face un manual în limba română, pe următorii autori 
care au scris asupra consecințelor alcoolismului. 1. Jules Steag „Les 
dangers de lAlcoolisme" (Lectures scolaires, Maximes, Sujets de re- 
daction, problemes). Paris. Fernand Nathan. 1896. 2. Dr. Galtier 
Boissiere. „Livret d’Antialcoolisme". Paris. Armand Colin. 1896 si 
„Lenseignement de lAntialcoolisme". 1897. 3. Edmond Vaslet. ,,Pe- 
tit manuel de temperance". (Bruxelles). 4. Eugene Picard. „Dangers 
de abus des boissons alcooliques". Manuel d'instruction populaire 

a usage des instituteurs. Paris. 5. J. Denis. „Manuel de temperan- 
ce". Geneve. 6. Dr. Laborde. „La lutte contre lalcoolisme". Manuel 
a l'usage des enfants des ecoles et des leurs educateurs, Paris, 1896.’ 
Am transcris aceste titluri pentru a observa cunoasterea de catre 
demnitarul roman a literaturii despre o tema dintr-un domeniu in- 
departat de specialitatea lui - matematica. 

Apoi, Haret redactează Instiintare din 1898 către autorii de cărți 
ca să pună bucăţi cu învățături antialcoolice prin care anunţă ca Mi- 
nisterul Cultelor şi Instrucțiunii Publice invită pe autori de cărți 
de lectură pentru scoalele primare ca, în lucrările lor viitoare si în 
ediţii noi ce vor scoate din cărţile lor, să caute a introduce istorioare 
morale şi învățături privitoare la beţie şi urmările ei. Pentru com- 
baterea cu succes a acestui viciu, ministrul solicită ca înainte de a 
introduce în cărțile lor istorioarele si învățăturile morale privitoare 
la beţie, autorii să consulte pe inspectorii învățământului primar’, 

În concordanța cu ideea lui ca în sate învățătorul să colaboreze 
cu preotul, Haret face o Intervenire către mitropoliți si episcopi ca 
preoţii să ţie predici antialcoolice pentru a-i ruga pe ierarhii BOR 
să dea ordine preoților ca să tina predici contra alcoolismului, si, 
totodată, să îndemne pe credincioşi „să se abţină de la acest viciu 
atât de degradator” 

În Raport la Rege asupra activității Ministerului de Instrucție, 
1903, Haret redactează un capitol distinct, „Lupta antialcoolica’, în 
care menţionează acţiunile sale, remarcând că „învățătorii au ur- 
mat îndată îndemnul nostru. S-a început o serie întreagă de con- 
ferinte, la care sătenii asistau cu interes, în număr destul de mare? 
Recunoaste că „această primă încercare nu a reușit îndestul. Cauza 
este că lucrul nu avea o buna organizatiune; conferințele nu erau 


făcute după un plan; cercurile culturale, nefiind încă organizate pe 


? Operele lui Spiru C. Haret, vol. 1, ed.cit., p. 364. 
> Ibidem, p. 365. 

atunci, învățătorii lucrau izolaţi, nu se sprijineau unii pe alţii si nu 
se simțeau îndestul sprijiniți nici de la centru. Dar mai presus de 
toate acestea, silintele învăţătorilor au fost paralizate prin vrajma- 
şia cârciumarilor, căreia venea în ajutor neîncrederea primarilor 
săteşti fata de inițiativa învăţătorilor. În adevăr, trebuie să se ştie că 
pe atunci învățătorul era încă a priori considerat ca un răzvrătitor, 
şi orice mişcare, făcea el se interpreta în rau. De aceea multi invata- 
tori s-au văzut atunci acuzaţi de agitatiuni subversive si expuşi la tot 
felul de neajunsuri. Când cu tulburările țărănești din 1898 în jude- 
tele Teleorman, Olt, Romanați si Dolj, vreo câțiva învăţători au fost 
denuntati ca provocatori ai dezordinelor şi urmăriți. Justitia i-a scos 
din cauză deoarece, afară de doi, ceilalți nu aveau nicio vină; dar s-a 
văzut pe urmă că denuntarea fusese făcută de cârciumari, pe care 
conferințele învăţătorilor îi tulburau în comerțul lor cel otravitor.”* 

În discursul rostit în ședința Senatului de la 25 ianuarie 1908, ca 
răspuns la interpelarea lui Titu Maiorescu despre activitatea extraş- 
colară, el enumără, printre formele activităţii extraşcolare, „cam- 
pania antialcoolică, începută inca din 1897, şi în care învățătorii au 
lucrat cu atâta energie.” ° Haret era convins că numai constituirea 
unei puternice societăți a corpului didactic primar va putea avea o 
influență hotărâtoare asupra succesului final în lupta antialcoolică. 

În acelaşi Raport către Rege, aminteşte de iniţierea de către Casa 
Scoalelor a publicării de broşuri şi a realizării unor tablouri anti- 
alcoolice, toate fiind distribuite la bibliotecile scoalelor rurale si la 
învățători. 

Haret remarca şi o altă cale de luptă a învăţătorilor împotriva al- 
coolismului, anume înfiinţarea şi organizarea cercurilor culturale a 
contribuit mult la aceasta. În plus, teatrele sătești reprezentau mici 


piese care au același obiect. 


+ Operele lui Spiru C. Haret, vol. II, ed.cit., p. 271. 
> Operele lui Spiru C. Haret, vol. VI, ed.cit., p. 84. 

În lucrarea sa Chestia țărănească Haret propune scumpirea al- 
coolului și micşorarea numărului de cârciumi ca măsuri ce vor fi 
împiedica întinderea betiei: „E drept că asupra unui viciu ca beţia 
să cadă oricâte sarcini, pentru ca cu venitul respectiv să se cree- 
ze mijloace de a se combate relele produse de ea, intretinandu-se 
şcoala, biserica, poliția, administraţia. E necesar ca, prin măsurile 
ce propun să se scumpească alcoolul si să se imputineze cârciumile, 
căci aceste măsuri vor fi piedici puse pentru întinderea betiei, care 
în unele parti au adus populaţia în cel din urmă grad de decădere?‘ 

Semnificativ rămâne faptul că guvernul, al cărui membru era 
Spiru Haret, a trecut prin Parlament, în 1908, „Lege pentru mo- 
nopolul vânzării băuturilor spirtoase în comunele rurale si măsuri 
contra beţiei”, publicată în „Monitorul Oficial” din 7 martie 1908. 
Legea va suferi modificări în 1909, 1910, 1914. 


€ Operele lui Spiru C. Haret, vol. VIII, ed.cit., p. 70. 

Un paradox: scaderea analfabetismului 
la începutul secolului al XX-lea, creşterea analfabetismului 


la începutul secolului al XXI-lea 


Procesul de modernizare în România a antrenat societatea ro- 
mânească în acte de schimbare, unele radicale, asupra unei popu- 
latii majoritar neinstruite la nivel elementar. La sfârşitul secolului 
al XIX-lea, nivelul analfabetismului în România era dintre cele mai 
ridicate în Europa, desi statul român a fost printre primele state 
europene care a legiferat, prin legea Instrucțiunii Publice din 1864, 
obligativitatea învățământului primar (după Prusia, Suedia, Nor- 
vegia, Danemarca). După recensământul general al populaţiei din 
anul 1899, procentul total al analfabetilor era de 78%, iar în mediul 
rural se ridica la 84% din populaţie. 

În acest context istoric şi social, Spiru Haret a reformat şcoa- 
la, şi implicit societatea românească, prin numărul mare de legi 
de modificare a unor articole din acte legislative şi prin elaborarea 


unui număr impresionant de programe și regulamente indispensa- 

bile în aplicarea legilor şcolare, în cele trei perioade de ministeriat: 
a) 1897-1899: 6 programe, 34 de regulamente; b) 1901-1904: 14 
programe, 56 de regulamente; c) 1907-1910: 15 programe, 76 de 
regulamente. Amintim dintre acestea cele două legi fundamenta- 
le pentru organizarea si activitatea şcolii româneşti: 1. legea învă- 
tamantului secundar şi superior in 1898; 2. legea învățământului 
profesional în 1899. 

În perioada cât a fost ministrul Instrucțiunii Publice s-a adop- 
tat programa şcolilor secundare, s-au elaborat regulamente pentru 
toate treptele din sistemul de învățământ, au fost înființate canti- 
nele şcolare, a fost editată revista ,, Albina’, a fost instituită medalia 
„Răsplata muncii” pentru învățământul primar. 

În ce priveşte organizarea învățământului secundar, Haret a re- 
dus cursul liceului la trei ani, a păstrat trifurcarea liceului în secții 
distincte cu profil clasic, real sau modern, a desființat examenul de 
absolvire de la sfârşitul liceului, a stabilit examenul de admitere în 
facultate. 

Pentru înlăturarea analfabetismului Spiru Haret a creat, prin 
legi şi acte normative, cadrul instituţional de dezvoltare a educaţiei 
adulţilor în România prin şcoli de adulți, cercuri culturale, biblio- 
teci populare, sezatori satesti, teatru sătesc etc. 

Haret a asigurat un statut social învățătorului din sate, investit 
cu misiunea instruirii copiilor dar şi a adulţilor. În pofida opoziti- 
ei unor politicieni şi universitari, de pildă, Titu Maiorescu, Haret 
a reglementat activitatea extrascolara a învăţătorilor rurali, având 
ca scop ridicarea nivelului cultural şi economic al adulţilor prin 
cursuri de alfabetizare şi transmiterea de cunoştinţe specifice acti- 
vitatii din mediul rural. În acest fel, el a pus bazele educaţiei perma- 
nente, cu accent pe învățarea continuă. 

A înființat biblioteci săteşti concepute ca un mijloc eficient de 
educaţie a populaţiei din mediul rural. Activitatea educativă a bi- 

bliotecilor populare era susținută de învățători şi preoţi din sate. În 
același timp a susţinut iniţiative de constituire a băncilor populare 
şi cooperativelor (intovarasirile) ţărăneşti. 

Scoala este investită de către Haret cu misiunea de a forma la 
elevi deprinderi specifice unei vieţi profesionale diferite de cea tra- 
ditionala agrară. În plus, scoala are menirea de a forma conștiința 
despre drepturile şi obligaţiile cetăţeneşti într-un stat democratic 
constitutional. Spiru Haret a conceput educaţia şi instructia ca fac- 
tori principali de transmitere a cunoştinţelor de bază si de forma- 
re a abilităţilor necesare în activitățile practice, în special în acelea 
specifice unei societăți predominant rurale. 

De asemenea, el a inființat reviste în scopul culturalizarii tara- 
nilor şi muncitorilor. Programul lui a cuprins acțiuni de editare de 
carte didactică accesibilă pentru câți mai multi cititori. Pentru în- 
vatatori a creat colecţia „Biblioteca pedagogică”, constituită din tra- 
duceri din pedagogia universală. Haret a sprijinit apariţia revistelor 
pedagogice „Convorbiri didactice”, „Învăţământul primar”, „Noua 
revistă pedagogică”, publicaţii care au inclus articole despre şcolile 
pentru adulți. 

În viziunea lui Spiru Haret educaţia, într-un stat modern, cu- 
prinde toate categoriile de vârstă într-un cadru instituțional adec- 
vat fiecărei vârste. Învățământul este investit ca instituţie funda- 
mentală de educaţie populară. Datorită deciziilor şi acţiunilor sale 
s-au înființat mii de şcoli pentru adulți în România la inceputul 
secolului al XX-lea. În anul şcolar 1908-1909 numărul cursurilor 
pentru adulţi se ridica la 1403, cu 56.678 de participanți. 

Şcolile pentru adulți erau organizate în funcţie de nivelul de 
instrucţie al populaţiei: şcoli de adulţi de curs primar, cursuri li- 
bere destinate a completa cultura generală, şcoli de adulți pentru 
ucenicii din fabrici, prăvălii şi ateliere. Ministrul Haret a elaborat 
Regulamentul pentru şcolile de adulţi din anul 1904. 

În același sens, a înființat şcoli pentru taranci caror li se transmi- 
teau cunoștințe practice, trebuitoare despre creşterea si îngrijirea vi- 
telor şi a păsărilor de curte, bucătăria, grădinărit, pomologia, igiena, 
îngrijirea copiilor, creşterea viermilor de mătase, a albinelor, tesatu- 
rile, cusăturile şi hainele țărănești pentru femei, bărbaţi si copii. 

Toate aceste idei si acțiuni ale reformatorului Spiru Haret au 
contribuit la scăderea analfabetismului într-o proporție semnifica- 
tivă - de la 78% în 1899 la 61% in 1912, ceea ce corespunde cu 
perioada în care el a fost ministrul Instrucțiunii Publice!. Procesul 
de alfabetizare a continuat de-a lungul secolului al XX-lea. 

Cum arată situaţia ştiutorilor de carte astăzi? În epoca comuni- 
cării prin social media, constatăm un anumit regres al procesului 
de alfabetizare. Conform Recensământului din anul 2011, rata an- 
alfabetismului în România este de aproximativ 10%. Oricum pro- 
centul analfabetilor este cu mult mai mic astăzi decât acum 100 de 
ani, dar societatea românească actuală se confruntă cu analfabetis- 
mul funcțional identificat la persoane care au urmat şcoala dar care 
nu sunt capabile să înțeleagă un text. 


1 Cf. Constantin Ungureanu, „Ştiinţa de carte în teritoriile populate de 


români la începutul secolului XX”, Codrul Cosminului nr. 11, 2005, p. 75-101. 

Fără poveşti despre nepoți, părinți şi bunici 


Proiectul editorial al ziarului “Adevărul” a incitat cititori obis- 
nuiti şi personalități publice să depene amintiri despre bunici. Lec- 
tura textelor ne prezintă, prin emoţii, sentimente si gânduri, ima- 
gini din copilărie, trăită sub influenţa decisivă a bunicilor. 

Încerc câteva explicaţii asupra unui fenomen cu efecte multiple 
în societatea contemporană: raporturile între generaţii în familie. 

În familia tradițională, bunicii, părinţii şi copiii locuiau împre- 
ună, în aceeaşi gospodărie sau în gospodării învecinate. Un ase- 
menea model de relații intergenerationale este foarte rar întalnit 
astazi. 

Încă din perioada comunistă mare parte dintre membrii famili- 
ei lucra în afara familiei, de multe ori în alte localități decât cea na- 
tala. În acel timp, părinţii lăsau copiii în grija permanentă a bunici- 
lor pentru că mamele erau nevoite să se întoarcă la muncă la scurt 
timp după naştere. Astăzi asistăm la migrarea adulţilor pentru a 
munci în Europa si în alte tari, fenomen cu consecințe, unele greu 


de bănuit, în derularea relaţiilor dintre generaţii. În acest context, 

bunicilor le revine grija nu doar fata de nepoți, ci de tot ceea ce 
tine de gestionarea treburilor gospodăreşti ale familiei părinților 
nepoților. 

Contextul social şi economic actual a produs, „generaţia san- 
dwich’, alcătuită din persoanele obligate să se preocupe de toate 
generaţiile din familia lor: părinţii care au în grijă copiii, dar şi pro- 
prii părinţi, apoi, ajunşi bunicii cu copii adulţi si nepoți, dar si cu 
părinţi în viaţă. 

De regulă, bunicii sunt pensionari, deci nu mai au sarcini pro- 
fesionale şi au libertatea de a opta pentru acele activități preferate. 
Într-un cuvânt ei au timp, în mod asemănător cu proprii lor ne- 
poţi. Într-un anume sens, vârstnicii se reîntorc la timpul lor din 
copilărie, pierdut odată cu integrarea în muncă. De aici, nevoia de 
ludic, satisfăcută din plin în relaţia lor cu nepoţii fiindcă bunicii 
au timp să se joace cu copilul în ritmul dorit de acesta, fără să aibă 
grija unor responsabilităţi impuse de prezenţa la un loc de muncă, 
aşa cum sunt părinţii copilului. Bunicii răspund astfel unei cerin- 
te fundamentale a educării copilului: formarea personalitatii prin 
joc, proces văzut, de multe ori, diferit de către părinţii copiilor, de 
unde se pot naşte conflicte cu bunicii, mult mai relaxaţi în relaţia cu 
nepoții în ceea ce priveşte conduita si atitudinile acestora. Pentru 
că bunicii au o dispozitie mai mare de joacă şi de a spune poveşti. 
Intre ei si nepoți se formează rapid o legatură puternică, indiferent 
de diferenţele de personalitate şi mai ales cele de vârstă. Într-ade- 
văr, cei mai multi nepoți se înțeleg cu bunicii ajungându-se la o 
solidaritate umană specifică relaţiei dintre generaţia copiilor şi cea 
a vârstnicilor. 

Pentru nepoți, retrăirea copilăriei nu se poate face decât impre- 
ună cu bunicii si de aceea, multi dintre ei preferă să plece in vacanță 
sau în concediu la bunici, deşi condiţiile de confort pot fi sub acelea 
din casa părinţilor sau din staţiuni turistice. 

Părinţii, cu deosebire tinerele mame, cred că bunicii le-ar oferi 
prea multă libertate copiilor si, în plus, nu-i obligă, aşa cum şi-ar 
dori, să respecte întocmai normele lor de viata. De fapt, părinții 
sunt preocupaţi de educarea propriilor copiii după reguli clare, iar 
încălcarea lor să fie urmată de sancţiuni, ceea ce lipseşte sau, dacă 
există, se exprimă cu multă toleranţă şi înțelegere, din partea buni- 
cilor. Nu este întâmplător că acei bunici, care nu au putut avea grijă 
de proprii copii din cauza muncii, vor să cunoască la această vârstă 
cum se creşte un copil, adică nepotul, de ce abilități au nevoie în 
asumarea unui asemenea statut. 

Este limpede că nepotul trebuie să aibă aceeaşi conduită fiind 
la bunici, asa cum copilul o are în relaţia cu proprii părinți, însă 
totul depinde de comunicarea permanentă dintre părinți şi bunici, 
evident cu luarea în considerare a trebuintelor reale ale vârstei co- 
pilăriei. Tot ce se întâmplă în copilărie are efect direct sau indirect 
asupra viitorului adult, încât prezenţa bunicilor poate fi pozitivă 
sau, dimpotrivă, să nu fie benefică în educarea copilului. 

Din poveştile relatate despre bunici, se desprinde, cu claritate, 
accentul pe acele întâmplări în care bunicul sau bunica apar drept 
modele de viata, nu în mod obligatoriu urmate, dar cu certitudine 
percepute ca un sistem de referință în proiectarea idealului de via- 
ta. Fără să-l oblige, nepotul preia de la bunici ceea ce poate servi 
ca orientare în viata sa. Cu atât mult, fenomenul devine pregnant 
în cazul unor reproduceri sau imitații de către nepot a fizionomiei 
şi caracterului ale unuia dintre bunici. Băiatul preia din trăsăturile 
bunicului după mamă, iar fata se prezintă cu particularități ce tin 
de profilul bunicii după tată, principiu biologic încalcăt în alte ca- 
zuri când copilul are aceleaşi înfățișări după bunicul dupa tată, si 
tatăl însuşi. 

Rolul bunicilor este recunoscut în toate culturile, fiind marcat 
prin manifestări speciale. Ne referim doar la exemple. În Franţa 

prima celebrare a Zilei Bunicilor avut loc in 1987, odata cu lansarea 
mărcii de cafea "Bunica". Ziua Bunicii este sărbătorită în prima du- 
minică din martie. În Spania, Asociaţia „Vârsta de Aur - Mesageri 
ai Păcii” organizează, anual pe 26 iulie, celebrarea Zilei Bunicilor. 
Papa Benedict al XVI-lea a trimis un mesaj de recunoaștere a rolu- 
lui bunicilor în ziua sărbătorii lor, în 26 iulie 2010. În Statele Unite 
s-a instituit Ziua Naţională Bunicilor, în prima duminică a lunii 
septembrie, organizându-se activități speciale pentru ei. În Marea 
Britanie, o asemenea zi a fost stabilită din 1990. În Australia, ziua 
bunicilor este sărbătorită în prima duminică din noiembrie, înce- 
pând din 2010. În Canada, există Ziua naţională a bunicilor din 
1995. În Estonia, această zi este celebrată în a doua duminică din 
luna septembrie, din 2010. În Italia, Ziua naţională a bunicilor a 
fost declarată în 2005, fiind oficiată în 2 octombrie In Polonia, este 
marcată, din 1964, în 21 ianuarie ziua bunicii, iar în 22 ianuarie 
ziua bunicilor. 

Se poate uşor observa, cu uşurinţa, cu o singură excepție, in 
toate statele amintite, stabilirea zilei bunicilor este de dată recentă, 
explicaţia ţinând de implicarea asociaţiilor civice şi profesionale în 
acțiuni de susținere a problemelor specifice persoanelor vârstnice. 

În România nu este declarată Ziua bunicilor. Nici măcar Ziua 
Internaţională a persoanelor vârstnice, serbată pe 1 octombrie nu 
se bucură de o atenţie specială din partea oficialităților şi a opini- 
ei publice. În schimb, mari companii comerciale organizează ziua 
bunicilor. 

Din diverse cauze, în unele familii bunicii substituie pe părinţi, 
iar copilul ajuns la maturitate va rămâne cu această imagine, refu- 
zând să accepte exercitarea influenței din partea familiei părinţilor 
săi, modelul său parental rămânând, în continuare, bunicii. Imi 
amintesc de o studentă care a purtat doliul timp de doi ani pentru 
bunica sa, şi fiind întrebată dacă aşa va proceda cu părinţii, răspun- 

sul ei a fost categoric: nu! Bunica este, în realitate, mama mea, ea 
m-a crescut de mică, a spus tânăra. 

Se dicută mai putin despre sacrificul unor nepoți pentru bunicii 
lor aflaţi în momente grele ale vieții lor, mai ales acelea legate de 
precaritatea sănătății. Am cunoscut tinere care au întrerupt studiile 

O situaţie mai putin discutată este cea a bunicilor cu multi ne- 
poţi. Întrebarea este cum se raportează la fiecare dintre ei? În unele 
familii există o problema legată de relația nepoților cu mai multi 
bunici. De pildă, o bunică este apropiată de nepoți pe când cealal- 
tă bunică dovedeşte o severitate excesivă fata de aceeaşi nepoți. În 
acelaşi context, este de remarcat diferenţierea făcută de un bunic 
fata de nepoți. Un bunic se îngrijește numai de nepotul unui copil 
de al său, fără să acorde nici o atenţie nepotului unui alt copil de 
al său. Situaţia este deosebit de complexă social si psihologic. Cum 
spunea un oşean, am şapte copii, şi odată cu căsătoria fiecăruia in- 
tru în şapte familii străine şi trebuie să mă adaptez la cerinţe cu 
totul nou, mai ales în ce priveşte atitudinea fata de nepoți. 

Această scurtă analiză a raporturilor dintre generaţii duce la 
concluzia că pot exista poveşti despre bunici însă nu toate au la 
bază amintiri frumoase, unele cuprind şi momente dramatice din 
viaţa individuală şi socială a unei familii. 

